ދިވެހިރާއްޖޭގައި ރަޖިސްޓްރީކުރެވިފައިވާ ޖަމްޢިއްޔާތަކަށް އަމާޒުކޮށްގެން މިނިސްޓްރީ އޮފް ހޯމްއެފެއާޒާއި ޔޫ.އެން.ޑީ.ޕީން ގުޅިގެން ބޭއްވުމަށް ހަމަޖެހިފައިވާ ޖަމްޢިއްޔާތަކުގެ ޤައުމީ މަހާސިންތާ މިއަދު ހެނދުނު9ޖެހިއިރު ދަރުބާރުގޭގައި ފަށައިފިއެވެ. މިމަހާސިންތާ ޝަރަފުވެރުކޮށްދެއްވީ ރައީސުލްޖުމްހޫރިއްޔާގެ އޮފީހުގެ މިނިސްޓަރ އަލްއުސްތާޛާ ޢާއިޝަތު ޢާޒިމާ ޝަކޫރުއެވެ.\nމިމަހާސިންތާގެ މަޤްޞަދަކީ ރާއްޖޭގައި ހިލޭސާބަހަށް މަސައްކަތްކުރާ ޖަމްޢިއްޔާތައް ޤައުމުގެ ތަރައްޤީއަށްޓަކައި ގުޅިގެން މަސައްކަތްކުރުމުގެ ޤާބިލުކަން އިތުރުކުރުމާއި ޖަމްޢިއްޔާތައް ޙަރަކާތްތެރިވުމުގައި ދިމާވާ ދަތިތައް ދެނެގަތުމާއި، ސަރުކާރުން މިކަންކަން ރަނގަޅުކުރުމަށް ކުރެވޭނެ ކަންތައްތަކުގެ ޕްލޭނެއް އެކުލަވާލުމާއި، ޖަމްޢިއްޔާތަކާއި، އަމިއްލަފަރާތްތަކާއި އަދި ކުންފުނިތައް ގުޅިގެން ގައުމުގެ ކުރިއެރުމަށް ކުރެވިދާނެ ކަންތައްތައް ދެނެގަތުމެވެ.\nމިމަހާސިންތާގައި ޝަރަފުވެރި މެހުމާނު ޢާޒިމާ ޝަކޫރުގެ ވާހަކަފުޅުގައި މުޖުތަމައުގެ ބައިވެރިވުން ނެތި އެއްވެސް ގައުމެއްގެ ތަރައްގީގެ އެޖެންޑާއެއް ކުރިއަށް ނުގެންދެވޭނެކަމަށާއި ރާއްޖޭގެ ތަރައްގީއަށް ކޮށްފައިވާ މަސައްކަތްތަކުގައި ވެސް މުޖުތަމައުގެ ބައިވެރިވުން ބޮޑުކަން ފާހަގަކުރައްވައި އޭގެ މިސާލަކީ އިބްރާހިމް ނާސިރު އިންޓަނޭޝަނަލް އެއާޕޯޓް ކަމަށް ވިދާޅުވިއެވެ. އެއަރޕޯޓް ހުޅުވުމުގައި ރައްޔިތުންގެ ފުރިހަމަ ބައިވެރިވުން އޭރު އޮތް ނަމަވެސް މިހާރު މުޖުތަމައުގެ ރޫހަކީ ސަރުކާރުން ހުރިހާ ކަމެއް ކުރުން ކަމަށް ވެދާނެ ކަމަށް އާޒިމާ ވިދާޅުވިއެވެ. މިސާލަކަށް މާލޭގެ އަވަށު ސްކޫލްތައް، އެއީ މާލޭގެ ސިވިސް ސޮސައިޓީތަކުގެ ތެރެއިން އުފެދިގެން ތަރައްގީވެގެން އައި މުއައްސަސާތަކެއް. އެ މުއައްސަސާތަކުން ދިވެހި ގައުމަށް ކޮށްފައިވާ ހިދުމަތްތަކާ ގުޅޭގޮތުން އެއީ ސުވާލުކުރެވޭނެ ހިދުމަތްތަކެއް ނޫން، މުޖުތަމައުގެ ދައުރު ކުރިން އަދާކޮށްފައިވާ ގޮތާ ގުޅޭގޮތުން އާޒިމާ ވިދާޅުވިއެވެ.\nމީގެއިތުރުން އަތޮޅުތަކުގެ ތަރައްގީ އަށް ކުރިން ކޮށްފައި ހުރި ގިނަ މަސައްކަތްތަކުގައި ވެސް ރައްޔިތުންގެ ދައުރު ވަރަށް ބޮޑުކަން މިނިސްޓަރު ފާހަގަކުރެއްވި އެވެ. އެހެންކަމުން ޖަމިއްޔާތަކުގެ ގާނޫނީ އޮނިގަނޑެއް އެކުލަވާލާއިރު މުޖުތަމައުގައި އިހުއްސުރެން ބޭނުންކުރަމުން އައި ރަނގަޅު އާދަކާދަތައް ބޭނުންކޮށްގެން އިޖުތިމާއީ ހިދުމަތްތައް ތަރައްގީކުރުމަށް މަހާސިންތާގެ ބައިވެރިން މަޝްވަރާކުރަން އާޒިމާ އެދިވަޑައިގެންނެވިއެވެ.\nމަރްޙަބާ ދެންނެވުމުގެ ގޮތުން ވާހަކަފުޅުދެއްކެވީ ހޯމް މިނިސްޓަރ ޢުމަރު ނަޞީރެވެ. ޝުކުރު ދެންނެވުމުގެ ގޮތުން ވާހަކަފުޅުދެއްކެވީ ޖަމްޢިއްޔާތަކުގެ ރަޖިސްޓްރާރ އަލްފާޟިލް ޔޫސުފް ޢަބްދުލްޣަފޫރުއެވެ.\nމިމަހާސިންތާގައި ޖަމިއްޔާތަކުގެ ވެބްޕޯޓަލް އިފްތިތާޙްކުރެވުނެވެ. ދެ ދުވަހުގެ މުއްދަތަށް ކުރިއަށްގެންދާ މިމަހާސިންތާގައި 104 ޖަމްޢިއްޔާއަކުން ބޭފުޅުން ބައިވެރިވެވަޑައިގެންނެވިއެވެ. މިއީ މިގޮތަށް ބޭއްވޭ3ވަނަ މަހާސިންތާއެވެ.


vnews - Uhthama Fan'diyaaru suspend kuri massala majilihah hushahalhanee\nއުއްތަމަ ފަނޑިޔާރު ސަސްޕެންޑް ކުރި މައްސަލަ މަޖިލީހަށް ހުށަހަޅަނީ\nއުއްތަމަ ފަނޑިޔާރު އަލްއުސްތާޒު އަބްދުﷲ ސައީދުގެ ގާނޫނީ ޓީމުން ބޭއްވި ނޫސްވެރިންގެ ބައްދަލުވުން --\nއުއްތަމަ ފަނޑިޔާރު އަލްއުސްތާޒު އަބްދުﷲ ސައީދު ސަސްޕެންޑް ކޮށްފައިވަނީ ގާނޫނާ ޚިލާފަށް ކަމަށާއި އެމައްސަލަ ރައްޔިތުންގެ މަޖިލީހަށް ހުށަހަޅާނެ ކަމަށް އެމަނިކުފާނުގެ ވަކީލުން ވިދާޅުވެއްޖެއެވެ.\nއުއްތަމަ ފަނޑިޔާރުގެ ވަކީލުންގެ ޓީމުން މިއަދު ބޭއްވި ނޫސްވެރިންގެ ބައްދަލުވުމުގައި ހިސާން ހުސައިން ވިދާޅުވީ އުއްތަމަ ފަނޑިޔާރަށް ފަނޑިޔާރެއްގެ މަސްއޫލިއްޔަތު ވަގުތީގޮތުން އަދާނުކުރެވޭނެ ކަމަށް ޖޭއެސްސީން ނިންމާފައިވަނީ އެކޮމިޝަންގެ ގާނޫނާއި ފަނޑިޔާރުންގެ ގާނޫނާ ކަނޑައެޅިގެން ޚިލާފަށް ކަމަށެވެ.\nއުއްތަމަ ފަނޑިޔާރު ސަސްޕެންޑް ކުރީ ފުލުހުން ތަހުގީގު ކުރަމުންދާ މައްސަލައަކާ ގުޅިގެން ކަމަށާއި ފުލުހުން ގޮތެއް ނިންމައި ކޮމިޝަަނަށް އެންގުމުން އަނެއްކާ ކޮމިޝަނުން އެކަން ބަލައި ގޮތެއް ކަނޑައަޅަންދެން އުއްތަމަ ފަނޑިޔާރު ސަސްޕެންޑް ކުރީ ކަަމަށް ޖޭއެސްސީން ބުނެފައިވާ ކަމަށް ހިސާން ވިދާޅުވިއެވެ.\n"ހަގީގަތުގައި ޖޭއެސްސީއަށް ބާރުލިބެނީ ފަނޑިޔާރުންނާ މެދު ފިޔަވަޅު އަޅަން ހަމައެކަނި ޖޭއެސްސީން މައްސަލައެއް ބެލުމަށްފަހު. ފުލުހުން މައްސަލައެއް ބަލާތީ، އޭސީސީން މައްސަލައެއް ބަލާތީ، މީޑިއާ ކޮމިޝަނުން މައްސަލައެއް ބަލާތީ، ބްރޯޑްކާސްޓިން ކޮމިޝަނުން މައްސަލައެއް ބަލާތީ، ފަނޑިޔާރުން ސަސްޕެންޑް ކުރުމުގެ ބާރެއް ޖޭއެސްސީގެ ގާނޫނުންނާއި ފަނޑިޔާރުންގެ ގާނޫނުން އެކޮމިޝަނަށް ލިބިގެނެއް ނުވޭ" ހިސާން ވިދާޅުވިއެވެ.\nހިސާން ވިދާޅުވީ ޖޭއެސްސީން މިފަދަ މައްސަލަތަކުގައި އަމަލުކުރަންޖެހޭ އުސޫލުތަކެއް ގާނޫނުގައި ބަޔާންވެގެންވާ ކަމަށާއި އެގޮރުން ތުހުމަތުވާ ފަރާތާ ސުވާލުކުރެވި، އެމީހެއްގެ ބަހެއް ހޯދުމަށްފަހު ނޫނީ އިދާރީ ފިޔަވަޅެއް ވެސް ފަނޑިޔާރަކާ މެދު ނޭޅޭނެ ކަމަށެވެ. ނަމަވެސް އުއްތަމަ ފަނޑިޔާރާ މެދު ޖޭއެސްސީން ފިޔަވަޅު އެޅީ އެއްވެސް ސުވާލެއް ނުކޮށް، ޖަވާބުދާރީވުމުގެ ފުރުސަތު ނުދީ ކަމަށެވެ.\nޖޭއެސްސީގެ ނިންމުމަކީ ގާނޫނީ އިޖުރާއަތާއި ސުޕްރީމް ކޯޓުން މީގެ ކުރިން ނިންމާފައިވާ ނިންމުންތަކާއި ގާނޫނުތަކާ ޚިލާފަށް ނިންމާފައިވާ ނިންމުމެއް ކަމަށް ހިސާން ވިދާޅުވިއެވެ. އެހެންކަމުން މިމައްސަލަ ރައްޔިތުންގެ މަޖިލީހަށް ހުށަހަޅާނެ ކަމަށެވެ. ޖޭއެސްސީ ޖަވާބުދާރީ ކުރުވުމަށް ގާނޫނުއަސާސީގައި ކަނޑައަޅާފައިވަނީ ރައްޔިތުންގެ މަޖިލީސްކަން ވެސް ހިސާން ފާހަގަކުރެއްވިއެވެ.\nގާނޫނާ ޚިލާފަށް ސަރުކާރު ވައްޓާލަން އުޅުނު ކަމުގެ ތުހުމަަތަށް 13 ބޭފުޅަކު ހައްޔަރުކޮށް ތަހުގީގު ކުރަމުންދާ ކަމަށް ފުލުހުން ބުނެއެވެ. އެގޮތުން އުއްތަމަ ފަނޑިޔާރު އަބްދުﷲ ސައީދާއި، ފަނޑިޔާރު އަލީ ހަމީދާއި، އެމަނިކުފާނުގެ އަނބިކަނބަލުން ފާތިމަތު ނާސިރާއާއި، ޖުޑިޝަލް އެޑްމިނިސްޓްރޭޓަރ ހަސަން ސައީދާއި، ކުރީގެ ރައީސް މައުމޫން އަބްދުލްގައްޔޫމާއި، އެމަނިކުފާނުގެ ދަރިކަލުން ފާރިސް މައުމޫނާއި، ދަނބިދަރިކަލުން މުހައްމަދު ނަދީމާއި، ރައީސް މައުމޫންގެ އޮފީހުގައި މަސައްކަތް ކުރައްވާ ނަޖުމާ އިބްރާހީމާއި، މައުމޫންގެ ޕްރައިވެޓް ސެކިއުރިޓީ މުހައްމަދު އަޒުމީއާއި، އެންދެރިމާގެއާ އިންވެގެން ހުންނަ އެންދެރިގަހުގެ ޑްރައިވަރު ޕޮންނިއާ ސުދާގަރު ވަނީ ހައްޔަރުކޮށްފައެވެ. މީގެ އިތުރަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ދަރިކަލުން އިބްރާހީމް ސިޔާދު ގާސިމާއި، ދަނގެތި ދާއިރާގެ މެމްބަރު އިލްހާމް އަހުމަދާއި، މައްޗަންގޮޅި ދެކުނު ދާއިރާގެ މެމްބަރު އަބްދުﷲ ސިނާން ވެސް ވަނީ ހައްޔަރުކޮށްފައެވެ.\nމަސްވެރިންނަށް ފަސޭހަކޮށްދީ، ކަރަންޓްގެ އަގުހެޔޮކުރަން ޑީސަލުން ޑިއުޓީ ކަނޑާލަނީ\nނަޝީދާއި ހަސަން ލަތީފް ޕާޓީގެ މަސައްކަތުން ދުރުވުމަށް ގޮވާލައިފި\nދެ މިނިސްޓްރީއަކަށް ނައިބުން ހަމަޖައްސަވައިފި\nއިންޑިއާ ރައްޔިތުންނަށް ދިމާވާ ދަތިތަކަށް ހައްލު ހޯދަން މަޝްވަރާކުރަނީ\nމީރާގެ ކަލެކްޝަން ސެންޓަރެއް ނައިފަރުގައި ހުޅުވައިފި\nނޮވެމްބަރު މަހު ރާއްޖެއަށް އެތެރެކުރި މުދަލުގެ އަގު7އިންސައްތަ އިތުރުވެއްޖެ


މާލެ އާއި ވިލިމާލެ އާއި ހުޅުމާލެ ކުރިއަށް އޮތް 14 ދުވަހަށް ލޮކްޑައުން ކުރުމާ ގުޅިގެން، ހޯލްސޭލް އަދި ރީޓެއިލް ވިޔަފާރިތަކުން 24 ގަޑިއިރަށް މި ވަގުތު ޑެލިވަރީ ކުރެވޭނެ ކަމަށް ފުލުހުން މިއަދު ބުނެފި އެވެ.\nމެރާކީ ކެފޭއަށް ގެއްލުން ދިން ދެ މީހަކު ހައްޔަރުކޮށްފި\nމާލޭގައި ޒުވާނުންގެ މެދުގައި މަޝްހޫރު "މެރާކީ ކޮފީ ރޯސްޓާސް" އަށް ބަޔަކު ގާ އުކައި ބިއްލޫރިގަނޑު ތަޅާލި މައްސަލައިގައި ދެ މީހަކު ހައްޔަރުކޮށްފައިވާ ކަމަށް ޕޮލިސް ކޮމިޝަނަރު މުހައްމަދު ހަމީދު (އެމްސީ) މިއަދު ވިދާޅުވެއްޖެ އެވެ.\nމަރުވެފައިވާ ބައެއްގެ ނަމުގައި ހުއްދަ ހޯދުމުން ޕޮލިހަށް\nމީގެ އަހަރުތަކެއް ކުރިން މަރުވި ދެ މީހެއްގެ ނަމުގައި ކެފޭއެއް ހިންގުމުގެ ހުއްދައަށް އެދުނު މައްސަލަ ތަހުގީގުކުރަން ޕޮލިހަށް ހުށަހަޅައިފި އެވެ.\nޕިއްޒާ ޑެލިވާކުރާ މީހަކަށް ހަމަލާދީފި\nކާ އެއްޗެހި ޑެލިވާކޮށްދެން ދިޔަ ޕިއްޒާ ބޯނާގެ މުވައްޒަފަކަށް ހަމަލާދީ ރޭ ފޭރިގެންފި އެވެ.


gina faru thakun miyaru hus vanee | Masverin Media\nގިނަ ފަރުތަކުން މިޔަރުތައް ހުސްވަނީ\nދުނިޔޭގެ އެކި ސަރަހައްދުތަކުގައި ވަރަށް ފުޅާދާއިރާއެއްގައި ކުރެވުނު ދިރާސާއަކުން ދައްކާ ގޮތުންގައި ގިނަ ފަރުތަކުން މިޔަރު ހުސްވެފައިވާކަން ހާމަވެއްޖެއެވެ. ސާވޭކުރުމަށް ހޮވާލެވުނު ކޮންމެ5ފަރަކުން 1 ފަރުގައި އެއްވެސް ގޮތަކަށް މިޔަރުތައް ހަރަކާތްތައް ފެނިފައި ނުވެއެވެ.\nއޮސްޓްރޭލިއާގެ ޖޭމްސް ކުކް ޔުނިވާސިޓީގެ ޕްރޮފެސަރ ކޮލިން ވިދާޅުވިގޮތުގައި ދުނިޔޭގެ58 ގައުމަކުން ޖުމްލަ 371 ފަރު ދިރާސާ ކުރެވުނުއިރު މިޔަރުތައް ފެނިފައިވަނީ އެންމެ %20 އިންސައްތަ ފަރުތަކުންނެވެ. އެހެންނަމަވެސް އެ ފަރުތަކުގައި އޭގެ ކުރިން މިޔަރުތައް ނޫޅެނީކަމަށް ނުބުނެވޭނެ ކަމަށާއި އަދި އޭގެ މާނައަކީ އެ ފަރުތަކުގެ ގުދުރަތީ ނިޒާމުގައި މިޔަރުގެ ދައުރު އަދާ ނުކުރަނީކަމަށް ޕްރޮފެސަރ ކޮލިން ފާހަގަކުރިއެވެ.\nމި ދިރާސާގައި6ގައުމެއްގެ 69 ފަރަކުން އެއްވެސް ގޮތަކަށް މިޔަރުތައް ފެނިފައި ނުވެއެވެ. އޭގެ ތެރޭގައި، ޑޮމިނިކަން ރިޕަބްލިކް، ފްރެންޗް ވެސްޓް އިންޑީސް، ކެންޔާ، ވިއެޓްނާމް، ދަ ވިޗްވާޑް ޑަޗް އެންޓިލެސް އަދި ޤަތަރު ހިމެނެއެވެ. މި ގައުމުތަކުގެ ފަރުތައް ދިރާސާކުރުމަށް 800 ގަޑިއިރު ހޭދަކުރެވުނުއިރު ޖުމްލަ ފެނިފައިވަނީ3މިޔަރެވެ.\nދިރާސާ ކުރި ޓީމުން ފާހަނގަކުރި ގޮތުގައި މިޔަރުގެ އާބާދީއަށް މިއައި ބަދަލުގެ މައިގަނޑު ސަބަބުތަކަކީ ގެއްލުން ދެނިވި މަސްވެރިކަމާއި މޮނިޓަރކޮށް ބެލެހެެއްޓުމަށް ހަރުދަނާ އުސޫލުތައް ނެތުމެވެ.


Covid-19 ah China in ufahdhamundhaa vaccine ah WHO ge ehbaarulun libey\nކޮވިޑް-19 އަށް ޗައިނާއިން އުފައްދަމުންދާ ވެކްސިން\nކޮވިޑް-19 އަށް ޗައިނާ އިން އުފައްދަމުން އަންނަ ވެކްސިންނަށް ޑަބްލިއުއެޗްއޯގެ އެއްބާރުލުން ލިބޭ\nޗައިނާއިން އަންނަނީ އެގައުމުން އުފައްދާ ވެކްސިން 2021 ގެ ކުރީ ކޮޅަށް ނިންމާލުމަށް މަސައްކަތް ކުރަމުން\nކ. މާލެ | 25 ސެޕްޓެންބަރ 2020 | ހުކުރު 22:12 | 8,089\nކޮވިޑް-19 އަށް އުފައްދަމުންދާ ވެކްސިނެއް - އާކައިވް\nކޮވިޑް-19 އަށް ޗައިނާއިން އުފައްދާ ވެކްސިން އަށް ވޯލްޑް ހެލްތް އޯގަނައިޒޭޝަން (ޑަބްލިއުއެޗްއޯ) ގެ އެއްބާރުލުން ފުރިހަމައަށް ލިބޭނެ ކަމުގެ ޔަގީންކަން ދީފައިވާ ކަމަށް ޗައިނާގެ ހެލްތު އޮފިޝަލަކު ވިދާޅުވެއްޖެއެވެ.\nޗައިނާ އިން އުފައްދަމުން އަންނަ ވެކްސިންގެ ތިން ވަނަ ޓްރައެލްގެ މަސައްކަތް މިހާރު ވަނީ ފަށާފައެވެ. އެގައުމުން ވެކްސިން އުފެއްދުމަށް އެމެޖެންސީ ޕްރޮގްރާމެއް އެކުލަވާލާފައިވާއިރު އެ ޕްރޮގްރާމަށް ޑަބްލިއުއެޗްއޯ އިން ފުރިހަމައަށް އެއްބާރުލުން ދެމުން އަންނަ ކަމަށް ޒެހެންގް ޒޮހޮންގްވީ ނެޝަނަލް ހެލްތް ކޮމިޝަނުގެ އޮފިޝަލު ވަނީ ވިދާޅުވެއްޖެއެވެ.\nއޮފިޝަލު އިތުރަށް ވިދާޅުވީ ޖުލައި މަހު ޗައިނާއިން ވެކްސިން އުފެއްދުމަށް އެމެޖެންސީ ޕްލޭންއެއް އެކުލަވާލާފައިވާއިރު ޑަބްލިއުއެޗްއޯ އިން އަންނަނީ ޗައިނާގެ ވެކްސިންގެ އެންމެ ފަހުގެ މައުލޫމާތު ބަރާބަރަށް ބަލަމުން އަންނަ ކަމަށެވެ.\nޗައިނާގެ ތިން ކުންފުންޏަކުން ވެކްސިންގެ ތިންވަނަ ޓްރައިލްތައް ފަށާފައިވާއިރު އެގައުމުގެ ސަރުކާރުން މަސައްކަތް ކުރަމުން އަންނަނީ 2021 ވަނަ އަހަރުގެ ކުރީ ކޮޅު ވެކްސިންގެ މަސައްކަތް ނިންމާލުމަށެވެ. އަދި 2021 ވަނަ އަހަރުގެ ކުރީ ކޮޅު ގައުމުތަކަށް ވެކްސިން ބެހުމަށް ނިންމާފައިވާކަން ޗައިނާގެ ސަރުކާރުން ވަނީ ހާމަ ކޮށްފައެވެ.\nޗައިނާގެ ސަރުކާރުން ބުނީ ޗައިނާއިން އުފައްދަމުން އަންނަ ވެކްސިނަކީ އާންމުނަށް ހެޔޮ އަގެއްގައި ލިބޭނެ ވެކްސިނެއް ކަމަށެވެ.


Kafaalaathuge dhashun Khalida Zia jalun nerenee | Mihaaru\nކަފާލާތުގެ ދަށުން ޚާލިދާ ޒިޔާ ޖަލުން ނެރެނީ\n12 މާޗް 2018 - 18:52\nޑާކާ (މާޗް 12) - ކޮރަޕްޝަނުގެ ކުށް ސާބިތުވި ކަމަށް ބަލާ ފަސް އަހަރަށް ޖަލަށްލާފައިވާ ބަންގްލަދޭޝްގެ އިދިކޮޅު ލީޑަރު ޚާލިދާ ޒިޔާ، ކަފާލާތުގެ ދަށުން ޖަލުން ނެރުމުގެ ހުއްދަ ކޯޓުން މިއަދު ދީފައިވާ ކަމަށް އެ ކަމަނާގެ ވަކީލް ވިދާޅުވެއްޖެ އެވެ.\nބަންގްލަދޭޝްގައި ދެ ފަހަރެއްގެ މަތިން ބޮޑު ވަޒީރުކަން ކުރެއްވި ޒިޔާ، 72، ގެ މައްޗަށް މިދިޔަ މަހު ހުކުމްކޮށްފައި ވަނީ ޔަތީމުޚާނާއަކަށް ކަނޑައެޅި ފައިސާ ނެންގެވި ކަމުގެ ކުށުގަ އެވެ. އިދިކޮޅު ބަންގްލަދޭޝް ނޭޝަނަލިސްޓް ޕާޓީ (ބީއެންޕީ) ގެ ލީޑަރުގެ މައްޗަށް ވަނީ ޔަތީމް ޚާނާ އިން 252،000 ޑޮލަރު ނެންގެވި ކަމަށް ތުހުމަތުކޮށްފަ އެވެ. ޚާލިދާ ވިދާޅުވެފައި ވަނީ މިއީ ސިޔާސީ ގޮތުން އެކަމަނާގެ މައްޗަށް އުފުލާފައިވާ ދައުވާއެއް ކަމަށެވެ.\nޚާލިދާ ޒިޔާގެ އިސްތިއުނާފް މަރުހަލާތައް ކުރިއަށް ގެންދަންދެން އެކަމަނާ ވަނީ ޑާކާގެ ޚާއްސަ ޖަލެއްގައި ބަންދުކޮށްފަ އެވެ. ޒިޔާގެ ވަކީލް ޒައިނުލް އާބިދީން ވިދާޅުވީ ކަފާލާތުގެ ދަށުން އެކަމަނާ ޖަލުން މިނިވަންކޮށްފައި ވަނީ ހަތަރު މަސް ދުވަހަށް ކަމަށެވެ.\nޚާލިދާ ޒިޔާގެ މައްޗަށް ފެބްރުއަރީ 8 ވަނަ ދުވަހު ހުކުމްކުރީ ގާނޫނުލް އުގޫބާތުގެ 409 އަދި 109 ވަނަ މާއްދާގެ ދަށުންނެވެ. މި މައްސަލާގައި ހިމެނޭ ޚާލިދާގެ ދަރިކަލުން ތޯރިގް ރަހުމާން އާއި އިތުރު ހަތަރު މީހެއްގެ މައްޗަށް ވަނީ 10 އަހަރުގެ ޖަލު ހުކުމް އިއްވައިފަ އެވެ.\nސިޔާސީ ދާއިރާ އަށް 1980 ގެ އަހަރުތަކުގެ ތެރޭގައި ޒިޔާ ވެދެވަޑައިގެންނެވީ ފިރިކަލުން އަވަހާރަކޮށްލުމާ ގުޅިގެންނެވެ. ޒިޔާގެ ޕާޓީން ވަނީ 2014 ވަނަ އަހަރުގެ އާއްމު އިންތިޚާބު ބޮއިކޮޓްކޮށްފަ އެވެ. ޒިޔާގެ މައްޗަށް ހުކުމްކުރި އިރު ބަންގްލަދޭޝްގައި މި އަހަރު އާއްމު އިންތިޚާބު ބާއްވާނެ އެވެ. ހުކުމާ ގުޅިގެން އިންތިޚާބުގައި ވާދަކުރުމުގެ ފުރުސަތު އެކަމަނާ އަށް ވަނީ ބަންދުވެފަ އެވެ.\nއިތުރު ލިޔުންތައް ބަންގްލަދޭޝް އިދިކޮޅު ފަރާތްތައް ޖަލުތައް\nބަންގްލަދޭޝްގެ އިދިކޮޅު ލީޑަރު ފަސް އަހަރަށް ޖަލަށް


ހިތިވޭނެއްގައި ދަތިހާލެއްގައި — Ihavandhoo.com\n16 މެއި 20133ފަތުޙުﷲ އަޙުމަދު ރަޝީދު\nމާނޭވައި ލަމުން އަވަސްއަވަހަށް ލޯ ހުޅުވޭތޯ މަސައްކަތް ކުރަމުން ދިޔައީމެވެ. ލޯހުޅުވޭ ގޮތެއް ނުވިއެވެ. ހީވަނީ އެސްފިޔަތަކުގައި ތެރަސްއަޅާ ތަތްކޮށްފައިވާހެންނެވެ. ނޭނގޭ ބާރަކުން ލޮލުގައި އަތްއަޅާ އޮބައިކަމުގެ އިޙްސާސެއް ކުރެވުނީވެސް އެއަށްފަހުގައެވެ. އަވަސް އަވަހަށް ދެއަތް ނަގައި މޫނުގައި ފިރުމާލަން ހިއްލައިލީމެވެ. ނުހިއްލުނެވެ. ހިސާބަކުން ހުއްޓުނީއެވެ. ދެންބެލީ ލޯ ހުޅުވާލެވޭތޯއެވެ. އެހެނަސް ލޯ ހުޅުވާ ނުލެވުނެވެ. ލޯހުޅުވާލަން ކުރާ މަސައްކަތްތައް ވަނީ ނާކާމިޔާބެވެ. މަޑުމަޑުން އޯގާތެރި ކަމާއެކު މީހަކު ފިރުމާލިހެން ހީވިއެވެ. ބޭއިޚްތިޔާރުގައި އަހައިލެވުނެވެ. "ކާކު؟... ކާކު؟ އަހަންނަށް މި ވަނީ ކީއް؟" ޖަވާބު ސާދާވެފައި ކުރެވެ. "އެއްވެސް ކަމެއް ނުވޭ! ތީ ނަޒީރަށް ހީވާގޮތެއް!" އޯގާތެރިކަމާއެކު މަޑުމަޑުން އަނެއްކާވެސް އަހަރެން ބޮލުގައި އެމީހަކު ފިރުމައިލި އެވެ. "ބުނެބަލަ އަހަރެންގެ ލޮލަށް ނުފެންނަނީ ކީއްވެ؟... ކީއްވެ އެސްފިޔަތައް ތަތްލަވާފަ މި ހުންނަނީ! އަހަންނަށް ފެންނަނީ ކަޅުކަން... އަނދިރިކަން... ކީއް؟" އަހަރެންގެ ވާހަކަ ނުނިމެނީސް އެމީހާ ފެށިއެވެ.\n"އިރާދުކުރެއްވިއްޔާ އަދި ރަނގަޅުވާނެ! ނަޒީރަށް ނުވިސްނުނީމަ ވީގޮތެއް ތިޔައީ! ނުފެންނަނީ ބެންޑޭޖް އޮޅާފަ ބޭސް އަޅާފަ އޮތީމަ... އަހަރުމެން މިތިބީ މާލޭގަ! ސަރ ގޮވައިގެން އިންޑިޔާއަށް ފުރައިފި!" އަހަރެންގެ ހިތުގައި ސުވާލު އައިންވަރެއް އުތުރު އެރިއެވެ. "ކޮން ސަރ އެއް! ކީއްވެ މާލޭ! ކީއްވީ... ތީ ކާކު! ކާކުތީ!" އަހަންނަށް ތެދުވަށް މަސައްކަތްކުރެވުނެވެ. ބާރުބާރަށް ހަޅޭއްލަވަން ބޭނުންވިއެވެ. އެކަމަކު އަޑު ނުކުންނަނީ މަޑުމަޑުންނެވެ. އަތްފައި ގުޑުވާލަން ކުރާ މަސައްކަތްތައް ކާމިޔާބުވަނީވެސް މަދު ފަހަރެއްގައެވެ. އަހަންނަށް ޔަޤީންވަނީ އެންމެ ކަމެކެވެ. ކޮންމެވެސް ނޭގޭ ބާރެއް އަހަރެން ހިފަހައްޓާކަމެވެ. އެހެންޏާ ހަލަބޮލިކޮށް އުޅުނު ހަށްޓަށް ކޮންމެވެސް ބަރުހެލި ކަމެއްވެރިވެ ރަސްކަން ކުރަމުންދާކަމެވެ.\n"މީ އާދަމްބޭ! ނަޒީރުގެ ބޮޑުބޭބެ! ނަޒީރަށް ބޭބެވެސް ނޭނގޭތަ!" ކުރިން ދަންނަ އަޑެއްހެންހީވާގޮތްވިއެވެ. އަހަރެން ބުނަން ބޭނުންވި ވަރަށް ގިނަ ވާހަކަތައް އެއްފަހަރާ ސިކުނޑިއަށް އަންނަންފެށިއެވެ. އެހެންވެ އަވަސްއަވަހަށް އަނގަތަޅުވާލެވުނުކަން އެނގެއެވެ. ކިޔުނު ނުކިޔުނު އެއްޗެއް ނޭގުނަސް ކޮންމެވެސް ވާހަކައެއް ދެއްކުނުކަން ހަނދާންވެއެވެ. "ކޮބައި އަހަރެން ބޭނިމަސް... އެ މަސްކޮބައި... ކޮބައި އެއްކަލަ ސިނގިރޭޓް... ކަލޯ އައްޔާ ... މަށަކަށް އާކަމެއްނޫނޭތިޔާ... ޓީޗަރަށް އަލަކަސް ތި އަހަރުމެން އަބަދުވެސް ކިޔާ އެއްޗެހި... ދައްކާ އެންމެނަށް ދައްކާ... ދައްކާ މަ ލަދެއް ނުގަންނާނަން... ހީވަނީތަ ލަދުގަންނާނޭ... ކަލޭ.. ކަލޭ..." ރޯލް އަވަސްވެފައިވާ މަންޒަރުތައް ތަކުރާރުވަމުން ދިޔަކަހަލަ ގޮތްތަކެއް ވާންފެށީ އެހައި ހިސާބުންނެވެ. އޭރުވެސް ނޭވައި އަވަސްވެ މީހާ ދާހިތްލާކަން އިޙްސާސްކުރެވުނެވެ. ކަރުހިއްކައިގެން ކުޑަދޫ ބޭރަށް ނުކުންނަން އުޅޭހެން ހީވާގޮތްވަމުން ދިޔައެވެ. އަރުތެރެ ބެދެމުން ދެލޯ ބޮޑުވަމުންދާކަމުގެ އިޙްސާހްކުރެވެން ފެށުނެވެ. މަޑުމަޑު ތުރުތުރެއް ބާރުވަމުންދިޔަހެން ހީވަމުންދިޔައެވެ. އާދަމްބޭގެ އިތުރުން އިތުރު ބަޔަކު އަހަރެންގެ ވަށައިގެން އުޅޭހެން ހީވެއެވެ. ހަރަކާތްތައް އަވަސްވެފައިވާ ބަޔަކު ވާހަކަތަކެއް ދައްކާއަޑު އިވެމުން ދިޔައެވެ. އިރުކޮޅަކުން ތޫނު ހިމަ އެއްޗެއް ހަށިގަނޑުގެ ތެރެއަށް ހަރައިލެވުނުހެން ހީވިއެވެ. ދެންވީގޮތެއް ނޭނގުނެވެ. ލޯމަރައިލެވުނީކަމެއް އަމިއްލައަށް ލޯމެރުނީކަމެއް ނޭގުނެވެ.\nމަޑުމަޑުން މާބުރެއް ބުންއަޅާހެން އަޑުތަކެއް އިވެމުންދިޔައެވެ. ފަހަރަކަށްވުރެ ފަހަރެއް އަޑުބާރުވަމުންދިޔައެވެ. އިވެމުން ދިޔަ އަޑުތައް ސާފުވަމުން ދިޔައެވެ. ކޮންމެވެސް ވަރަކަށް މީހުންގެ އަޑު ދެނެގަންނަންވެސް އެނގޭވަރުވިއެވެ. ކުރިން އާދަމްބޭކަމަށް ބުނި އަޑުގެ އިތުރުން އެހެން ދެ މީހެއްގެ އަޑުވެސް އިވެމުން ދިޔައެވެ. މުސްކުޅި އަންހެނަކު ގިސްލުމުގެ އަޑުޖެހުމުން ހިތަށް ފުން އަސަރުތަކެއް ވެރިވި އެވެ. ހަނދާންތަކެއް ތަކުރާރުވަމުން ދިޔައެވެ. އެ އަޑުގެތެރެއިން ހަނދާންތައް ފޭދިގެން ދިޔައީ އަޑުގެ ވަށައިގެން ގިސްލުމުގެ ރާގުތައް ގުގުމަމުންނެވެ. މަންޒަރުތައް ސިކުނޑީގެ ސްކްރީނުން ފެންނަމުންދިޔައީ ހުދުކުލައިގެން އަލިންނެވެ. މުސްކުޅި އަންހެނެއްގެ މޫނެވެ. ރޫޖެހިފައިވާ ދެ ކޯތާފަތެވެ. ރޫބަރި ޖަހައިލެވި ދޫވެ އެލިފައިވާ ހަންގަނޑެކެވެ. އަނގައިގެ ދެމިޔަކަން ވަނީ ތިރިއަށް ސޮހިފައެވެ. ބުމައިގެ އިސްތަށިތަކާއި އެސްފިޔަތައް ހުރީ ހުދުކުލައިން ފެވިފައެވެ. އެމީހާ ރޮމުން ގިސްލަމުންދިޔައެވެ. ރޮއިރޮއިފާ ގޮވަނީ އެއް ގޮވެލި ފައްޗެކެވެ. ގިސްލަމުން ދެމުންދިޔައީ އެއް ނަސޭހަތެކެވެ. "ދަރިފުޅާ! މަންމަގެ ދެލޯ ފަދަ ދަރިފުޅާ! ދަރިފުޅު ތީ މަންމަގެ އުއްމީދު! މަންމަ މިއަދު މުސްކުޅިވެ ގައިބާރުދެރަވީ ދުވަހު މަންމައަށް ހޭހަންކޮށްދީ މަންމައަށް އަޅައިލަން ހުރީ ހަމައެކަނިދަރިފުޅު! މަންމަ އަބަދުވެސް ދޭ ނަސޭހަތަކީ ދަރިފުޅު ކިޔަވައިގެން މޮޅުމީހަކަށްވާން ދޭ ނަސޭހަތް! ދަރިފުޅަށް އެނގޭތަ! ދަރިފުޅު ކޮންމެވެސް އެއްޗެއް ފަޅައިލައިގެން، ކޮންމެވެސް ކަމެއްގަ ބެދިގެން މަދަރުސާއަށް މަންމަ ގެންދާ ކޮންމެ ދުވަހަކު ގެއަށް އައިސް މަންމަ ރޯވަރު...ގިސްލާވަރު... އެފަދަ ކޮންމެ ދުވަހަކު މަންމަގެ ހިތް އެތައް ތަނަކުން ފޮތިފޮތިވެ ހަލާކުވެގެންދާވަރު އިޙްސާސްކުރެވޭތަ... ދަރިފުޅު ގޯސްކުދިންނާއެކުވެ ގޯސްމަގުންދާން ފެށީމަ މަންމަ ހިތަށްވަމުންދިޔަގޮތް ވަޒަންކުރެވޭތަ؟ މަންމަގެ މި މުސްކުޅި ހިތަށް ކުރާ އަސަރު ދަރިފުޅަށް އެނގޭނަމަ... އެކަން އިޙްސާސްކުރެވޭ ނަމަ ޔަޤީން ދަރިފުޅު ތިޔަހެން... ތިޔަހެން ނޫޅޭނެ! ދަރިފުޅަށް މަންމަދިން ތަރުބިއްޔަތަކީ ތިއީތަ؟ މުސްކުޅިންނަށް ޖެއްސުންކުރުމާ، ގޭގެއިން ވައްކަންކުރުމުން ކުލާހުގައި ހިތަށްއެރި ގޮތަކަށް ހިތަށްއެރި ކަމެއް ކޮށްލައިގެން ތިޔައުޅެނީ މަންމައަށް ކުރާއަސަރު... މަންމަގެ ހިތަށް ތަސައްލީ... ކެތްވާނެތަ؟ މަންމަގެ ހިތުގައި އަނދަމުންދާ ދިލަކަނިތައް ދަރިފުޅަށް އިޙްސާސް... މި ނިކަމެތި މަންމައަށްޓަކައި... ދަރިފުޅާ... ދަރިފުޅާ..." އެ މުސްކުޅި އަންހެނާއަށް ކެތް ނުކުރެވިގެން ހިނދުނެވެ. ވާހަކަތައް ހުސްނުވަނީސް އެމީހާ ހުއްޓުން އެރިއެވެ.\nއަހަންނަށް އިތުރުއަޑުތަކެއް އިވުނުކަހަލައެވެ. ސިކުނޑިއަށް ފެންނަމުންދިޔަ މަންޒަރުން އިވުނު އަޑު މަޑުމަޑުން ކަންފަތް ބުޑުން އިވެން ފެށިއެވެ. މިފަހަރު އޯގާތެރިކަމާއެކުއެވެ. "ދަރިފުޅާ ނަޒީރު! މީ މަންމައޭ! ވާހަކަދައްކަބަލަ! ދަރިފުޅަށް މަންމަވެސް ނޭގެނީތަ!" މަޑުމަޑުން އަޑުގެ ލުއިކަން ބަރުވަމުން ގިސްލެވެމުން ދިޔަކަން އަހަރެންނަށް އިޙްސާސްކުރެވުނެވެ. ރައްދުގައި އަހަރެން ތުންފަތް ތަޅުވައިލީމެވެ. "މަންމާ އަހަންނަށް މާފް!" މަންމަގެ އާދޭސްތަކާއި އެ ނަސޭހަތްތައް ހަނދާނަށް އަންނަންފެށީ އެހައިހިސާބުންނެވެ. މަންމައަށް ހަދައިލެވުނު ގޮތްތަކެވެ. އެ މުސްކުޅި މައިމީހާ އާދޭސްކޮށްކޮށް އޮއްވާ މަދަރުސާއަށް ނުގޮސް މަސްބާނަން ދިޔަދުވަސްތަކެވެ. އެ މޫނުމަތީ ޖައްސާލެވުނު ވައްތަރުތަކެވެ. ނާތަހުޒީބު ވިސްނުން ހުންނަކަމަށް ބުނެ މަންމައަށް ހަދައިލެވުނު ގޮތްތަކެވެ. ކިޔެވުމަށް އެ މަންމަ ކުރި އާދޭސްތަކެވެ. ކުއްލިއަކަށް ހަނދާނުގެ ދުރުމިން ކުރިން ނުފެންނަ މަންޒަރުތަކެއ ފެންނަން ފެށުމުން އަހައިލެވުނެވެ. "ކުލާސް ކުދިންނަށް ކަމެއްވިތަ؟ އަހަރެން ގަސްތަކުނޫން އެހެން ހެދީ! ސަރ ނަސޭހަތްދިނީމަ ހިތްހަމަ ނުޖެހިގެން އައި ރުޅީގައި ސަރ ކޮށްޕާލީމަ.. ސަރ ގޮސް ކެމިކަލްތަކުގައި ޖެހުނީ... ބަންޑުންވީ! އަހަރެންވެސް ސަރ އާއެކު ކެމިސްޓްރީ ލެބުތެރެއަށް ވެއްޓުނީ!" މަޑުމަޑު އާޙަކާއެކު ފުންނޭވާއެއް ލެވުނެވެ.\n"އާނ! ނަޒީރު، މިއަދު ނަޒީރުގެ ސަބަބުން، ނަޒީރުއަށް ކަންތައް ކުރެވުނު ގޮތުން އެތައް ބަޔަކަށް ފޫނުބެދޭ ވަރުގެ ގެއްލުމެއް ލިބިގެން އެދިޔައީ! ޕްރިންސިޕަލް ދެންމެ ގުޅާފަ އެ ވިދާޅުވީ ތިޔަކުދިންގެ ކެމިސްޓްރީ ސަރ ނިޔާވިވާހަކަ! އަނެއްކޮޅުން އެކޮޅަށް ގެންދިޔަ ކުއްޖާ، ޒާނިޙް އެދަނީ މަރާ ހަނގުރާމަކުރަމުން، އޭނަގެ އެތެރެހައްޓަށް ކެމިކަލްގެ އަސަރުކުރުމުން... ދެން ތިއޮތީ ނަޒީރު، ޑޮކްޓަރުން ބުނާގޮތުން ނަޒީރުގެ ފެނުންވެސް ދެން އަނބުރާ..." އާދަމްބެ އަޑުގައި ވޭނީ ކެކުޅުމެއް އުތުރިގަތެވެ. އިވެމުންދިޔަ އަޑުތަކުން އަހަރެންގެ ހިތް ފަޅަފަޅައިގެން ދިޔަކަހަލައެވެ. ތޫނު ހަންޖަރަކުން ހިތުގެ އެތަންމިތަނުގައި ވަކިއަޅަމުން ތޮރުފަމުން ދިޔަކަހަލަ އިޙްސާސެއް ކުރެވުނެވެ. "ދެންވެސް މި ހުރިހާ ކަމަކުންވެސް އަހަރުމެން ޢިބްރަތެއް ލިބިގަންނަންވީ... ދަރިވަރެއްގެ ޢަމަލުތަކުން މުދައްރިސެއް ދުނިޔެއަޅާ ދިޔުމަކީ އޭގެ ސަބަބުން އެހެން ހުރިހާކުދިންނަށް ލިބުނު ގެއްލުމެއް! ކިހިނެއް ދުނިޔެ އަޅައި އެ ދިޔަ މުދައްރިސްގެ ކިބައިން ނަޒީރު މަޢާފަށްއެދޭނީ! އޭނަ ނަޒީރަށް ކިހާވިސްނައިދިން... ކިހާ އޯގާތެރި މުދައްރިސެއްއެއީ! މިއަދު ނަޒީރުގެ މައިންބަފައިން މުސްކުޅިވި ދުވަހު ނަޒީރުގެ މައިން ބަފައިންނަށް މިޖެހުނީ ލޯއަނދިރި ނުކުޅެދޭ ހާލުގައި ނަޒީރު ބަލާކަށްނު! ކިހައިދެރަ! މިއީ އަމިއްލައަށް ލިބިގަތް ދަތިހާލެއް! އަމިއްލައަށް ލިބިގަތް ދަތިވޭނެއް!" އާދަމްބޭގެ ބަސްތަކުން އަހަންނަށް ކެތެއް ނުކުރެވުނެވެ. އެހެނަސް އިތުރަށް ދައްކާނެ ވާހަކައެއް ނެތެވެ. މަޑުމަޑުން އޮތުން ފިޔަވައި ކުރާނެކަމެއް ނެތެވެ. މިއީ އަމިއްލަށް ލިބިގަތް އަނިޔާ އެވެ. އިއްޔެ ކޮޅުފައިން ޖަހައި އެބައެއްގެ އަޑުތައް ނާހައި ދިޔަ މައިންބަފައިންނަށް މިއަދު އަހަރެން މިވީ ބުރައަކަށެވެ. ދަތިވޭނަކަށެވެ.\n– 16 މެއި 201300\nވަރަށް ރީތި ވާހަކައެށް\n– 17 މެއި 201300\nކުމުުުންދޫ ވާހަކަތަ މިއީ! ނޫން ދޯ މާކުރިން ފަތޫ މި ލިޔެފަ ދޯ އޮތީ! އެހެންވީމަ ގަދަ އޭ ބުނެވޭނީ ކަމެއް ނުވަނީސް އެކަމެއް ލިޔުނީމަ!


SunOnline: Super league gai kulhey club thakah champions leaguege bireh neih: Perez\nސުޕަ ލީގުގައި ކުޅޭ ކުލަބުތަކަށް ޗެމްޕިއަންސް ލީގުގެ ބިރެއް ނެތް: ޕެރެޒް\nޢަބްދުﷲ އައިމަން 20 Apr 2021, 10:34\nޔޫރޮޕުގެ 12 ކުލަބަކުން އިސްވެތިބެގެން އުފައްދާ ސުޕަ ލީގުގައި ވާދަކުރާ ކުލަބުތކަށް ދަތިކުރުމުގެ ފިޔަވަޅުތަކާ އެކު އިންޒާރުތައް ދެމުން އައި ނަމަވެސް މިފަހަރުގެ ޗެމްޕިއަންސް ލީގާއި ޔޫރޮޕާ ލީގުގައި ވާދަކުރާ ކުލަބުތަކަށް އެކަމުގެ ބިރެއް ނެތް ކަމަށް ރެއާލް މެޑްރިޑުގެ ރައީސް އަދި ސުޕަ ލީގުގެ ޗެއާމަނަކަށް ހަމަޖެއްސި ފްލޮރެންޓީނޯ ޕެރެޒް ވިދާޅުވެއްޖެ އެވެ.\nސުޕަ ލީގު ރަސްމީކޮށް ވުޖޫދުވިކަން އިއްޔެ އިއުލާނުކުރިއިރު އޭގައި ބައިވެރިވެފައިވާ ކްލަބްތަކަކީ މެންޗެސްޓާ ޔުނައިޓެޑާއި ލިވަޕޫލް، ޗެލްސީ، މެންޗެސްޓާ ސިޓީ، އާސެނަލް އަދި ޓޮޓެންހަމާއި ސްޕެއިނުގެ ރެއާލް މެޑްރިޑާއި ބާސެލޯނާ އަދި އެތުލެޓިކޯ މެޑްރިޑްގެ އިތުރުން އިޓަލީގެ އިންޓަ މިލާން، އޭސީ މިލާން އަދި ޔުވެންޓަސް އެވެ.\nމި ކުލަބުތަކާ ދެކޮޅަށް ޔޫއެފާއާއި ފީފާގެ އިތުރުން ސިޔާސީ ފަރާތްތަކާއި، ގައުމުތަކުގެ ފުޓުބޯޅަ ފެޑެރޭޝަނުން ވަނީ ތެދުވެފަ އެވެ. އަދި އެހެންމެ ސުޕަ ލީގުގައި ވާދަކުރާ ކުލަބުތަކުގެ ކުޅުންތެރިންނަށް ގައުމީ ޓީމުތަކާ އެކު ވޯލްޑްކަޕާއި، ޔޫރޯ ފަދަ މުބާރާތްތައް ވެސް ނުކުޅެވޭނެ ކަމުގެ އިންޒާރު ދީފައިވާ އިރު، މިހާރު ކުރިއަށްދާ ޗެމްޕިއަންސް ލީގާއި ޔޫރޮޕާ ލީގުގައި ވެސް ވާދަކުރާ ސުޕަ ލީގަށް ތާއީދު ކުރާ ކުލަބުތައް އެ މުބާރާތުން ވަކި ކޮށްފާނެ ކަމަށް ވަނީ މީޑިއާގައި އަޑުފެތުރިފަ އެވެ. އެހެން ކަމަށްވާނަމަ ޗެމްޕިއަންސް ލީގުގެ ތަށި މިހާރު ލިބޭނީ ސެމީ ފައިނަލުގައި އޮތް ހަތަރު ޓީމުގެ ތެރެއިން ޕީއެސްޖީއަށެވެ. އަަދި ޔޫރޮޕާ ލީގުގެ ސެމީގައި އޮތް އާސެނަލާއި ޔުނައިޓެޑް ވެސް އޭރުން ކަޓާނެ އެވެ.\nސުޕަ ލީގުގެ ޗެއާމަނަކީ ރެއާލް މެޑްރިޑްގެ ރައީސް ފްލޮރެންޓީނޯ ޕެރޭޒް އެވެ. އަދި ވައިސް ޗެއާމަނުންނަކީ ލިވަޕޫލްގެ ވެރިޔާ ޖޯން ހެންރީ އާއި މެންޗެސްޓާ ޔުނައިޓެޑްގެ ޖޯލް ގްލޭޒާ އެވެ. ދެން ބޯޑުގެ އެކި އިސް މަގާމުތަކުގައި ހިމެނެނީ ވެސް ބޮޑެތި ކްލަބްތަކުގެ އިސްވެރިންނެވެ. އެއީ އާސެނަލްގެ ސްޓޭން ކްރޮއެންކާ އަދި ޔުވެންޓަސްގެ އަންދްރެއާ އަގްނޭލީ އެވެ.\nޕެރޭޒް ރޭ ވިދާޅުވީ، ސުޕަ ލީގެއް އުފައްދަން ޖެހުނީ ފުޓުބޯޅަ މިހާރު އޮތް ހާލަތުން ސަލާމަތް ކުރުމަށްޓަކާ އެވެ. އަދި އެއީ ވަކި ބަޔަކަށް ނާޖައިޒް ގޮތުގައި މަންފާއެއް ހޯދައިދޭން ކުރާ ކަމެއް ނޫން ކަމަށާއި، އެއީ ކުލަބުތައް ދަރަނިވެރިވުމުން ސަލާމަތް ކުރުމަށް އޮތް ހައްލު ކަމަށް ޕެރެޒް ވަނީ ވިދާޅުވެފަ އެވެ.\n"ސްޕެއިން އަދި އިޓަލީގެ އިތުރުން އިނގިރޭސިވިލާތުގެ ބޮޑެތި ކުލަބުތައް ގުޅިގެން ފުޓުބޯޅަ ސަލަމާތް ކުރަން މިއުޅެނީ. މިދިޔަ ދެ ސީޒަނުގައި އެކަނިވެސް ރެއާލް މެޑްރިޑްގެ ޙަރަދުތަކަށް 400 މިލިއަން ޕައުންޑް ހޭދަވި. މިއީ ހަމައެކަނި ރެއާލްގެ ވާހަކަ. އަދި އެހެން ކުލަބުތައް ކޮބާ؟ މީގެ ހައްލަކީ ވާދަވެރި ގިނަ މެޗުތަކެއް ކުޅެގެން ގިނަ ބައެއްގެ ސަމާލުކަން ހޯދުން،" ޕެރޭޒް ވިދާޅުވި އެވެ.\nޕެރޭޒް ވިދާޅުވީ، ފަހަކަށް އައިސް ފުޓުބޯޅައިގެ ފޯރި ގެއްލިފައިވާ ކަމަށާއި، ޒުވާން އުމުރުގެ ކުދިން އަނބުރާ ފުޓުބޯޅައިގެ ތެރެއަށް ވެއްދޭނީ ބަލާ ހިތްވާ ގިނަ މެޗުތަކެއް ކުޅެވިގެން ކަމަށެވެ. މީގެ އިތުރުން ކުޅުންތެރިން ހާސް ވާން ޖެހޭ ހާލަތެއް ނެތް ކަމަށާއި، މިހާރު ކުރިއަށްދާ މުބާރާތްތަކުން އެއްވެސް ކުލަބެއް ވަކި ނުކުރެވޭނެ ކަމަށް ޕެރޭޒް ވަނީ ވިދާޅުވެފަ އެވެ.\n"ރެއާލް މެޑްރިޑް އަދި މެންޗެސްޓާ ސިޓީއެއްވެސް ޗެމްޕިއަންސް ލީގުން ބޭރެއް ނުކުރެވޭނެ. އެއީ މިވަގުތަށް ކުރެވޭނެ ކަމެއް ނޫން."\nސުޕަ ލީގު ރޭ އިއުލާނުކޮށްފައިވާއިރު ޔުއެފާ އިން މި ވަނީ މިއަދު ޔުއެފާ އިން ޗެމްޕިއަންސް ލީގުގެ އާ ފޯމެޓް ފާސްކޮށްފަ އެވެ. އާ ފޯމެޓަކަށް 2024 ވަނަ އަހަރު ފަށާ ޗެމްޕިއަންސް ލީގުގައި 36 ޓީމު ކުޅޭނެ އެވެ. ގްރޫޕް ސްޓޭޖުގެ ބަދަލުގައި އޮންނާނީ ސްވިސް ސިސްޓަމްގެ ބުރެކެވެ. ކޮންމެ ޓީމަކަށް އާ ފޯމެޓްގެ ދަށުން ޗެމްޕިއަންސް ލީގުގައި މަދުވެގެން 10 މެޗު ކުޅެން ލިބޭނެ އެވެ.


Raashid campaignah Raees Solih Komandooah! | ThePress\nރާޝިދުގެ ކެމްޕޭނަށް ރައީސް ސޯލިހު ކޮމަންޑޫ އަށް!\n07 January 2022, 17:24\nކޮމަންޑޫއަށް ވަޑައިގަތުމަށް ރައީސް ސޯލިހު އިފުރު އެއާޕޯޓަށް ވަޑައިގަތުން / ފޮޓޯ: އެމްޑީޕީ\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގެ ކެމްޕޭނަށް ރައީސް އިބްރާހީމް މުހައްމަދު ސޯލިހް އެރަށަށް މިއަދު ވަޑައިގެންއިފިއެވެ.\nއެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްޕޭން ލޯންޗު ކުރުމުގެ ޖަލްސާއަށް މިރޭ ބޭއްވުމަށް ހަމަޖެހިފައި ވާއިރު މި ޖަލްސާގައި މާލޭގައި ތިއްބެވި އެމްޑީޕީގެ އިސް ބޭފުޅުން ބައިވެރިވެ ވަޑައިގަންނަވައެވެ.\nރައީސް ސޯލިހު ކޮމަންޑުއަށް ވަޑައިގަތުމަށްޓަކައި މިހާރު ރ. އިފުރު އެއާޕޯޓަށް ވަޑައިގެންފައި ވާއިރު އެމަނިކުފާނާއެކު ކެބިނެޓުގެ ބައެއް މިނިސްޓަރުން ވަނީ ވަޑައިގެންފައެވެ.\nއެމްޑީޕީ، ޕީޕީއެމް އާއި އެމްއެންޕީންވެސް އެ ދާއިރާއަށް ވާދަކުރައްވައެވެ. އެގޮތުން، އެ ދާއިރާއަށް ވާދަކުރައްވާ ޕީޕީއެމްގެ ކެންޑިޑޭޓަކީ މޫސާ ފަތުހީއެވެ. އަދި އެމްއެންޕީން ވާދަކުރައްވަނީ އަބްދުލް ހަންނާން އިދުރީސްއެވެ.\nއެ ދާއިރާގައި ކޮމަންޑޫގެ އިތުރުން މަރޮއްޓާއި ފޯކައިދޫ ހިމެނޭއިރު ވާދަކުރާ3ޕާޓީއިންވެސް އަންނަނީ ފޯރީގައި ކެމްޕޭން ކުރަމުންނެވެ.\nކޮމަންޑޫ ދާއިރާގެ ބައި އިލެކްޝަން އޮންނާނީ އަންނަ މަހުގެ ފަސްވަނަ ދުވަހުގައެވެ. އެ ދާއިރާގެ ގޮނޑި ހުސްވެގެން ދިޔައީ، އެ ދާއިރާ ތަމްސީލް ކުރައްވަމުން ގެންދެވި އެމްޑީޕީގެ މެންބަރު ހުސައިން ވަހީދު ކެންސަރުގެ އާލާސްކަންފުޅެއްގައި އުޅުއްވަނިކޮށް މިދިޔަ މަހުގެ 14 ވަނަ ދުވަހު އަވަހާރަވުމުންނެވެ.\nހަބަރު ށ. ކޮމަންޑޫ އެމްޑީޕީ ސިޔާސީ\nއިންތިހާބަށް ނުފޫޒު ނުފޯރުވުމަށް ޓްރާންސްޕޭރަންސީން ގޮވާލައިފި\nވަފުދެއް ކޮމަންޑުއަށް، ޝަރީފްގެ ފާޑުކިޔުން ސަރުކާރަށް!\nއިންތިހާބަށް ނުފޫޒު ފޯރާ ކަންކަން ކުރާ ކަމުގެ ޝަކުވާ ލިބޭ: އީސީ\nކޮމަންޑޫ ގޮނޑި: މުޅި ސަރުކާރާއި އިދިކޮޅުގެ އިމްތިހާނެއް!\nކޮމަންޑުއާއި މަތިކޮމަންޑޫ ގުޅާލުމުގެ މަސައްކަތް ފަށަނީ


16 Aharuge Anhen Kujjaku Rape Kuri India Ge Dheenee Leadaraku Umurah Jalah - Vaguthu\n16 އަހަރުގެ އަންހެން ކުއްޖަކު ރޭޕްކުރި އިންޑިޔާގެ ދީނީ ލީޑަރަކު އުމުރަށް ޖަލަށް\nއިންޑިޔާގެ ދީނީ ލީޑަރެއް ކަމަށްވާ އަސަރަމް ބަޕު، 16 އަހަރުގެ ކުޑަ އަންހެންކުއްޖަކު ރޭޕްކުރިކަމުގެ ކުށުގައި އުމުރަށް ޖަލަށް ލުމަށް އެގައުމުގެ ކޯޓަކުން ހުކުމްކޮށްފިއެވެ.\nމި ހުކުމް ކޮށްފައިވަނީ ސަލާމަތީކަންކަން ވަރުގަދަކޮށްފައި އޮތް އިންޑިޔާގެ ޖޮދްޕޫރްގެ ކޯޓެއްގައެވެ. 2013 ވަނަ އަހަރު އަސަރަމް އެންމެ ފުރަތަމަ ކުށުގެ ތުހުމަތުގައި ހައްޔަރުކުރެވުނުއިރު އޭނާގެ ސަޕޯޓަރުންނާއި ފުލުހުންނާއި ދެމެދުގައި ވަނީ ބޮޑެތި ހަމަނުޖެހުންތަކެއް ހިނގައިފައެވެ.\nމިފަހަރުގެ ހުކުމް އިއްވުނުއިރުވެސް ކޯޓުގެ ސަލާމަތީކަންކަން ވަރުގަދަކޮށްފައި އޮތްއިރު އަސަރަމްގެ ސްޕޯކްސްޕާރސަންއެއް ވަނީ އަސަރަމްއާއި އޭނާގެ ސަޕޯޓަރުން ކޯޓުތަކަށް އިހްތިރާމްކުރާކަމަށާއި އެހެންވުމާއިއެކު ހުކުމް އިއްވުނަސް އެއްވެސްކަހަލަ މުޒާހަރާއެއް ކުރުމަށް އަސަރަމްގެ ސަޕޯޓަރުން ރާވާފައިވާ ނުވާކަމަށް ބުނެފައެވެ. 7\n7 އަހަރުގެ އަސަރަމް އަކީ އޭނާ ބުނާގޮތުގައި އިންޑިޔާގެ ރޫހާނީ ރިވޮލިއުޝަނިސްޓެކެވެ. އޭނާގެ ސަޕޯޓަރުން އޭނާއަށް އާންމުކޮށް ކިޔައި އުޅެނީ 'ބާޕުޖީ' ނުވަތަ ބައްޕައެވެ.\nއެންމެ ފުރަތަމަ އަސަރަމް މަޝްހޫރުވެގެންދިޔައީ 1970ގެ އަހަރުތަކުގެ ތެރޭގައެވެ. އެޔަށްފަހު އޭނާވަނީ ދީނީ ވަރުގަދަ ރަސްކަމެއް އިންޑިޔާގެ އެކި ކަންކޮޅުތަކުގައި ގާއިމުކޮށްފައެވެ. އޭގެ ތެރޭގައި 400އަށްވުރެ ގިނަ އަޝްރަމްތަކާއި ދީނީ ސްކޫލްތައްވެސް ހިމެނެއެވެ. އަދި އިންޑިޔާގެ އިތުރުން އޭނާގެ ދީނީ ޕްރޮގްރާމްތައް ބޭރު ގައުމުތަކަށްވެސް ވަނީ ފެތުރިފައެވެ.\nއަސަރަމް، 16 އަހަރުގެ އެ އަންހެން ކުއްޖާ ރޭޕްކޮށްފައިވަނީ ނުބައި ރޫހުތަކުން ސަލާމަތްކޮށްދިނުމަށް ކަމަށް ބުނެ 2013 ވަނަ އަހަރުގެ އޯގަސްޓް މަހުގެ 15 ވަނަ ދުވަހު އިންޑިޔާގެ ޖޮދްޕޫރް ސަރަހައްދުގައެވެ. އެ ކުއްޖާ އަސަރަމް ކައިރިއަށް ގެނައީވެސް ކުއްޖާ މަންމައާއި ބައްޕައެވެ.\nއޭނާގެ ގާނޫނީ ޓީމުން ވަނީ ކޯޓުގައި އަސަރަމްގެ ބަލި ހާލު ހުރިގޮތުން އޭނާއަށް މީހާކު ރޭޕް ނުކުރެވޭނޭކަމަށްވެސް ބުނެފައެވެ. އެހެންނަމަވެސް ފުލުހުން ވަނީ އޭނާގެ ސިއްހީ ހާލު އޭރު ހުރީ ރަނގަޅަށްކަމަށް ކޯޓަށް ސާބިތުކޮށްދީފައެވެ.\nވައްކަން ކުރުމަށްޓަކައި އަންހެނަކު ފުރަތަމަ "ބަދަލުވީ" ފިރިހެނަކަށް\nމާ ގިނައިން ބިރުވެރި ފިލްމުތައް ބަލާތީ، ލޯބި ވެވުނީވެސް ބިރުވެރި ސިފައެއްގައި ހުރި އެއްޗެއް ދެކެ\nޖެނީފާ ދެކޭގޮތުގައި 33 އަހަރު ނުވާ ފިރިހެނުންނަކީ "ބޭކާރު" ބައެއް\nއޭޕްރީލް 25, 2018 21:30\nވަލު ޖަނަވާރުން އުޅޭ ގައުމެއް ތީ\nއޭޕްރީލް 25, 2018 22:01\n"އަސަރަމް އެއަންހެންކުއްޖާ ރޭޕްކޮށްފަވަނީ ނުބައިރޫހުތަކުން ސަލާމަތްކޮށްދިނުމަށޯ"..އަޅެ ފަހެ މީހަކު ރުޅިނައިއްޔާދެރަ.....މިހުރީ މިމީހުން އާންމުންގެމީހުން މޮޔަހައްދަން ކިޔާއެއްޗެހި.އަދި މިކުއްޖާގެ މައިންބަފައިންވެސް މިމީހުން ދައްކާވާހަކަ ގަބޫލުކުރީމަ އެންމެ ދެރައީ.މިކަހަލަ މީހުންގެ މައްސަލަތައް އާންމުންނަށް ފަޅާއަރައި ކޯޓައް ހާޒިރުކުރާ ހިސާބުން އެއްވެސް ކަމެއްނުކުރެވޭ ނުކުޅެދުންތެރިއަކަށް އޮޓަމެޓިކުން ބަދަލުވޭ..ފޭކުވިޔަސް ބޮޑުވަރު.\nއޭޕްރީލް 26, 2018 00:30\nއެއީ ކޮން ދީނެއްތޯ ސާފު ކޮށްލައި ދީބަލަ\nއޭޕްރީލް 26, 2018 09:04\nއޭޕްރީލް 26, 2018 09:45\nތިޔަ މީހާ އިންނާނީ ކިތަންމެ ކުދީންނެއް ތިގޮތަށް ރޭޕް ކޮށްފަ އަދި ނުވީތާކަށް އެކުދީން ގެ މައިންބަފައިން ތިބޭނީވެސް އެކަމާ އުފަލުނ.\nއޭޕްރީލް 27, 2018 14:54\nސުރުހީ ކިޔާލާފަ ހިތަށްއެރި އެއްޗަކީ، އެ 16 އަހަރުގެ އަނެހެން ކުއްޖާއަކީ ހާދަހާވާ ނުބައި ނުލަފާ ކުއްޖަކީތާއެވެ. އެކުއްޖާ އެ މުސްކުޅި ކަލޭގެ ރޭޕް ކުރުމުން އަދި އަދަބުވެސް މި ލިބުނީ މިކަމުގަ އަނިޔާ ލިބުނު ފަރާތަށެވެ. ހާދަހާވާ އިންސާފެއްވެސް ނެތް ގައުމަކީ އެވެ. އެހެން ހީ ނުވާންވީ ސަބަބެއް ނެތެވެ. ދިވެހި ބަހުގެ ގަވާއިދުގައި ޖުމްލައިގެ ބައިތައް ތަރުތީބުކުރާއިރު ކަންކުރާ ފަރާތް އަންނާނީ ކަންރައްދުވާ ފަރާތުގެ ކުރިއަށެވެ. އެހެންކަމުން ކަންކުރީ އަންހެން ކުއްޖާއެވެ. ކަން ރައްދުވީ މުސްކުޅިޔާއަށެވެ. އެހެން ނަމަވެސް ކަން ހިނގާފައި އޮތީ ސުރުހީގައި އޮތް ގޮތަށް ނޫންކަން، ހަބަރު ކިޔާލުމުން އެނގިއްޖެއެވެ.\nއޭޕްރީލް 28, 2018 16:59\nތިކަންކުރީ މުސްލިމެއް ނަމަ ފޯރިޔެއް ހުރީސް


މިއަހަރު އެންމެ ބޮޑު އާމްދަނީއެއް ލިބުނު ކުޅުންތެރިއަކަށްވެ، މެސީވެސް ބިލިއަނަރުންގެ ލިސްޓަށް – Dhuvas Online\nމިއަހަރު އެންމެ ބޮޑު އާމްދަނީއެއް ލިބުނު ކުޅުންތެރިއަކަށްވެ، މެސީވެސް ބިލިއަނަރުންގެ ލިސްޓަށް\nމިއަހަރު ދުނިޔޭގެ އެންމެ ބޮޑު އާމްދަނީއެއް ލިބުނު ފުޓްބޯޅަ ކުޅުންތެރިއަކަށްވެ ދުނިޔޭގެ ބިލިޔަނަރުންގެ ލިސްޓުގައި ބާސެލޯނާއަށް ކުޅެމުން އަންނަ އާޖެންޓީނާގެ ތަރި ލިއޮނެލް މެސީ ހިމެނިއްޖެއެވެ.\nމިއަހަރު ދުނިޔޭގެ އެންމެ ބޮޑު އާމްދަނީއެއް ލިބުނު ފުޓްބޯޅަ ކުޅުންތެރިއަކަށްވެ ދުނިޔޭގެ ބިލިޔަނަރުންގެ ލިސްޓުގައި މެސީ ހިމެނުނުއިރު، މީގެ ކުރިން އެ ލިސްޓުން ޖާގަ ހޯދާފައިވަނީ ޕޯޗުގަލްގެ ތަރި ކްރިސްޓިއާނޯ ރޮނާލްޑޯއެވެ.\nއެމެރިކާގެ މަޝްޙޫރު ފޯބްސް މަޖައްލާއިން ކޮންމެ އަހަރަކުވެސް އާންމުކުރާ މި ލިސްޓުގައި އެތްލީޓުން ހިމަނަނީ ފާއިދުވި 12 މަހުގެ ތެރޭ ކުޅުންތެރިންގެ މުސާރަ އާއި، އިނާމު ފައިސާ އަދި އިޝްތިހާރުތަކުން ލިބޭ ޖުމްލަ އާމްދަނީއަށް ބަލައިގެންނެވެ.\nއެގޮތުން މިއަހަރު ފޯބްސްއިން ނެރެ އާންމު ކުތި ލިސްޓުގެ އެންމެ ކުރި ލިބިފައިވަނީ މެސީއަށެވެ.\nއެގޮތުން މެސީއަށް މިއަހަރުގެ ތެރޭގައި 126 މިލިޔަން ޑޮލަރުގެ އާމްދަނީއެއްގެ ގޮތިގައި ލިބިފައިވާއިރު، ފޯބްސްއިން ހާމަކޮށްފައިވާ ގޮތުގައި މިއަހަރު މެސީއަށް ވަނީ މުސާރައިގެ ގޮތުގައި 92 މިލިޔަން ޑޮލަރު ލިބިފައެވެ. އަދި މީގެ އިތުރުން ބާކީ 34 މިލިޔަން ޑޮލަރު އޭނާއަށް ލިބުނީ އިޝްތިހާރު ތަކުންކަމަށް ފޯބްސްގެ ބަޔާނުގައި ވެއެވެ.\nމި ލިސްޓުގެ ދެވަނަ ލިބިފައިވަނީ ޕޯޗުގަލްގެ ތަރި ކްރިސްޓިއާނޯ ރޮނާލްޑޯއަށެވެ. ރޮނާލްޑޯއަށް މިއަހަރު 117 މިލިޔަން ޑޮލަރުގެ އާމްދަނީއެއް ވަނީ ލިބިފައެވެ.\nމި ލިސްޓުގެ ތިންވަނަ ލިބިފައިވަނީ ނޭމާ އަށެވެ. އެގޮތުން ނޭމާއަށް 96 މިލިޔަން ޑޮލަރުގެ އާމްދަނީއެއް ލިބިފައިވެއެވެ.\nލިސްޓުގެ ހަތަރު ވަނަ ލިބިފައިވަނީ އެމްބާޕޭއަށެވެ. އެމްބާޕޭ އަށް ވަނީ 42 މިލިޔަން ޑޮލަރުގެ އާމްދަނީއެއް ލިބިފައެވެ.\nލިސްޓުގެ ފަސްވަނަ މުޙައްމަދު ސަލާހު އަށް ލިބުނުއިރު އޭނާއަށް އާމްދަނީގެ ގޮތުގައި 37 މިލިއަން ޑޮލަރު ލިބިފައިވެއެވެ.\nލިސްޓުގެ ހަވަނަ 34 މިލިއަން ޑޮލަރުގެ އާމްދަނީ އަކާއި އެކު ލިބުނީ ޕައުލް ޕޮގްބާއަށެވެ.\nއަދި ލިސްޓުގެ ހަތްވަނަ 33 މިލިޔަން ޑޮލަރުގެ އާމްދަނީއާއެކު އެންޓޮއިން ގްރީޒްމަން އަށް ލިބުނުއިރު، ލިސްޓުގެ އަށްވަނަ ލިބުނީ 29 މިލިޔަން ޑޮލަރުގެ އާމްދަނީއަކާއެކު ގެރެތު ބޭލް އަށެވެ.\nލިސްޓުގެ ނުވަވަނަ 28 މިލިޔަން ޑޮލަރުގެ އާމްދަނީއަކާއެކު ރޮބަޓް ލެވަންޑޯސްކީއަށް ލިބުނުއިރު، ލިސްޓުގެ ދިހަވަނަ 27 މިލިއަން ޑޮަލަރުގެ އާންދަނީ އަކާއި އެކު ލިބިފައިވަނީ ޑޭވިޑް ޑެހެއާއަށެވެ.\nއެންމެ ފަހުން ބޭލް ޓޮޓެންހަމްއަށް ބަދަލުވެއްޖެ\nހޯނޑެއްދޫއިން މީހަކު ޕޮސިޓިވް ނުވާތާ ދެ ދުވަސް، މިހާތަނަށް 25 މީހަކު ރަނގަޅުވެއްޖެ


SunOnline: Gaumee tharika mash'roou gai dharivarunge visnun dhanegathumahh mahaasinthaa eh baavvanee\nގައުމީ ތަރިކަ މަޝްރޫއުގައި ދަރިވަރުންގެ ވިސްނުން ދަނެގަތުމަށް މަހާސިންތާއެއް ބާއްވަނީ\n1 އަހަރު2މަސް ކުރިން - 21 އޭޕްރިލް 2017\t 1\nރާއްޖޭގެ ތަރިކަ ރައްކާކޮށް ކުރިއެރުވުމަށް ސަރުކާރުން ފަށާފައިވާ ތަރިކަ މަޝްރޫއުގައި ތައުލީމީ ދާއިރާއިން ކުރެވިދާނެ ކަންތައްތައް ކަނޑައެޅުމުގައި ދަރިވަރުންގެ ވިސްނުން ދަނެގަތުމަށް "ދަރިވަރުންގެ ތަރިކަ މަހާސިންތާ"އެއް ބާއްވަން ހަމަޖައްސާފައިވާ ކަމަށް އެޑިއުކޭޝަން މިނިސްޓަރު ޑރ. އައިޝަތު ޝިހާމް ވިދާޅުވެއްޖެ އެވެ.\nމަޖީދިއްޔާ ސްކޫލަށް 90 އަހަރު ފުރުމުގެ މުނާސަބަތުގައި ބޭއްވި ޖަލްސާގައި ވާހަކަފުޅު ދައްކަވަމުން މިނިސްޓަރު އައިޝަތު ޝިހާމް ރޭ ވިދާޅުވީ ދަރިވަރުންގެ ތަރިކަން މަހާސިންތާއަކީ މަޝްވަރާ ބައްދަލުވުމެއް ކަމަށާއި އެ މަހާސިންތާ ބޭއްވުމުގެ ކަންކަން މިހާރު ކުރިއަށް ދާ ކަމަށެވެ.\nރާއްޖޭގައި ޒަމާނީ ތައުލީމް އުނގަންނައިދޭތާ 90 އަހަރު ފުރުން ފާހަގަ ކުރާއިރު، އެ ދާއިރާ ބައްޓަން ވެގެންދާނެ ގޮތާ މެދު ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްގެ އިސްނެންގެވުމުގެ މަތިން 15 އަހަރު ދުވަހުގެ ތަސައްވުރެއް އެކުލަވައިލުމުގެ މަސައްކަތް ކުރަމުން ގެންދާ ކަމަށް ވެސް އޭނާ ވިދާޅުވިއެވެ.\nތައުލީމީ ދާއިރާ އެޑިއުކޭޝަން މިނިސްޓްރީ މަޖީދިއްޔާ ސްކޫލް ޑރ. އައިޝަތު ޝިހާމް\nމައުމޫން ފައުންޑޭޝަނުން ހުޅުވާލި ކޯސްތަކަށް ކުރިމަތިލުމުގެ މުއްދަތު އިތުރުކޮށްފި3ގަޑި 25 މިނެޓް ކުރިން\nއެމްއެންޔޫއެސްޔޫގެ ޝަރަފުވެރިކަމާއި ޢިއްޒަތްތެރިކަމުގެ ނިޝާނުގެ ވެރިޔާގެ ލަގަބް ރަޝީދަށް2ދުވަސް9ގަޑި ކުރިން\nރާއްޖޭގައި ޑޮކްޓަރުކަން ކިޔެވުމަށް 65 ކުދިން ކުރިމަތިލި: ގައުމީ ޔުނިވާސިޓީ3ދުވަސް 29 މިނެޓް ކުރިން\nދަރިވަރުންނަށް ޓެބްލެޓް ބަހަން ފަށައިފި3ދުވަސް4ގަޑި ކުރިން\nކުރު ޗުއްޓީއަކަށްފަހު ސްކޫލްތަކުގެ ދެވަނަ ސެމިސްޓާގެ ކިޔެވުން ފަށައިފި3ދުވަސް6ގަޑި ކުރިން


Rape Kuran Meehaage Kurimathi Faraaiy Buri Kollaifi! - Vaguthu\nރޭޕް ކުރަން އުޅުނު މީހާގެ ކުރިމަތިފަރާތް ބުރިކޮށްލައިފި!\nޕާކިސްތާނުގެ ޕަންޖާބުގައި ފިރިހެނަކު އުމުރުން 25 އަހަރުގެ އަންހެނަކު ރޭޕް ކޮށްލަން އުޅުމުން އެމީހާގެ ކުރިމަތިފަރާތް ބުރިކޮށްލައިފިއެވެ.\nޕާކިސްތާނުގެ މީޑިއާތަކާއި ހަވާލާދީ އެ އަންހެން މީހާ ބުނެފައިވާ ގޮތުގައި އޭނާ އެކަނި ގޭގައި ހުރި ވަގުތެއްގައި އެ ފިރިހެން މީހާ ގެއަށް ވަދެ އޭނާ ރޭޕްކުރަން މަސައްކަތް ކުރުމުން އޭނާ އަވަސްވެގަތީ އަވަހަށް ބަދިގެ އަށް ގޮސް ވަޅިއެއް ނެގުމަށް ކަމަށާއި އެއަށްފަހު ވަޅިން އޭނާގެ ކުރިމަތިފަރާތް ބުރިކޮށްލީ ކަމަށެވެ.\nޕަންޖާބުގެ ފުލުހުން ބުނެފައިވާ ގޮތުގައި އެ ދެމީހުންނަށް އެކަކު އަނެކަކު އެނގޭ ކަމަށާއި އަދި އެ ފިރިހެން މީހާ އޮތީ އެހެން މީހަކާއި ކައިވެނި ކުރަން އެންމެ ފަހުގެ ތައްޔާރީތައްވެސް ވެފައި ކަމަށެވެ.\nފިރިހެން މީހާގެ ކުރިމަތިފަރާތް ވަޅިން ބުރިކޮށްލުމާއި އެކު އޭނާ ވަނީ އެމަޖެންސީގައި ހޮސްޕިޓަލަށް ގެންގޮސް ފަރުވާ ދޭން ފަށާފައެވެ. މި ހާދިސާގައި އޭނާ މަރުވެފައި ނުވާ ކަމަަށް ޕާކިސްތާނުގެ މީޑިއާ ރިޕޯޓުތައް ބުނެއެވެ.\nއެ ގައުމުގެ ފުލުހުން މިހާރު މި މައްސަލަ ތަހުގީގު ކުރަމުން އަންނަ އިރުގައި ޕާކިސްތާނުގައި ކޮންމެ އަހަރަކުވެސް އެތައް ސަތޭކަ އަންހެނުންނެއް ރޭޕް ކުރެއެވެ. އަދި މިކަމަށް އެ ގައުމުގެ ގާނޫނުތަކުން އެދެވޭ ހައްލެއް ނުލިބޭތީ އާއްމު ރައްޔިތުން އިންސާފު ހޯދަން ނިކުންނަކީ އެމީހުން އަމިއްލައަށެވެ.\nނަމަވެސް މިއީ އެ ގައުމުގެ ސަރުކާރުން މިކަމަށް ބާރު ނާޅާ އިރުގައި، އެކަން ހުއްޓުވަން ގިނަ މަސައްކަތްތަކެއް ކުރަމުން އަންނަ ކަމަށް ސަރުކާރުން ވަނީ ބުނެފައެވެ.\nފެބުރުއަރީ 7, 2020 06:04\nފެބުރުއަރީ 7, 2020 07:14\nޖިންސީގޯނާއޭ ތިގޮވާ ކަންތަކުގައި އިންސާފު ހޯދާދީ އެކަން ހުއްޓުވާފައިވާ ޤައުމެއް ބުނެދީބަލަ !\nފެބުރުއަރީ 7, 2020 14:35\nމަ ނަމަވެސް މަގޭ ދަރިއަކާ ބެހުނު ނަމަވެސް ހަދާލާނަން ތިކަހަލަ ކޮންމެސް ގޮތެއް. އެގަޑީގައި އަތުނުވިޔަސް ފަހުންވެސް.


Sushant ge maraai gulhey aa vaahaka thakeh - AO News\nސުޝާންތް ސިންގް ރާޖްޕުތްގެ މަރާއި ގުޅިގެން އޭނާގެ ލޯބިވެރިޔާ ރިއާ ޗަކްރަބޯޓީ އަށް ގިނަ ތުހުމަތުތަކެއްކޮށްފައިވާއިރު އަނެއްކާވެސް މި މައްސަލައިގެ ތަހުގީގުގެ ތެރެއިން މިވަނީ އާކުރިއަށް ފަޅާފައެވެ.\nމި މައްސަލައިގައި ރިއާގެ މައްޗަށް ކޮށްފައިވާ ގިނަ ތުހުމަތުތަކަށް ބާރު ލިބޭ ގިނަ ހެކިތަކެއް ފެނިފައިވާއިރު، މިފަހަރު މި ފެޅި އާ ކުރިއާއި އެކު ރިއާގެ ފިލްމީ ހަޔާތް ނިމުނީކަމުގައި ގިނަ ބަޔަކު ގަބޫލުކުރެއެވެ،\nސުޝާންތުގެ މަރާއި ގުޅިގެން ރިއާގެ ކޮއްކޮ ޝޯވިކް ޗަކްރަބޯޓީ އާއި ސުޝާންތުގެ ގޭގެ މެނޭޖަރު ސެމުއެލް މިރާންޑާ އިންޑިއާގެ ނާކޮޓިކްސް ކޮންޓްރޯލް ބިއުރޯ އިން ހައްޔަރު ކޮށްފައިވާއިރު އެމީހުން ހައްޔަރުކޮށްފައިވަނީ ދާދި ފަހުން ރިއާގެ ހުރިހާ ޗެޓްލޮގު ތަކެއް ހޯދުމުގެ މަސަތްކަތުގެ ތެރެއިން އޭނާގެ ވަޓްސްއެޕް ޗެޓްލޮގަކުން ހާމަވެގެންދިޔަ ބޮޑު ސިއްރުތަކާއި ގުޅިގެންނެވެ.\nއިންޑިއާގެ އެންފޯސްމެންޓް ޑިކްޓޮރޭޓްއިން ސީބީއައި އާއި ނާކޮޓިކްސް ޑިޕާޓްމެންޓާއި ހަވާލު ކޮށްފައިވާ ޗެޓްލޮގު ތަކުން، ރިއާ މަސްތުވާތަކެތި ގަނެވިއްކުމުގައި ޝާމިލްވެފައިވާކަމާއި ރިއާ ސުޝާންތުއަށް ނޭގި އޭނާއަށް މަސްތުވާތަކެތި ދިން ކަންވަނީ ހާމަވެފައެވެ. މި ތަހުގީގުގައި ޑްރަގް ޑީލަރަކު، ރިއާގެ ކޮއްކޮ ޝޯވިކް އާއި އެކު ޑްރަގުގެ މުއާމަލާތްތަކެއް ކޮށްފައިވާ ކަމަށް އެއްބަސްވެފައިވާއިރު، މި މައްސަލައިގައި ޝޯވިކް އާއި ފުލުހުން ސުވާލު ކުރުމުން އޭނާ ވަނީ ދައްތަ ރިއާގެ އެދުމުގެ މަތިން ޑްރަގުގެ މުއާމަލާތްތަކެއް ކުރިކަމަށް އެއްބަސް ވެފައެވެ.\nޝޯވެކްގެ އިތުރުން ސުޝާންތުގެ ގޭގެ މެނޭޖަރު ސެމުއެލް ވެސް ރިއާގެ އެދުމުގެ މަތިން ޑްރަގުގެ މުއާމަލާތްތަކެއް ކުރިކަމަށް އެއްބަސްވެފައިވާއިރު، ނާކޮޓިކްސް ކޮންޓްރޯލް ބިއުރޯ އިންވަނީ މި މައްސަލައިގައި ރިއާ އާއިވެސް ސުވާލުކޮށްފައެވެ. އެތައް ގަޑިއިރެއް ވަންދެން ނާކޮޓިކްސް ކޮންޓްރޯލް ބިއުރޯ އިން ރިއާ އާއި ސުވާލުކޮށްފައިވާއިރު އޭނާވަނީ އެންމެ ފަހުން މަސްތުވާތަކެތި ގެންގުޅުނު ކަމަށް އެއްބަސް ވެފައެވެ.\nއަމިއްލައަށް މަސްތުވާތަކެތި ބޭނުންކޮށްފައި ނުވާނެކަން ހާމަކުރަމުން ރިއާބުނީ ސުޝާންތާ ހަމައަށް މަސްތުވާތަކެތި ގެނެސްދެމުން ދިޔަ މީހުންނަކީ އެގޭގެ މެނޭޖަރު ސެމިއުލް މިރަންޑާ އާއި މަސައްކަތު މީހާ ދިޕޭޝް ސާވަންތުކަމަށެވެ.ތަހުޤީގަށް ރިއާ ދީފައިވާ ބަޔާނާއި ގުޅިގެން އަދި މިހާތަނަށް އޭނާ ހައްޔަރުކޮށްފައިނުވާއިރު އޭނާ ވަކީލު ބުނީ ރިއާ މަސްތުވާތަކެތި ބޭނުންކޮށްފައިނުވާނެކަމަށާއި އޭނާގެ ޓެސްޓްތައް ހަދަންވެސް ތައްޔާރަށް ހުރިކަމަށެވެ.\nސުޝާންތުގެ މަރާއެކު ބޮލީވުޑްގެ އަދިރި ފަރާތް ހާމަވަމުން އަންނައިރު ބޮލީވުޑްގައި ގެންގުޅޭ ތަފާތުކުރުންތަކާއި، ތަރިންގެ މެދުގައި އުފެދިފައިވާ މައްސަލަތައްވެސް މި ދުވަސްވަރު ގިނަ ތަރިން އަންނަނީ މީޑިއާއަށް ބަންޑުންކޮށްލަމުންނެވެ.\nސުޝާންތުގެ ފިލްމުގެ ޓްރައިލާ އާއި އެކު ގިނަ ބަޔަކު ރޮއްވާލައިފި


SunOnline: India aa nulai Rajje ah noolheveyne: Saud\nއިންޑިއާ ނުލައި ރާއްޖެއަށް ނޫޅެވޭނެ: ސައުދު\nމުޙައްމަދު ނާއިލް ހަފީޒް 24 Oct 2021, 20:24\nދައުރުން ބޭރުގައި ބާއްވާ ޙާއްޞަ ޖަލްސާ-- ފޮޓޯ / މަޖިލިސް އިދާރާ\nބޮޑު ގައުމެއްގެ ގޮތުގައި ރާއްޖެ ކައިރީ އިންޑިއާ އޮތް އިރު ބޮޑު ގައުމެއް ކައިރީ އޮންނަ ކުޑަ ގައުމަކަށް އެ ގައުމުގެ އެހީއާ ނުލާ ނޫޅެވޭނެހެން ރާއްޖެއަށް ވެސް އިންޑިއާއާ ނުލައި ނޫޅެވޭނެކަމަށް ރައްޔިތުންގެ މަޖިލީހުގެ ވިލިނިގިލީ ދާއިރާގެ މެމްބަރު ސައުދު ހުސައިން ވިދާޅުވެއްޖެއެވެ.\nއުތުރު ތިލަފަޅު އެއްބަސްވުމާ ގުޅިގެން ވާހަކަދައްކަވަމުން ސައުދު "ސަން"އަށް ވިދާޅުވީ އެއްވެސް ގައުމަކަށް އެކަނި ނޫޅެވޭނެކަމަށެވެ. އަދި ގައުމީ ސަލާމަތަށް ނުރައްކާ ނުވާނެހެން އެއްބަސްވުންތައް ހެދޭނެކަމަށް އޭނާ ވިދާޅުވިއެވެ.\n"މިހާރު ޗައިނާ ސަރަހައްދުގައި ވެސް އެ ސަރަހައްދުގައި ހިމެނޭ ކުދި ގައުމުތަކަށް ޗައިނާއާ ނުލައި އުޅެވޭނެތޯ؟ ނޫޅެވޭނެ. ޔޫއެސް ސަރަހައްދުގައި ޔޫއެސް ނުލައި ކުދި ގައުމުތަކަށް އުޅެވޭނެތޯ؟ ނޫޅެވޭނެ. އެހެންވީމާ އިންޑިއާ ނުލައި އިންޑިއާ ކައިރީ ތިބ ކުދި ކުދި ގައުމުތަކަކަށް ނޫޅެވޭނެ މާ ދުރު ގައުމުތަކެއްގެ އެހީ ހޯދައިގެން،" ސައުދު ވިދާޅުވިއެވެ.\nއޭނާ ވިދާޅުވީ ރާއްޖެއާއި އިންޑިއާ ދެމެދު ގިނަ ކަންކަމުގައި މަސައްކަތް ކުރުމަށް ފަސޭހަވަނީ ވެސް އެ ސަބަބަށް ޓަކައިކަމަށެވެ. އަދި ކޮންމެ ސަރުކާރަކުން ވެސް އަސްކަރ އެއްބަސްވުންތައް އިންޑިއާއާއެކު ހަދާ އެންމެ ބޮޑު ސަބަބަކީ ވެސް އެއީކަމަށް އޭނާ ވިދާޅުވިއެވެ.\n"ރައީސް ޔާމީން ސަރުކާރުގައި ވަރަށް ގާތްކޮށްލާފައި އޮތީ ޗައިނާ. ހުރިހާ ކަމެއްގައި ވެސް. ތަރައްގީއާއި އިގްތިސާދީ ބައިވެރިއެއް. އެެހެންނަމަވެސް އަސްކަރީ އެއްބަސްވުމެއް ހަދާފައި އޮތީ އިންޑިއާއާއެކު. ޗައިނާއާ ގުޅުން ރަނގަޅު ނަމަވެސް އެފަދަ ކަމެއް ނުކުރައްވާ. ކޮންމެ ސަރުކާރަކުން ވެސް ދަނީ އިންޑިއާ ކައިރިއަށް" ސައުދު ވިދާޅުވިއެވެ.\nއޭނާ ވިދާޅުވީ އެއީ ދުނިޔެ ވެސް ހިފަހައްޓާ މިންގަނޑެއްކަމަށެވެ. އަދި ރާއްޖެއާއި އިންޑިއާ ދޭތެރޭ ޒަމާނުއްސުރެ ވެސް އަސްކަރީ ގޮތުން ގުޅުން ބަދަހިކުރަމުން އައިކަމަށް ސައުދު ވިދާޅުވިއެވެ.\nއިތުރަށް ވާހަކަދައްކަވަމުން ސައުދު ވިދާޅުވީ އިންޑިއާ ކަނޑުގެ ސަލާމަތް ރާއްޖެއަށް ވެސް އަދި އިންޑިއާއަށް ވެސް އެކަނި ނުބެލެހެއްޓޭނެކަމަށެވެ. އެހެންކަމުން ދެ ގައުމު އެކުގައި މަސައްކަތްކުރުމަކީ މުހިންމު ކަމެއްގެ ގޮތުގައި އޭނާ ސިފަކުރެއްވިއެެވެ. އަދި އޭގެ ސަބަބުން ރާއްޖެއަށް ވެސް ލިބޭ ގިނަ ފައިދާތަކެއްް ހުންނާނެކަމަށް ވިދާޅުވިއެވެ.\n"ސާޗް އެންޑް ރެސްކިއުއާ، ޑްރަގް އޮޕަރޭޝަންތަކާއި، ދެން ވެސް ހުރި ކަނޑުގެ އެހެނިހެން އޮޕަރޭޝަންތަކުން ރާއްޖެއަށް ގިނަ ފައިދާތަކެއް ލިބޭނެ،" ސައުދު ވިދާޅުވިއެވެ.\nއޭނާ ވިދާޅުވީ ކޮންމެ ސަރުކާރަކުން ވެސް މިނިވަންކަމަށް ގެއްލުން ވާނެހެން ކަމެއް ކުރާނަމަ އެއީ ވަރަށް ބޮޑު ކަންބޮޑުވުމެއްކަމަށެވެ. އަދި އެކަމާ ދެކޮޅަށް ނިކުންނަވާނެކަމަށް ވެސް ވިދާޅުވިއެވެ.\nއެއާއެކު ސައުދު ވަނީ އިންޑިއާއާއި ރާއްޖެއާ ދެމެދު އޮތް ގުޅުން ހީނަރުވާނެހެން ކުރާ މަސައްކަތްތަކަކީ ސިޔާސީ ބޭނުމެއްގައި ކުރާ ކަންތައްތަކެއްގެ ގޮތުގައި ސިފަކުރައްވާފައެވެ.\nއުތުރު ތިލަފަޅު އެއްބަސްވުމުގައި މައްސަލައެއް ނެތް\nއިންޑިއާގެ އާ ސަފީރުގެ ސަފީރުކަމުގެ ފަތްކޮޅު ރައީސަށް


Mammage Isthashin Hedhumeh Fahaidhey Meehakah 15,000 Dollaru! - Vaguthu\nމަންމަގެ އިސްތަށިން ހެދުމެއް ފަހައިދޭ މީހަކަށް 15،000 ޑޮލަރު\nމަންމަގެ އިސްތަށި ބޭނުންކޮށްގެން ހެދުމެއް ފަހައިދޭނެ މީހަކު ހޯދަން އެމެރިކާ މީހަކު އިއުލާންކޮށްފިއެވެ.\nފެޝަން ޑިޒައިން ކުރާ މީހުން މަސައްކަތް ކުރާ ސައިޓެއް ކަމަށްވާ ޝޯޕޯލް ސައިޓްގައި ކުރި ޕޯސްޓެއްގައި އުމުރުން 60 އަހަރުގެ ނަން ހާމަ ނުކުރުމަށް އެދޭ މީހަކު ބުނެފައިވަނީ އޭނާގެ މަންމަގެ ކައިވެނީގެ ހެދުން އަލުން ޑެކްރޭޓް ކުރަން ބޭނުންވާ ކަމަށެވެ. އަދި މި ފަހަރު ޑެކްރޭޑް ކުރަން ބޭނުންވަނީ މަންމަގެ އިސްތަށިން ކަމަށެވެ.\nމިޕޯސްޓްގައި މިމީހާ އިތުރަށް ބުނެފައިވަނީ މިގޮތަށް މިކަން ކުރަން ނިންމީ މަންމަ މިދުނިޔެ އާއި އަލްވަދާޢު ކިޔާފައިވާތީ، މަންމަގެ ހަނދާނުގައި އެއްޗެއް ހެދުމުގެ ނިޔަތުގައި ކަމަށެވެ. މިގޮތުން، މިހެދުން ރީޑޮކްރޭޓް ކުރާ މީހަކަށް، 15،000 ޑޮލަރު ދިނުމަށް ނިންމާފައިވާ ކަމަށްވެސް ބުނެފައިވެއެވެ.\nމިމީހާ އިތުރަށް ބުނެފައިވަނީ ފެހުމަށާއި ޑިޒައިން ކުރުމަށް ބޭނުންވާ ހުރިހާ ސާމާނު މިމީހާގެ އަތުގައި ހުރި ކަމަށެވެ. މިގޮތުން އޭނާގެ މަންމަގެ އިސްތަށިތައް ވެސް ރައްކާތެރިކޮށްފައި އެބަހުރި ކަމަށް މިމީހާ ބުނެފައިވެއެވެ. މިމީހާ ބުނެފައިވަނީ މަންމަގެ އިސްތަށިތައް މިގޮތަށް ރައްކާތެރިކޮށްފައިވަނީ 2014 ވަނަ އަހަރުން ފެށިގެން ކަމަށެވެ.\nއަދި މިއަހަރު މިގޮތަށް މިކަން ކުރަން ފެށީ މަންމަ ބަލިކަމަށް ޑޮކްޓަރުން ބުނި ހިސާބުން ކަމަށެވެ. އަދި ވޭތުވެދިޔަ4އަހަރުގައި ހެދުން ފެހޭ ވަރަށް އިސްތަށި ރައްކާތެރިކޮށްފައިވާނެ ކަމަށް މިމީހާ ބުނެފައިވެއެވެ.\nމިޕޯސްޓާއިއެކު ވަނީ މި ހެދުން ތައްޔާރު ކުރާން ބޭނުންވާ ގޮތުގެ ކުރެހުމެއްވެސް ލާފައެވެ.


Imaaraaiy kurumah beynunvaa thakethi ethere kurumu gai luithakeh hamajassaifi\nއިމާރާތް ކުރުމަށް ބޭނުންވާ ތަކެތި އެތެރެކުރުމުގައި ލުއިތަކެއް ހަމަޖައްސައިފި\nކޮންސްޓްރަކްޝަން ސައިޓެއްގައި އިމާރާތް ކުރުމުގެ މަސައްކަތް ކުރަނީ -- ފޮޓޯ: އަވަސް ފައިލް\nކޮންސްޓްރަކްޝަން މަސައްކަތަށް ނުވަތަ އިމާރާތް ކުރުމަށް ބޭނުންވާ ތަކެތި އެތެރެ ކުރުމަށް ހުށަހަޅަން ޖެހޭ ލިޔެކިޔުންތައް ހުށަހެޅުމުގައި ލުއިތަކެއް ހަމަޖައްސައިފި އެވެ.\nޕްލޭނިން އެންޑް އިންފްރާސްޓްރަކްޗާ މިނިސްޓްރީން ނެރުނު ނޫސް ބަޔާނެއްގައި ބުނީ، އިމާރާތް ކުރުމުގެ ދާއިރާގައި ބޭނުން ކުރުމަށް ރާއްޖެއަށް އެތެރެ ކުރާ ތަކެއްޗަށް އިމާރާތް ކުރުމަށް ބޭނުން ކުރާ ތަކެތި އެތެރެ ކުރުމާއި އުފެއްދުން ކޮންޓްރޯލް ކުރުމުގެ ގަވާއިދުގެ ދަށުން މިހާރު މިނސިްޓްރީން ދޫކުރަމުންދާ މެޓީރިއަލް އެޕްރޫވަލް ދޫކުރުމުގައި މިހާރަށްވުރެ ލުއި ފަސޭހަ ގޮތްތަކެއް ހަމަޖައްސައި ދީފައިވާ ކަމަށެވެ.\nއެ ގޮތުން މިދިޔަ އަންގާރަ ދުވަހުން ފެށިގެން އަންނަ މެއި މަހުގެ 24 ވަނަ ދުވަހާ ހަމައަށް، އިމާރާތް ކުރުމަށް ބޭނުންވާ ތަކެއްޗަށް އެތެރެ ކުރަން ހުއްދައަށް އެދޭއިރު އެ ތަކެތީގެ ފެންވަރު އަންގައިދޭ ފަންނީ ލިޔެކިޔުންތައް މިނިސްޓްރީއަށް ހުށަހަޅާކަށް ނުޖެހޭނެ ކަމަށް އެ ބަޔާނުގައިވެ އެވެ. އެހެން ލިޔެކިޔުންތައް ހުއްދައަށް އެދޭ ފޯމާއެކު ހުށަހަޅަން ޖެހޭނެ ކަމަށާއި އެ ލިޔެކިޔުންތަކަށް ބަލައި ތަކެތި އެތެރެ ކުރަން ވަގުތީ ހުއްދައެއް ދޫކުރެވެމުން ދާނެ ކަމަށެވެ.\nދުނިޔޭގައި ފެތުރެމުންދާ ކޮވިޑް-19 ރޯގާއާ ގުޅިގެން ދުނިޔޭގެ ގިނަ ގައުމުތަކުގައި ކުއްލި ހާލަތު އިއުލާންކޮށް އަދި ދަތުރުފަތުރާއި އެހެނިހެން ގިނަ ދަތިތަކެއް ކުރިމަތި ވުމުގެ ސަބަބުން އެއް ގައުމުން އަނެއް ގައުމަށް އިމާރާތް ކުރުމުގެ ދާއިރާގައި ބޭނުން ކުރާ ތަކެތި އެތެރެ ކުރުން ފަދަ ކަންކަމަށް ވަނީ ބޮޑެތި ހުރަސްތަކެއް ކުރިމަތިވެފަ އެވެ.\nރާއްޖޭން ވެސް ވަނީ ކުއްލި ހާލަތު އިއުލާންކޮށް ރައްކާތެރި ކަމުގެ ބޮޑެތި ފިޔަވަޅުތަކެއް އަޅާފަ އެވެ. ރާއްޖެއަށް ޓޫރިސްޓުން އައުން ވަގުތީ ގޮތުން މެދުކަނޑާލާފައިވާއިރު، ރާއްޖޭގެ އިގްތިސާދަށް ބޮޑު ލޮޅުމެއް އަންނާނެ އެވެ. ސަރުކާރުން ލަފާ ކުރާ ގޮތުގައި ރާއްޖެއަށް ވަންނަ ބޭރު ފައިސާގެ ތެރެއިން ގާތްގަނޑަކަށް 400 މިލިއަން ޑޮލަރު ގެއްލޭނެ އެވެ.\nރާއްޖޭން މިހާތަނަށް ކޮވިޑް-19 އަށް ޕޮޒިޓިވް 13 މީހަކު ފެނިފައިވާއިރު، އޭގެ ތެރެއިން އަށް މީހަކު މިހާތަނަށް ވަނީ ރަނގަޅު ކުރެވިފަ އެވެ. މިހާރު އެ ބައްޔަށް ފަރުވާ ދެމުން ދަނީ ފަސް މީހަކަށެވެ. ރާއްޖޭގައި އެ ބައްޔަށް ޕޮޒިޓިވް މީހަކު ނުފެންނަތާ މިހާރު ހަފުތާއެއްހާ ދުވަސް ވެއްޖެ އެވެ.\nއިމްޕޯޓް އެކްސްޕޯޓް އިމާރާތް ކުރުން މިނިސްޓްރީ އޮފް ނެޝަނަލް ޕްލޭނިން + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Lanka ge aa sarukaaru ge cabinet huvaa koffi | Mihaaru\nލަންކާގެ އާ ކެބިނެޓުގައި ޑިފެންސް މިނިސްޓަރުކަމާ ހަވާލުވެވަޑައިގެންނެވީ ސިރިސނާ. --ފޮޓޯ:ރޮއިޓާސް\n20 ޑިސެމްބަރ 2018 - 16:522comments\nރައީސްގެ ސެކްރެޓޭރިއަޓުގައި ބޭއްވި ރަސްމިއްޔާތުގައި 30 ވަޒީރުން ވަނީ ހުވާކޮށްފަ އެވެ. ޑިފެންސް މިނިސްޓަރުގެ މަގާމާ ހަވާލުވެވަޑައިގެންނެވީ ރައީސް މައިތުރިޕާލާ ސިރިސޭނާ އެވެ. ބޮޑު ވަޒީރު ރަނިލް ވިކްރަމަސިންހަ ހަވާލުވެވަޑައިގެންނެވީ ނޭޝަނަލް ޕޮލިސީސް، އިކޮނޮމިކް އެފެއާޒް މިނިސްޓަރުކަމާ އެވެ.\nކުރީގެ ސަރުކާރުގެ ވަޒީރުން ވެސް ވަނީ ކެބިނެޓުގައި ހިމަނައިފަ އެވެ. އޭގެ ތެރޭގައި ފިނޭންސް އެންޑް މީޑިއާ މިނިސްޓަރުގެ މަގާމަށް ހަމަޖެއްސި މަންގަލަ ސަމަރަވީރާ އާއި ކެބިނެޓުން ކުރިން ވަކިކުރި ރަވީ ކަރުނަނަޔަކަ ހިމެނެ އެވެ. ފިނޭންސް މިނިސްޓަރުގެ މަގާމުގައި ހުންނެވި އިރު ކޮރަޕްޝަނުގެ ތުހުމަތު ކުރި ކަރުނަނަޔަކަ އަށް މި ފަހަރު ހަވާލުކޮށްފައި ވަނީ ޕަވާ، އެނާޖީ އެންޑް އެންޓަޕްރައިޒް ޑިވެލޮޕްމަންޓް މިނިސްޓަރު ކަމެވެ.\n"ކެބިނެޓް އެކުލަވާލުން ލަސްވެފައި ވަނީ މީޑިއާ އާއި ޕޮލިސް ރައީސްގެ ކޮންޓްރޯލްގެ ދަށަށް ގެންނަން ބޭނުންވުމުން،" ސަރުކާރުގެ ތަރުޖަމާން ރަޖީތާ ސެނަރަތުނަ ވިދާޅުވި އެވެ.\nބޮޑު ވަޒީރުގެ މަގާމު ރަނިލް އަށް އަލުން ދީފައި ވަނީ މިދިޔަ އާދިއްތަ ދުވަހު އެވެ. އެ މަގާމަށް ރަނިލް ހަމަޖެއްސުމާ އެކު ވަނީ ލަންކާގައި އުފެދުނު ސިޔާސީ ހަމަނުޖެހުންތަކުގައި 51 ދުވަހަށް ގައުމު ހުއްޓިފައި އޮތް އޮތުން ނިމުމަކަށް އައިސްފަ އެވެ.\nރަނިލް އަށް ބޮޑު ވަޒީރުކަން ދެއްވަން ސިރިސޭނާ ތަކްރާރުކޮށް ދެކޮޅު ހެއްދެވި ނަމަވެސް މިދިޔަ ބުރާސްފަތި ދުވަހު ސުޕްރީމް ކޯޓުން ނެރުނު އަމުރާ އެކު ސިރިސޭނާގެ ނިންމެވުން ވަނީ ބަދަލު ކުރައްވައިފަ އެވެ. ސުޕްރީމް ކޯޓުން ނިންމާފައި ވަނީ ޕާލަމެންޓް އުވާލުން ގާނޫނު އަސާސީއާ ޚިލާފު ކަމަށެވެ. އަދި ޖެނުއަރީ5ވަނަ ދުވަހު ބާއްވަން އިއުލާން ކުރި އިންތިޚާބު ވެސް ސުޕްރީމް ކޯޓުން ވަނީ ކެންސަލް ކޮށްފަ އެވެ.\nސިރިސޭނާ ވިދާޅުވީ ބޮޑު ވަޒީރުކަން ރަނިލް އަށް ދޭން ޖެހޭނެ ކަމަށް އަދިވެސް ގަބޫލް ނުކުރައްވާ ކަމަށެވެ.\n"އެކަމަކު ޕާލަމެންޓުގެ އަޣުލަބިއްޔަތަށް ބޯލެނބުމުގެ ގޮތުން މަގާމު ދިނީ،" ސިރިސޭނާ ވިދާޅުވި އެވެ. "ރައްޔިތުންގެ އުއްމީދުތައް ހާސިލް ކޮށްދެވޭނީ ކިހާވަރަކަށް ކަމެއް ނޭނގޭ."


Bidheyseennah manfaa libeygothah hingaa viyafaarithah baathilu kuraa gothah Majlis in gaanoonu islaahu koffi - One Online\nބިދޭސީންނަށް މަންފާ ލިބޭގޮތަށް ހިންގާ ވިޔަފާރިތައް ބާތިލުކުރާ ގޮތަށް މަޖިލީހުން ގާނޫނު އިސްލާޙުކޮށްފި\nބިދޭސީންނަށް މަންފާ ލިބޭ ގޮތަށް ހިންގާ ވިޔަފާރިތަކުގެ ރަޖިސްޓްރީ ބާތިލުކުރާ ގޮތަށް އަމިއްލަ ފަރުދުންގެ ވިޔަފާރީގެ ގާނޫނު ރައްޔިތުންގެ މަޖިލީހުން ގާނޫނު އިސްލާހުކޮށްފިއެވެ.\nމި ބިލަކީ ސަރުކާރުގެ ފަރާތުން ކުރެންދޫ ދާއިރާގެ މެންބަރު އަބްދުލްގަނީ އަބްދުލްހަކީމު މަޖިލީހަށް ހުށަހެޅުއްވި ބިލެކެވެ. މި އިސްލާހު މިއަދުގެ މަޖިލީހުގެ ޖަލްސާއިން ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 57 މެމްބަރުންގެ ތެރެއިން 53 މެމްބަރުންގެ ވޯޓުންނެވެ.\nގާނޫނުގެ 12 ވަނަ މާއްދާގެ (ހ) އަށް މި ބިލުން ގެންނަން ހުށަހަޅާފައިވާ އިސްލާހުގައި ބުނެފައި ވަނީ، އެ ވިޔަފާރިއަކީ ސީދާގޮތުން ނުވަތަ ނުސީދާ ގޮތުން، ބިދޭސީ ފަރާތަކަށް ވިޔަފާރީގެ މަންފާ ލިބިދިނުމަށް ހިންގާ ވިޔަފާރިއެއް ކަމަށް އެކަށީގެންވާ ހެކީގެ މައްޗަށް ބިނާކޮށް އިކޮނޮމިކް މިނިސްޓްރީގެ ރަޖިސްޓްރާއަށް ގަބޫލު ކުރެވޭނަމަ އެ ވިޔަފާރިއެއްގެ ރަޖިސްޓްރީ ބާތިިލުކުރެވޭނެ ކަމަށެވެ.\nއޭގެ އިތުރުން މަސްއޫލުވެރިޔާގެ ފަރާތުން ވިޔަފާރި ހިންގުމުގެ ޒިންމާ އުފުލުމަށް އައްޔަންކުރާ ފަރާތުގެ ހުންނަންޖެހޭ ޝަރުތުތަކުގެ ތެރޭގައި އުމުރުން 18 އަހަރު ފުރިފައިވާ ދިވެހި ރައްޔިތެއް ކަމަށްވުމާއި ރާއްޖޭގައި ދިރިއުޅޭ މީހަކަށްވާން ޖެހޭނެ ކަމަށް ހިމަނާފައިވެއެވެ.\nއެ ގާނޫނުގެ ދަށުން ރަޖިސްޓްރީ ކޮށްފައިވާ ވިޔަފާރި ކުރިއަށްދާ ގޮތް ދެނެގަތުމަށްޓަކައި، ހޯދަންޖެހޭ ކަމަށް އެ ގާނޫނުގެ ދަށުން ހަދާ ގަވާއިދުގައި ކަނޑައަޅާ މައުލޫމާތު އެ ގަވާއިދުގައި ބަޔާންކޮށްފައިވާ ގޮތެއްގެ މަތިން ކޮންމެ އަހަރަކު މިނިސްޓްރީއަށް ހުށަހަޅަންވާނެ ކަމަށްވެސް ބިލުގައި ބުނެފައިވެއެވެ. އެ މައުލޫމާތު ހުށަހަޅާފައިނުވާ ފަރާތުގެ މައުލޫމާތު ބަލައި ގަނެވޭނީ 500 ރުފިޔާގެ ޖޫރިމަނާއަކާއެކުގައި ކަމަށްވެސް ހިމަނާފައިވެއެވެ.\nވިޔަފާރީގެ ވެރިފަރާތް ބަދަލު ކުރި ނަމަވެސް، އެކަމާބެހޭ ސެޓްފިކެޓް ދޫކުރާ ތާރީހާ ހަމައަށް، އެ ވިޔަފާރި ރަޖިސްޓްރީ ކުރި ފަރާތުގެ ހައްގަކަށް ނުވަތަ ވާޖިބަކަށް، އަދި އަމިއްލަ ފަރުދުންގެ ވިޔަފާރީގެ ނަމުގައި އޭނާ ކޮށްފައިވާ މުއާމަލާތަކުން ލިބޭ ފައިދާއާއި ގެއްލުމަށް އަދި އެ މުއްދަތުގެ ތެރޭގައި ހިންގާފައިވާ މުއާމަލާތަކާ ގުޅިގެން އުފުލޭ ދައުވާއަށް ޖަވާބުދާރީވުމުގެ ޒިންމާއިން ބަރީއަ ނުވެވޭނެ ކަމަށްވެސް ހިމަނައިފައިވެއެވެ.\nގާނޫނުގައި މިހާރު ހިމެނޭ މުއްދަތުތަކަށް ބަދަލުތަކެއް ގެނައުމަށްވެސް ބިލުގައި ހިމަނާފައިވެއެވެ. އެގޮތުން އަމިއްލަ ވިޔަފާރިއެއް ރަޖިސްޓްރީ ކޮށްދޭ މުއްދަތު ފަސް އަހަރު ދުވަހުން 10 އަހަރު ދުވަހުގެ މުއްދަތަށް ބަދަލުކުރަން ހިމަނާފައިވެއެވެ.\nއަދި މުއްދަތު ހަމަވުމަށްފަހުގައިވެސް، އެ ވިޔަފާރި ކުރިއަށް ގެންދަން ބޭނުންނަމަ އެ މުއްދަތު ހަމަވުމުގެ 90 ދުވަސް ކުރިން ރަޖިސްޓްރީ އާކުރަން ހުށަހަޅަންޖެހޭނެކަމަށް މިހާރު އޮތް ނަމަވެސް، އެ މުއްދަތު އެއް އަހަރު ދުވަހަށް އިތުރު ކުރަން ބިލުގައި ހިމަނާފައިވެއެވެ. އެގޮތަށް ހުށަހަޅައިފިނަމަ ފަސް އަހަރުގެ މުއްދަތެއް ދޭންޖެހޭނެ ކަމަށް އޮތް މާއްދާވެސް 10 އަހަރު ދުވަހުގެ މުއްދަތަށް އިތުރުކުރަންވެސް ހިމަނާފައިވެއެވެ\nއެ ގާނޫނާ ހިލާފަށް އަމަލުކޮށްފި މީހަކު، އޭނާ ހިންގި އަމަލެއްގެ ކުޑަ ބޮޑުމިނަށް ބަލައި، 1000 ރުފިޔާ އާއި 20000 ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭ ގޮތަށް މިހާރު އޮތް ނަމަވެސް، އެފަދަ ފަރާތްތައް 10000 ރުފިޔާ އާއި 100،000 ރުފިޔާއިން ޖޫރިމަނާ ކުރުމުގެ ބާރު ރަޖިސްޓްރާއަށް ދޭން ވަނީ ހުށަހަޅައިފައެވެ. އަދި އަމިއްލަ ވިޔަފާރިއާ ގުޅޭ ހިދުމަތްތަކަށް ނަގަމުން އަންނަ 100 ރުފިޔާގެ ފީ އުވާލަންވެސް ވަނީ ހިމަނައިފައެވެ.


History: Gaanoonee vakeelun ge hayaatheh feshunee Ameen Agenda in\nވަކީލުންގެ ހަޔާތް ފެށީ "އަމީން އެޖެންޑާ"އިން!\nރާއްޖޭގެ ގާނޫނީ ވަކީލުންތަކެއް: ވަކީލުންގެ ދިގު އަދި މަސްހުނި ތާރީހެއް އެބައޮތް -- ފޮޓޯ: އަވަސްް\nގާނޫނީ ވަކީލުންނަކީ ޝައުރީ އަދި ގާނޫނީ ކަންކަމާއި ޝަރުއީ މަޖިލިސްތަކުގައި ވަކާލާތުކޮށް އާންމުންނަށް ބޭނުންވާ ކަންކަމުގައި ޝަރުއީ އަދި ގާނޫނީ ލަފަޔާއި އިރުޝާދު ދޭނެ ހާއްސަ އިލްމީ ތަމްރީނުތަކެއް ލިބިފައިވާ ބައެކެވެ. ގާނޫނީ ހަޔާތެއްވެސް އަދި ޝަރުއީ ނިޒާމެއްވެސް ވަޒަނަށް ފެތިފައި އޮންނަނީ ގާނޫނީ ވަކީލުންގެ ދައުރު އޮންނާތީ އެވެ. ޝަރުއީ އަދި ގާނޫނީ ނިޒާމަށް ބަދަހިކަން ގެނެސްދޭ ބާރަކީ ވެސް ގާނޫނީ ވަކީލުންނެވެ. އެނޫނީ ގައުމެއްގެ ހަޔާތް އިންނާނީ ވަޒަނުން ކައްސާލާފަ އެވެ.\nރާއްޖޭގައި ބަޔަކު ރަށްވެހި ވީއްސުރެ ގާނޫނީ ހަޔާތެއް ވެސް އޮންނާނެ އެވެ. އަދި 1932 އިން ފެށިގެން ރަސްމީވެފައިވާ ގާނޫނީ ހަޔާތެއް އޮބައޮތެވެ. ރާއްޖޭގައި ގާނޫނީ ވަކީލުންގެ ތާރީހެއް ވެސް އެބައޮތެވެ. ދިވެހި ގާނޫނީ ވަކީލުންގެ ގާނޫނީ ހަޔާތުގައި މިއަދަކީ ތާރީހީ ދުވަހަކަށް ބަދަލުވެގެންދަނީ ދަފުތަރުވެފައިވާ 1400 އަށްވުރެ ގިނަ ގާނޫނީ ވަކީލުންގެ ވޯޓާއެކު ފުރަތަމަ ފަހަރަށް ރާއްޖޭގައި މިއަދު ބާކައުންސިލެއްގެ އެކްސްކޯ އިންތިހާބު ކުރާނެތީ އެވެ.\nރާއްގައި ތިއްބެވި ވަކީލުންގެ ތެރޭގައި މަތީ ފެންވަރުގެ ވަކީލުންނާއި އެކި ދަރަޖައިގެ ވަކީލުން ހިމެނޭއިރު އެއްވެސް ފެންވަރެއް ފާޅު ނުވާ ހިމޭން ވަކީލުން ވެސް ހިމެނެ އެވެ. ރާއްޖޭގައި ގާނޫނީ ވަކީލުންގެ ދައުރު ފެށުނު ހިސާބަކާއި ދުވަސްވަރެއް ވެސް ތާރީހުގެ ތެރެއަށް ގޮސްފައި ވާނެ އެވެ. އެހެން ނަމަވެސް އެއީ އެންމެ ރަނގަޅަށް ދިރާސާ ކުރެވިފައިވާ ތާރީހެއް ނޫނެވެ.\nމަޝްހޫރު ތާރީހު އިލްމުވެރިޔާ އިބްނި ބަތޫތާގެ ނޯޓްތަކުން އެނގެނީ ޝަރީއަތުގެ މަޖިލީހަށް ހާޒިރުވާން އެންގުމުން އެ މަޖިލީހަށް ހާޒިރުވާންޖެހޭ މީހާގެ ފަރާތުން ޝަރީއަތުގައި ވާހަކަ ދައްކާނޭ މީހަކު ފޮނުވުން އެ ޒަމާނުގައި ވެސް ރާއްޖޭގައި އޮތް ކަމެވެ. އޭގެ މާނައަކީ 1350 ގައި ވެސް ރާއްޖޭގައި ގާނޫނީ ވަކީލުންގެ ދައުރު އޮތީ އެވެ. އަދި އެ ތާރީހު އެއަށް ވުރެ ދުރަށް ދަތުރުކޮށްފައި ވާނެ ކަމެވެ.\nފާޅުކަން ބޮޑު ގޮތެއްގައި ރާއްޖޭގައި މުޅި ޖުޑިޝަރީގެ ތެރެއިން ގާނޫނީ ވަކީލުންނަށް ދޮރު ހުޅުވުނީ 1932 ގަ އެވެ. އެ ދޮރު ހުޅުވައި ދިނީ ރާއްޖޭގެ ފުރަތަމަ ގާނޫނު އަސާސީންނެވެ. އެހެންކަމުން ދިވެހި ރާއްޖޭގެ ރަސްމީ ގާނޫނީ ހަޔާތް ފެށުނީ ގާނޫނީ ވަކީލުންނަށް އޮންނަންޖޭހޭ ޖާގަ ވެސް ހިމަނައިގެނެވެ.\nރައީސް މުހައްމަދު އަމީން\nފުރަތަމަ ގާނޫނު އަސާސީގެ 83 ވަނަ މާއްދާ\nކޮންމެ ކަހަލަ ޝަރީއަތެއްގައި ނަމަވެސް ވަކީލުން ގެންދިއުމީ ހުއްދަވެގެންވާ ކަމެވެ. ވަކީލުން ކަމުގައި ފުދޭނީ ޝަރީއަތާއި ގާނޫނު ދަންނަ މީހުންނެވެ.\nރާއްޖޭގެ ފުރަތަމަ ގާނޫނު އަސާސީ އަށް ދާއިރު އެ ގާނޫނު އަސާސީގެ 83 ވަނަ މާއްދާ އިން އެކަން ވަރަށް ރަނގަޅަށް ސާބިތުކޮށްދެ އެވެ. އެ މާއްދާގައި ބުނެދެނީ ކޮންމެ ކަހަލަ ޝަރީއަތެއްގައި ވިޔަސް އެމީހާއާއެކު ވަކީލުން ގެންދިއުމަކީ ހުއްދަވެގެންވާ ކަމެކޭ އެވެ. އަދި ވަކީލުން ކަމުގައި ފުދޭނީ ޝަރީއަތާއި ގާނޫނު ދަންނަ މީހުންނޭ އެވެ.\nރާއްޖޭގެ ފުރަތަމަ ގާނޫނު އަސާސީއަކީ "ވަގުތަށްވުރެ ކުރީ" ވިހޭ ގާނޫނުއަސާސީއެއް ކަމަށް ބައެއް ތާރީހީ އިލްމުވެރިން ބުރަވެ ވަޑައިގަންނަވަ އެވެ.\nއެ ގާނޫނު އަސާސީގައި ގާނޫނީ ވަކީލުންނަށް ޖާގަ ދެވިފައި ވިޔަސް އެ ފުރުސަތުގެ ބޭނުން އެ ދުވަސްވަރު އޮތީ ނުކުރެވި އެވެ. ފުރަތަމަ ކަމަކަށް ގާނޫނު އަސާސީ ބަޔާން ކުރާ ޝަރީއަތާއި ގާނޫނު ދަންނަ ވަކީލުން ރާއްޖޭގައި އޭރަކު "ނުހައްދަވަ" އެވެ. އަނެއް ކަމަކަށް ގާނޫނީ ވަކީލުން އެއީ ކީއްކުރާ، ކޮން ބައެއްކަން ރާއްޖޭގައި އެނގޭ ހަމަ އެކަނި ބަޔަކީ ފުރަތަމަ ގާނޫނު އަސާސީ ލިޔުނު މީހުންނާއި އެނޫނަސް އޭރު ވެރިކަމުގެ އާއިލާތަކުގެ ތެރޭގައި ތިއްބެވި މަދު ބޭފުޅުންކޮޅެކެވެ.\nރާއްޖޭގެ ބަންޑާރަ ނައިބަކީ ހަމައެކަނި މަހުކަމަތުއް ޝަރުއިއްޔާ އަށް ދައުލަތުން ހުށަހަޅާ މައްސަލަތަކުގައި ދައުލަތުގެ ފަރާތުން ވަކާލާތު ކުރައްވާ ވަކީލު ކަމަށް ހަމަޖެހިގެން އައީ 1943 ގަ އެވެ. އޭގެ މާނައަކީ އެހިސާބުން އެ އޮތީ ގާނޫނީ ވަކީލުންގެ ބޭނުން ކުރުމަށް ހިސާބެއްގެ "އެކުވިރަސްމީ ސިފަ" އެއް އައިސްފަ އެވެ.\nރާއްޖޭގެ ދައުލަތް ހިންގުން ރަސްކަމަކުން ޖުމްހޫރީ ވެރިކަމަކަށް ބަދަލުވުމުގެ ކުރިން ގައުމުގެ ހުރިހާ ބާރުވެރި ކަމެއް ލިބިވަޑައިގެން ގައުމު ހިންގެވި ރައީސް މުހައްމަދު އަމީނަކީ ރާއްޖޭގެ އޭރުގެ އާބާދީ އާއި އިލްމީ ބޭފުޅުންނާ ވަރުންއަޅުވާއިރު ވަރަށް ބޮޑަށް "ހުޅުވިފައިވާ ސިކުނޑިއެއް" ގެ ވެރިއެކެވެ.\nއާ ކަންތައްތައް ތައާރަފު ކުރެއްވުމަށް އެމަނިކުފާނު ކުރެއްވެވި މަސައްކަތްތަކުގެ ތެރޭގައި 1950 ގެ ތެރޭގައި ޝަރުއީ އަދި ގާނޫނީ ދާއިރާ މުޅިން ފުށުން ޖަހައިލައި އިސްލާހުތަކެއް ހިމެނޭ އެޖެންޑާއެއް ގެންނެވި އެވެ. އެ އެޖެންޑާގައި ފުރަތަމަ ފަހަރަށް ވަކި ހާއްސަ ޕްރޮފެޝަނެއްގެ ގޮތުގައި ރަސްމީކޮށް ގާނޫނީ ވަކީލުން ތައާރަފު ކުރެއްވީ ރައީސް އަމީނެވެ.\nއެ މަނިކުފާނުގެ މަސައްކަތްޕުޅުން ގާނޫނީ ވަކީލުންގެ މުގައްރަރެއް އެކުލަވާލައްވައި އޭރުގެ އެޑިއުކޭޝަން މެދުވެރިކޮށް ފުރަތަމަ ގާނޫނީ ވަކީލުންގެ އިމްތިހާނު ބާއްވާ ގޮތަށް ނިންމެވި އެވެ. އެ އިމްތިހާނުގައި ސީދާ އެމަނިކުފާނު ވެސް ބައިވެރިވެ ވަޑައިގެން އީށިންނެވި އެވެ.\nރާއްޖޭގެ ގާނޫނީ ވަކީލުންގެ ފުރަތަމަ އިމްތިހާނުގައި 20 ބޭފުޅަކު ޓެސްޓް ހެއްދެވި އިރު އެ ޓެސްޓުން ފާސްވީ ހަ ބޭފުޅުކެވެ. އެހެން ބޭފުޅުން ފޭލިވީ އެވެ.\nފުރަތަމަ ބުރުގައި މުޅި ޓެސްޓުން އެއްވަނަ ދަރަޖައިގައި ފާސްވެ ވަޑައިގަތީ މުހައްމަދު އަމީނާއި އިބްރާހިމް ޝިހާބެވެ. ދެ ވަނަ ދަރަޖައިގައި ފާސްވީ ހެންވޭރުގޭ އަހުމަދު ކާމިލު ދީދީ އާއި މުހައްމަދު ލުތުފީ އާއި ބުޗާ ހަސަން ކަލޭފާނާއި ނތ. ހަސަން ދީދީ އެވެ.\nރާއްޖޭގެ ގާނޫނީ ވަކީލުގެތެރޭގައި ހިމެނި ވަޑައިގަންނަވާ ބައެއް ވަކީލުން އިހުތިޖާޖެއްގައި -- ފޮޓޯ: އަވަސް\nހަސަންދީ ވިދާޅުވެފައިވާ ގޮތުގައި ފުރަތަމަ 20 ބޭފުޅުންގެ އިމްތިހާނު ކުރިޔަށް ދިއިރު އެ އިމްތިހާނުގައި ރައީސް އަމީން ބައިވެރިވެ ވަޑައިގެންނެވިއިރު، އިމްތިހޯނު ހޯލް ބަލަހައްޓާ އިންވިޖިލޭޓަރަކީ ވެސް ރައީސް އަމީނެވެ.\nތާރީހީ މި ޓެސްޓަށް ފަހު ފާސްވި ބޭފުޅުން ގާނޫނީ ވަކީލުކަމުގެ ހުވައި ކުރެއްވެވި ކަމަށް ތާރީހުން ހޯދައި ބެލި އިރު އެނގެނީ ޖޫން 17، 1951 އްގެ ގޮތުގަ އެވެ.\nއަޅުގަނޑު އަދުލު އިންސާފުގެ ހަމަތަކުގެ މަތީގައި ގާއިމުވެ ހުރެ ދެ ހަސްމުންގެ ދެމެދުގައި ވަކާލާތު ކުރަން ހުރި ފަރާތަށް އިހުލާސްތެރިކަމާ އެކު ވަކީލުކަން އަދާކުރުން މައްޗަށާއި މަހުކަމަތުއް ޝަރުއިއްޔާގެ އިއްޒަތާއި ގަދަރު ދިވެހި ރައްޔިތުންގެ މެދުގައި ފެތުރުއްވުމަށް ތެދުވެރިކަމާ އެކު ބާރު އެޅުމުގެ މައްޗަށް އިގުރާރުވަމެވެ. މާތް ﷲ އަޅުގަނޑަށް ތައުފީގު ދެއްވާށި އެވެ. އާމީން!\nފުރަތަމަ ރަސްމީ ގާނޫނީ ވަކީލުން ކުރި ހުވާ\nފުރަތަމަ ރަސްމީ ގާނޫނީ ވަކީލުން ކުރެއްވެވި ގާނޫނީ ވަކީލުންގެ ހުވައަކީ ވަރަށް ތާރީހީ ހުވައެވެ. އެ ހުވައިގެ އިބާރާތުގައި ބުނަނީ "އަޅުގަނޑު އަދުލު އިންސާފުގެ ހަމަތަކުގެ މަތީގައި ގާއިމުވެ ހުރެ ދެ ހަސްމުންގެ ދެމެދުގައި ވަކާލާތު ކުރަން ހުރި ފަރާތަށް އިހުލާސްތެރިކަމާ އެކު ވަކީލުކަން އަދާކުރުން މައްޗަށާއި މަހުކަމަތުއް ޝަރުއިއްޔާގެ އިއްޒަތާއި ގަދަރު ދިވެހި ރައްޔިތުންގެ މެދުގައި ފެތުރުއްވުމަށް ތެދުވެރިކަމާ އެކު ބާރު އެޅުމުގެ މައްޗަށް އިގުރާރުވަމެވެ. މާތް ﷲ އަޅުގަނޑަށް ތައުފީގު ދެއްވާށި އެވެ. އާމީން!" މިހެނެވެ.\nއެޖެންޑާއެއްގެ ތެރެއިން އަމީން ޝަރުއީ ނިޒާމަށް ގެންނެވި ބޮޑު ބަދަލުގެ ތެރެއަށް ގާނޫނީ ވަކީލުންގެ ދައުރު ވަނުމާ އެކު ޝަރީއަތުގައި ދެ ހަސްމުން ތަމްސީލުކުރުމަށް ގާނޫނީ ވަކީލުން އެއް ހާޒިރުގައި ތިބެގެން ފުރަތަމަ ކުރި ޝަރީއަތަކީ ހދ. ކުޅުދުއްފުށީ މޯގަލް އާދުބެ އާއި ރުގިއްޔާ އަލީގެ ޝަރީއަތެވެ.\nވަކީލުންނާއެކު ފުރަތަމަ ކުރި ޝަރީއަތް: ކުޅުދުއްފުށީ މޯގަލް އާދުބެ އާއި ރުގިއްޔާ އަލީގެ ޝަރީއަތް\nވަކީލުން ޝަރީއަތުގައި ވާހަކަ ދެއްކުމާބެހޭ ގަވައިދެއް ފުރަތަމަ އެކުލަވާލެވުނީ 1961 ގައި\nގާނޫނީ ވަކީލުން ޝަރީއަތުގައި ވާހަކަ ދެއްކުމާ ބެހޭ ގަވައިދެއް ފުރަތަމަ އެކުލަވާލެވުނީ 1961 ގަ އެވެ. އެހެން ދިމާވީ ދެކުނު ގަޑުބަޑުގައި ހައްޔަރު ކުރި މީހުންގެ މައްޗަށް ޝަރީއަތް ކުރުމަށް ފުރަތަމަ ފަހަރަށް ގާނޫނުލް އުގޫބާތް ނުވަތަ ޕީނަލް ކޯޑް އެކުލަވާލުމާއެކު އެވެ. އެ އިސްލާހުތަކުގައި ޝަރީއަތުގައި ވަކީލުންނާއި ބަދަލުގައި މީހުން ބޭނުން ކުރުމުގެ ގަވައިދެއް އޭޕްރީލް ،15 1961 ގައި އާންމު ކުރި އެވެ.\nމުހައްމަދު އަމީން "އޯގަނައިޒުކޮށް" ފައްޓަވައި ދެއްވި ގާނޫނީ ވަކީލުންގެ ހަޔާތަށް ފާޑެއްގެ ނިމުމެއް އައިސްފައި އޮތުމަށް ފަހު ދެން އެކަން ފެށުނީ މި ގަވައިދާ ހަމައިންނެވެ. އެ ގަވައިދުގެ ދަށުން ހުއްދަ ލިބިގެން ވަކީލުންނާ އެކު ކުރެވުނު ފުރަތަމަ ޝަރީއަތަކީ އޭރުގެ ހަވަރު ތިނަދޫ ކުޑަ ހައްވާފުޅު އޭނާގެ މާމަ ދަރިފުޅު ސިއްތިއަށް ދިން ލިޔުމެއް ބާތިލު ކުރުމުގެ ދައުވާގެ ޝަރިއަތެވެ.\nއޮކްޓޫބަރު 17، 1962 ގައި މަހުމަކަތުއް ޝަރުއިއްޔާގައި ބޭއްވި ޝަރީއަތުގައި ދައުވާ ކުރީ ހަވަރު ތިނަދޫ ކުޑަ މުހައްމަދުފުޅެވެ. ދައުވާ ލިބެނީ އެރަށު ކުޑަހައްވާފުޅުގެ މާމަ ދަރި، ސިއްތި އަށެވެ.\nއިސްތިއުނާފު ގާނޫނުގެ ދަށުން އިސްތިއުނާފު މައްސަލައަކަށް މި ދައުވާ ވުމުން އެ ޝަރީއަތުގައި އެ ކޮމެޓީގެ ދެ މެންބަރުން ކަމަށްވާ އިބްރާހިމް ޝިހާބާއި މަލިން މުހައްމަދު ދީދީ ވެސް ބައިވެރިވެ ވަޑައިގަތެވެ. ތާރީހީ މި ޝަރީއަތުގައި ދައުވާކުރި ފަރާތުގެ ވަކީލަކީ މުލީ އިބުރާހިމްފުޅެވެ. ދައުވާ ލިބޭ ފަރާތުގެ ވަކީލަކީ މަޝްހޫރު ގާނޫނީ ވަކީލުން ކަމަށްވާ ޝާހީން ހަމީދާއި މިއަދު ބާ ކައުންސިލްގެ ރައީސް ކަމަށް ވާދަ ކުރައްވާ މައުމޫން ހަމީދުގެ ބައްޕާފުޅު އަދި ކުރީގެ ވަޒީރު އަބްދުﷲ ހަމީދެވެ.\nރައްޔިތުންގެ މަޖިލިސް ޝަރުއީ ދާއިރާ ތާރީހު + ރައީސް މުހައްމަދު އަމީން ގާނޫނީ ވަކީލުން ބާ ކައުންސިލް\nޖޭއެސްސީއަށް ގެންނަ ބައެއް ބަދަލުތަކަށް ބާ ކައުންސިލް ދެކޮޅު\nސުއޫދާ މާނުގެ ގަދަހިފުމުގެ ހޮނިހިރު!


galehiri: އާދަމުގެފާނަށް ކުރެއްވި ބައެއް ތަކުރީމުތައް\nމާތް ﷲ، އާދަމުގެފާނު ހައްދަވައި، އެކަލޭގެފާނު ތަކުރީމުކުރެއްވި އެވެ. ތަކުރީމުކުރެއްވުމަކީ، އެންމެހައި ރަނގަޅު ސިފަތައް ދެއްވައި މާތްކުރެއްވުމެވެ. މާތް ﷲ، ތަކުރީމުކުރައްވައިފި މީހެއްގެ ކިބައިން އެންމެހައި ރަނގަޅު ސިފަތައް ފެންނާނެ އެވެ. އޭނާ ވާނީ ޢަމަލީ ގޮތުން ހެޔޮކަންތައްތައް ކޮށްއުޅޭ މީހެއް ކަމަށެވެ.\nމާތް ﷲ، އާދަމުގެފާނު ތަކުރީމުކުރެއްވިކަން ސާބިތުވާ އެތައް ދަލީލެއް ވެ އެވެ. އެކަލާނގެ ވަޙީކުރައްވާފައިވެ އެވެ.\n(قَالَ أَرَأَيْتَكَ هَذَا الَّذِي كَرَّمْتَ عَلَيَّ) އަލްއިސްރާ: 62\nމާނައީ، "އެކަލޭގެ ދެންނެވި އެވެ. އިބަރަސްކަލާނގެ ތިމަންގެ މައްޗަށް މާތްކުރެއްވި، މި އިންސާނާއާމެދު އިބަރަސްކަލާނގެ އަންގަވައިދެއްވާނުތޯ އެވެ؟"\nމާތް ﷲ، އާދަމުގެފާނު ތަކުރީމުކުރެއްވުމުގެ ގޮތުން އެކަލޭގެފާނަށް ދެއްވާފައިވާ ޚާއްޞަ ކަންތައްތަކެއް ވެ އެވެ. އެކަންތައްތައް ކީރިތި ޤުރުއާނުގައި ބަޔާންކުރައްވާފައިވެ އެވެ. އޭން ބައެއް ކަންތައްތަކަކީ:\n1. ޔަދުޤުދުރަތްފުޅުން ހެއްދެވުން\nމާތް ﷲ އާދަމުގެފާނު ހެއްދެވީ އެކަލާނގެ ޔަދުޤުދުރަތްފުޅުންނެވެ. މިކަމުގެ ދަލީލަކީ:\n(مَا مَنَعَكَ أَنْ تَسْجُدَ لِمَا خَلَقْتُ بِيَدَيَّ) ޞާދު: 75\nމާނައީ، "ތިމަންރަސްކަލާނގެ ޔަދުޤުދުރަތްފުޅުން (އެއްވެސް ވާސިޠާއަކާ ނުލައި) ހެއްދެވި މީހަކަށް ސަޖިދަކުރުން ކަލޭގެޔަށް މަނާކުރީ ކޮންކަމެއްހެއްޔެވެ؟"\n2. ރޫޙުފުޅުން ފުމެލެއްވުން\nތް ﷲ އާދަމުގެފާނު ހައްދަވައި ފުރިހަމަކުރައްވައި، އެކަލާނގެ ރޫޙުފުޅުން އާދަމުގެފާނަށް ފުމެލެއްވި އެވެ. މިކަމުގެ ދަލީލަކީ:\n(فَإِذَا سَوَّيْتُهُ وَنَفَخْتُ فِيهِ مِنْ رُوحِي فَقَعُوا لَهُ سَاجِدِينَ) ޞާދު: 72\nމާނައީ، "ފަހެ، ތިމަންރަސްކަލާނގެ އެ އިންސާނާ (އެބަހީ: އާދަމުގެފާނު) ހައްދަވައި ފުރިހަމަކުރައްވައި، ތިމަންރަސްކަލާނގެ ރޫޙުފުޅުން އެ އިންސާނާއަށް ފުމެލައްވައިފިހިނދު، ތިޔަބައިމީހުން އޭނާއަށްޓަކައި ސަޖިދައަށް ތިރިވާހުށިކަމެވެ!"\n3. ބުރުސޫރަ ރިވެތިކުރެއްވުން\nމާތް ﷲ އާދަމުގެފާނު ހެއްދެވީ، އެހެން މަޚުލޫޤުންނަށްވުރެ ރިވެތި ބުރުސޫރައެއްގަ އެވެ. މިކަމުގެ ދަލީލަކީ:\n(لَقَدْ خَلَقْنَا الإِنْسَانَ فِي أَحْسَنِ تَقْوِيمٍ) އައްތީން: 4\nމާނައީ، "ހަމަކަށަވަރުން، ތިމަންރަސްކަލާނގެ، އެންމެ ރިވެތި ޞޫރާގައި އިންސާނާ ހެއްދެވީމެވެ."\n4. އިޙުތިރާމުގެ ސަޖިދަ ޖެއްސެވުމަށް އެންގެވުން\nއާދަމުގެފާނަށް އިޙުތިރާމުގެ ސަޖިދަ ޖެއްސެވުމަށް، މާތް ﷲ، މަލާއިކަތުންނަށް އެންގެވި އެވެ. މިކަމުގެ ދަލީލަކީ:\n(وَإِذْ قُلْنَا لِلْمَلائِكَةِ اسْجُدُواْ لآدَمَ فَسَجَدُواْ) އަލްބަޤަރާ: 34\nމާނައީ، "އަދި އާދަމުގެފާނަށް ތިޔަބައިމީހުން ސަޖިދަކުރާށޭ ތިމަންރަސްކަލާނގެ މަލާއިކަތުންނަށް ވަޙީކުރެއްވި ހިނދު، ހަނދުމަކުރައްވާށެވެ!'\n5. ޚަލީފާއެއް ކަމުގައި ލެއްވުން\nމާތް ﷲ، އާދަމުގެފާނަކީ ބިމުގެ ޚަލީފާއެއްކަމުގައި ލެއްވި އެވެ. މިކަމުގެ ދަލީލަކީ:\n(وَإِذْ قَالَ رَبُّكَ لِلْمَلائِكَةِ إِنِّي جَاعِلٌ فِي الأَرْضِ خَلِيفَةً) އަލްބަޤަރާ: 30\nމާނައީ، "ހަމަކަށަވަރުން، ކަލޭގެފާނުގެ ވެރިރަސްކަލާނގެ ބިމުގައި ޚަލީފާއަކު ލައްވާހުށީމޭ މަލާއިކަތުންނަށް ވަޙީކުރެއްވި ހިނދު ހަނދުމަކުރައްވާށެވެ!"\nމާތް ﷲ އާދަމުގެފާނަށް އެންމެހައި ތަކެތީގެ ނަންތައް ދަސްކޮށްދެއްވައި، ޢިލްމު ދެއްވި އެވެ. މިކަމުގެ ދަލީލަކީ:\n(وَعَلَّمَ آدَمَ الأَسْمَاء كُلَّهَا) އަލްބަޤަރާ: 31\nމާނައީ، "އަދި އާދަމުގެފާނަށް ހުރިހައި ތަކެތީގެ ނަންތަތއް އެކަލާނގެ އުނގަންނަވައިދެއްވި އެވެ. (އެބަހީ: ނަންކިއުނު ތަކެއްޗާއި އެތަކެތީގެ ޙަޤީޤަތެވެ.)\n7. އިޚުތިޔާރު ދެއްވުން\nމާތް ﷲ، އާދަމުގެފާނަށް އަމިއްލަފުޅަށް އިޚުތިޔާރުކުރެއްވުމުގެ ބާރާއި މިނިވަންކަން ދެއްވި އެވެ. މިކަމުގެ ދަލީލަކީ:\n(فَكُلاَ مِنْ حَيْثُ شِئْتُمَا) އަލްއަޢުރާފު: 19\nމާނައީ، "ފަހެ، ތިޔަ ދެކަނބަލުން ބޭނުން އެއްޗަކުން ފަރިއްކުޅުއްވާށެވެ!"\n8. ތައުބާ ލެއްވުން\nމާތް ﷲ، އާދަމުގެފާނުގެ މައްޗަށް ތައުބާ ލެއްވި އެވެ. މިކަމުގެ ދަލީލަކީ:\n(فَتَلَقَّى آدَمُ مِن رَّبِّهِ كَلِمَاتٍ فَتَابَ عَلَيْهِ) އަލްބަޤަރާ: 37\nމާނައީ، "ދެންފަހެ، އާދަމުގެފާނު، އެކަލޭގެފާނުގެ ވެރިރަސްކަލާނގެ ޙަޟުރަތުން ކަލިމަފުޅުތަކެއް ބާވައިގަންނަވައި (އެ ކަލިމަފުޅުތައް ވިދާޅުވެ، ތައުބާވެވަޑައިގަތުމުން) އެކަލާނގެ އެކަލޭގެފާނުގެ މައްޗަށް ތައުބާ ލައްވައިފި އެވެ."\n9. ސުވަރުގޭގައި ވަޒަންވެރިކުރެއްވުން\nމާތް ﷲ އާދަމުގެފާނާއި ޙައްވާގެފާނު ސުވަރުގޭގައި ވަޒަންވެރިކުރެއްވި އެވެ. މިކަމުގެ ދަލީލަކީ:\n(وَقُلْنَا يَا آدَمُ اسْكُنْ أَنتَ وَزَوْجُكَ الْجَنَّةَ) ) އަލްބަޤަރާ: 35\nމާނައީ، "އަދި ތިމަންރަސްކަލާނގެ ވަޙީކުރެއްވީމެވެ. އޭ އާދަމުގެފާނޭވެ! ކަލޭގެފާނާއި ކަލޭގެފާނުގެ އަނބިކަނބަލުން ސުވަރުގޭގައި ވަޒަންވެވަޑައިގެން އުޅުއްވާށެވެ!"\n10. ތެދުމަގު ދެއްކެވުން\nމާތް ﷲ އާދަމުގެފާނަށް ތެދުމަގު ދެއްކެވި އެވެ. މިކަމުގެ ދަލީލަކީ:\n(قُلْنَا اهْبِطُواْ مِنْهَا جَمِيعًا فَإِمَّا يَأْتِيَنَّكُم مِّنِّي هُدًى فَمَن تَبِعَ هُدَايَ فَلاَ خَوْفٌ عَلَيْهِمْ وَلاَ هُمْ يَحْزَنُونَ) އަލްބަޤަރާ: 38\nމާނައީ، "ތިމަންރަސްކަލާނގެ (އާދަމުގެފާނުގެ ދެކަނބަލުންނަށާއި އިބްލީސަށް) ވަޙީކުރެއްވީމެވެ. ތިޔަބައިމީހުން އެންމެން އެ ސުވަރުގެއިން (ބިމަށް) ފައިބާށެވެ! ފަހެ، ތިޔަބައިމީހުންގެ ގާތަށް، ތިމަންރަސްކަލާނގެ ޙަޟުރަތުން ތެދުމަގު އަތުވެއްޖެހިނދަކު، ތިމަންރަސްކަލާނގެ ތެދުމަގާ ތަބަޢަވެއްޖެ ބަޔަކަށް އެއްވެސް ބިރެއް ނެތެވެ. އަދި އެއުރެންނީ ހިތާމަކުރާނޭ ބަޔަކު ކަމުގައިވެސް ނުމެވޭމެ އެވެ."\n11. ދިރިއުޅޭނެ ތަނަކާއި އުފާ ދެއްވުން\nމާތް ﷲ، އާދަމުގެފާނަށް، ބިމަކީ ޤަރާރުވެތިބެނިވި ތަނެއް ކަމުގައި ލައްވައި ދުނިޔޭގެ އުފާވެރިކަން ދެއްވި އެވެ. މިކަމުގެ ދަލީލަކީ:\n(وَلَكُمْ فِي الأَرْضِ مُسْتَقَرٌّ وَمَتَاعٌ إِلَى حِينٍ) އަލްބަޤަރާ: 36\nމާނައީ، "އަދި ބިމުގައި ތިޔަބައިމީހުންނަށްޓަކައި، ޤަރާރުވެތިބެނިވި ތަނަކާއި، ހިނދުކޮޅަކަށް ދުނިޔޭގެ ވަގުތީ އުފަލެއް ވެ އެވެ."\n12. ދަރިފަސްކޮޅު ތަކުރީމުކުރެއްވުން\nމާތް ﷲ، އާދަމުގެފާނުގެ ދަރިފަސްކޮޅު ތަކުރީމުކުރެއްވި އެވެ. މިކަމުގެ ދަލީލަކީ:\n(وَلَقَدْ كَرَّمْنَا بَنِي آدَمَ) އަލްއިސްރާ: 70\nމާނައީ، "ހަމަކަށަވަރުން ތިމަންރަސްކަލާނގެ އާދަމުގެ ދަރިން މާތްކުރެއްވީމެވެ."


SunOnline: Gellunu fathuruveriya vagah negi kamuge thuhumathu\nއައިޝަތު ފަރީޙާ 24 Feb 2021, 20:25\nގެއްލިގެން ހޯދާ ފަތުރުވެރިޔާ -- ފޮޓޯ: ހަލީޖްޓައިމްސް\nރ އަތޮޅުގައި ހިންގާ އިންޓަކޮންޓިނެންޓަލް މާމުނަގައު ރިސޯޓުން ްސްްނޯކްލިން އަށް ގޮސް އުޅެނިކޮށް ގެއްލުނު ފަތުރުވެރިޔާ ވަނީ ވަގަށް ނަގާފައި ކަމަށް އޭނާގެ އާއިލާ އިން ތުހުމަތު ކޮށްފިއެވެ.\nއެކަނި ސްނޯކްލިން އަށް ގޮސް އުޅެނިކޮށް ހަބަރެއް ނުވެގެން ފަތުރުވެރިޔާ ހޯދުމުގެ މަސައްކަތް އެމްއެންޑީއެފް އިން ފެށީ މި މަހުގެ 13 ވަނަ ދުވަހުގެ ރޭ އެވެ. ވައިގެ މަގުންނާއި ކަނޑުގެ މަގުން ފަތުރުވެރިޔާ ހޯދުމުގެ މަސައްކަތް އެމްއެންޑީއެފް އިން ވަނީ ކޮށްފައެވެ. ނަމަވެސް ފަތުރުވެރިޔާގެ ހަބަރެއް ވެފައެއް ނުވެއެވެ.\nގެއްލިގެން ހޯދި ފަތުރުވެރިޔާ އާ ގުޅޭގޮތުން އޭނާގެ ފިިރިމީހާ ވަނީ ޔޫއޭއީގެ ނޫހަކަށް އިންޓަވިއުއެއް ދީފައެވެ. ގެއްލުނު ފަތުރުވެރިޔާ އަކީ ދުބާއީގައި ދިރިއުޅޭ ކެނެޑާ އަށް ނިސްބަތްވާ އުމުރުން 33 އަހަރުގެ ގިއެޑްރީ ވަސްކައިޓް އެވެ.\nއޭނާގެ ފިރިމީހާ، ޕަރްމާރް ގޫރްޝަރަންޖީތު ސިންގް އާއި ހަވަލާދީ ހަލީޖް ޓައިމްގައި ބުނީ ގެއްލުނު ފަތުތުވެރިޔާ އަކީ މާބަނޑު މީހެއް ކަމަށާއި އަންމަ މާޗުގައި އަންހެނުން ވިހާނެ ކަމަށެވެ.\n"އަހަރެމެން ތިބީ ޕޫލްގައި، އެއީ ގާތްގަނޑަކަށް މެންދުރުފަހު 3:30 ހާއިރު. އަންހެނުން ބުނީ އޭނާ މޫދަށް އެރިލަން ބޭނުންވާ ކަމަށް،" އަންހެންމީހާ އެކަނި މޫދަށް ދިޔަ ސަބަބު ސިންގް ކިޔައިދީފައިވެއެވެ.\nއޭނާ ބުނީ އަންހެނުން މޫދަށް ދިޔުމުން ރޫމަށް ގޮސް ޖައްސާލިތަނާ ނިދުނީ ކަމަށާއި އިރުއޮއްސުނު ފަހުން ހޭލެވުނުއިރު އަންހެނުން ނެތުމުން ރިސޯޓުގެ ސަމާލުކަމަށް އެކަން ގެނަ ކަމަށެވެ.\nއޭގެ ފަހުން ރ. މީދޫ ޕޮލިސް ސްޓޭޝަނުގައި އަންހެނުން ގެއްލުނު މައްސަލަ ފައިލް ކުރި ކަމަށްވެސް ސިންގް ބުނެފައިވެއެވެ.\nސިންގް ގެ އާއިލާގެ އިތުރު މީީހަކާ ހަވާލާދީ ހަލީޖް ޓައިމްސް އިން ބުނެފައިވަނީ ގިއެޑްރީ އަކީ ފަތަން ދަންނަ މީހެއް ކަމަށާއި ރާއްޖޭގެ "ތިލަ" މޫދަށް އޭނާ ގެނބޭނެ ސަބަބެއް ނެތް ކަމަށެވެ. ގެނބުނު ނަމަވެސް މިހާރު ފެނުން މައްޗަށް އަރައި ހަށިގަނޑު ފެންނަހާ ދުވަސް ވެއްޖެ ކަމަށް ވެސް އައިލާ އިން ވާހަކަ ދެއްކި މީހާ ބުނެފައި ވެއެވެ.\n"އަހަރެމެން ގަބޫލު ކުރަނީ ގިއެޑްރީ ވަގަށް ނަގައި ރަހީނު ކުރީ ކަމަށް. އެއީ ރާއްޖޭގައި އާންމު ކަމެއް. އެހެންވެ ގިއެޑްރީ ހޯދައިދިން ބަޔަކަށް ނޫނީ މީހަކަށް 100،000 ޑޮލަރުގެ އިނާމެއް މި ހުށަހަޅަނީ،" އާއިލާ އިން ވަހަކަ ދެއްކި އުދޭ ސިންގް ބުނެފައިވެއެވެ.\nގިއެޑްރީގެ ފިރިމީހާ ސިންގް އަކީ ދުބާއީ އާއި ކެނެޑާގައި ވިޔަފާރި ކުރާ ވިޔަފާރިވެރިއެއް ކަމަށް އެ ނޫހުގައި ބުނެފައިވެއެވެ.\nފަތުރުވެރިޔާ ހޯދުމަށް ޑައިވްކޮށްގެން 1549162 އަކަ މީޓަރުގެ ސަރަހައްދެއް ކޯސްޓްގާޑް ޑައިވަރުންނާއި ރިސޯޓު ޑައިވަރުން ބަލާފައިވާ ކަމަށް އެމްއެންޑީއެފުން ވަނީ ބުނެފަ އެވެ. މީގެ އިތުރން ވައިގެ މަގުންނާއި ކަނޑުމަގުންވެސް އޭނަ ހޯދުމުގެ މަސައްކަތް ވަނީ ކޮށްފައެވެ.


Google in Android Mobile OS dhookollanee | Mihaaru\nގޫގުލްއިން އެންޑްރޮއިޑް މޮބައިލް އޮޕަރޭޓިން ސިސްޓަމް ދޫކޮށްލުމަށް ފަހު އެހެން އޮޕަރޭޓިން ސިސްޓަމެއް އުފައްދަނީ\nގޫގުލް އިން އެންޑްރޮއިޑް މޮބައިލް އޮޕަރޭޓިން ސިސްޓަމް ދޫކޮށްލަނީ\n05 ޑިސެމްބަރ 2018 - 07:302comments\nގޫގުލް އިން، މި އަހަރުގެ ކޮންމެވެސް ހިސާބެއްގައި، އެންޑްރޮއިޑް ދޫކޮށްލަފާނެ ކަމަށް ބުނެވެން ފަށައިފި އެވެ. މި ގޮތަށް ޚަބަރުތައް ފެތުރެން މެދުވެރިވި ސަބަބެއް ކަމަށް ބެލެވެނީ، ގޫގުލުން އިން އެހެން މޮބައިލް އެޕަރޭޓިން ސިސްޓަމެއް އުފައްދާކަން ކަށަވަރުވެފައި ވާތީ އެވެ. ޓެކްނޮލޮޖީ ޚަބަރުތައް ބުނާ ގޮތުގައި، ގޫގުލް އިން އުފައްދާ އޮޕަރޭޓިން ސިސްޓަމަށް ކިޔަނީ "ފިއުޝާ" އެވެ.\nފިއުޝާއާ ބެހޭ ގޮތުން ވާހަކަދެކެވޭތާ އަހަރުތަކެއް ވެއްޖެ އެވެ. ގޫގުލުން އިންތިިޒާމްކޮށްގެން ބާއްވާ ހަފުލާތަކުގައި ފިއުޝާއާ ބެހޭ ގޮތުން މައުލޫމާތު ބަދަލުކުރެވިފައި ވެ އެވެ. ގޫގުލް ޑިވެލޮޕާ ސަމިޓްތަކުގައި ވެސް މިއީ ބަހުސްކުރެވޭ މައުލޫއުއެކެވެ. އެހެން ނަމަވެސް، ފިއުޝާ އޮޕަރޭޓިން ސިސްޓަމާ ގުޅޭ ގޮތުން އާންމުންނަށް އަދި މާ ބޮޑު އެއްޗެއް ނޭނގެ އެވެ.\nމަސްރަހުގައި ވާހަކަތައް ހުރިގޮތަށް ބަލާއިރު، ފިއުޝާ އަކީ އޮޕަރޭޓިން ސިސްޓަމަށް ރަސްމީކޮށް ކިޔާ ނަމަށް ނުވުން ވެސް ގާތެވެ. ޑިވެލޮޕަރުން ޕްރޮޖެކްޓްތަކުގެ މަސައްކަތްތައް ކުރާއިރު، ކޯޑު ނަމަކުން މުޚާތަބުކުރުމަކީ އާންމު ކަމެކެވެ.\nއެންޑްރޮއިޑް މޮބައިލް އޮޕަރޭޓިން ސިސްޓަމް ދޫކޮށް، ސްމާޓްފޯންތަކަށް މުޅިން އާ އޮޕަރޭޓިން ސިސްޓަމެއް، ގޫގުލުން އުފައްދަނީ ކީއްވެ ކަމެއް ނޭނގެ އެވެ. ގޫގުލުގެ ތެރޭގައި ވާނުވާ އެނގޭ މީހުން ބުނާ ގޮތުގައި، ފިއުޝާ އުފައްދަނީ ސްމާޓްފޯން، ޓެބްލެޓް، ލެޕްޓޮޕް އަދި މި ނޫން ޑިވައިސްތަކުގައި ބޭނުންކުރެވޭ ގޮތަށް، ބާރުގަދަ އޮޕަރޭޓިން ސިސްޓަމެއް ގޮތުގަ އެވެ.\nއެންޑްރޮއިޑް ސްމާޓްފޯނުތައް ބޭނުންކުރާ މީހުންގެ މެދުގައި، އެންޑްރޮއިޑަށް ބޮޑު ގަދަރެއް ދެވިފައި އޮތްއިރު، ގޫގުލް އިން ކުއްލި ބަދަލެއް ގެނެސްފާނެ ކަމާ މެދު ވަނީ ސުވާލު އުފެދިފަ އެވެ. އެހެން ނަމަވެސް، ސްމާޓްފޯން ބޭނުންކުރާ މީހުންނަށް ހިތްގައިމު ތަޖުރިބާތަކެއް ތަސައްވުރުކުރުމަށް ފުރުސަތު ފަހިކޮށްދިނުމަކީ ގޫގުލް އަށް މުހިންމު ކަމަކަށް ވެސް ވެދާނެ އެވެ.\nއިތުރު ލިޔުންތައް ގޫގްލް އެންޑްރޮއިޑް


Covid-19 ah fahu Prince Charles ge hissuthah adhives rangalheh noon | Mihaaru\nކޮވިޑް-19 ޖެހުނު ފަހުން އަދިވެސް ވަހާއި ރަހައިގެ ހިއްސު ރަނގަޅެއް ނޫން: ޗާލްސް\n19 ޖޫން 2020 - 08:50 1 comment\nއުމުރުން 71 އަހަރުގެ ޗާލްސް ކޮވިޑް-19 އަށް ޕޮޒިޓިވްކަން އިނގިރޭސި ވަލީއަހުދުގެ އޮފީހުން އިއުލާނުކުރީ މާޗް މަހުގެ 25 ގަ އެވެ.\nއަންގާރަ ދުވަހު ގްލޯސެސްޓަޝަޔާ ރޯޔަލް ހޮސްޕިޓަލެއް ކުރެއްވި ޒިޔާރަތުގައި އެތަނުގެ މުވައްޒަފުންނާ ބައްދަލުކުރައްވައި، ޕްރިންސް ވިލިއަމާއި ހެރީގެ ބައްޕާފުޅު ޗާލްސް ވަނީ ކޮވިޑް-19އާ ދެކޮޅަށް ކުރާ މަސައްކަތްތަކަށް ޝުކުރު އަދާކުރައްވައި ހިތްވަރު ވެސް ދެއްވައިފަ އެވެ.\nWhat an absolute privilege for health and social care staff, key workers and volunteers @gloshospitals to meet Their Royal Highnesses this morning. Their first public engagement since lockdown. Thank you @ClarenceHouse for lifting all our spirits and recognising our work pic.twitter.com/YIdfpRvc3u\n— Gloucestershire Hospitals NHS Foundation Trust (@gloshospitals) June 16, 2020\nމުވައްޒަފުންނާ އެކު ބޭއްވި ބައްދަލުވުމުގައި ޗާލްސް ވިދާޅުވީ ކޮވިޑް-19 އަށް ފަހު އަދިވެސް އެންމެ ބޮޑަށް ދަތިވެވަޑައިގަންނަވާ ކަމަކީ ވަސްދުވުމާއި ރަހަލުމުގެ ހިއްސު ރަނގަޅަށް މަސައްކަތްނުކުރުން ކަމަށެވެ. ނަމަވެސް މިހާރު ވަރަށް ބޮޑަށް އެކަންކަން ރަނގަޅުވެފައިވާ ކަމަށް ވިދާޅުވި އެވެ.\nގްލޯސެސްޓަޝަޔާ ރޯޔަލް ހޮސްޕިޓަލަށް ޗާލްސް ކުރެއްވި ޒިޔާރަތުގައި އަނބިކަނބަލުން ކެމީލާ ވެސް ބައިވެރިވަޑައިގަތެވެ.\nކޮވިޑްގެ ސަބަބުން ކުރިމަތިވި ހާލަތްތަކާ ބެހޭ ގޮތުން ކެމީލާ ވިދާޅުވީ އެންމެ އުނދަގޫ ކަމަކީ ލޮކްޑައުންއާ ހެދި، ކުރިއެކޭ އެއްގޮތަށް މާމަ ދަރިންނާ ބައްދަލުނުކުރެއްވުން ކަމަށެވެ. ނަމަވެސް މިދިޔަ ހަފުތާގައި ޕްރިންސް ވިލިއަމްގެ ބޭފުޅުންނާ ވެސް ބައްދަލުވެވަޑައިގަތް ކަމަށް ވިދާޅުވި އެވެ. ކެމީލާ އަކީ ވިލިއަމާއި ހެރީގެ ދޮންމަންމާފުޅެވެ.\n"މާމަދަރިންނާ ބައްދަލުވި ނަމަވެސް އެ ކުދިންގެ ގައިގައި ބައްދާލުމުގެ ފުރުސަތެއް ނެތް. ހަމައެކަނި ފެނިލުމެއް އެއީ. މި ކަހަލަ ހާލަތެއްގައި އެ ވަރު ރަނގަޅު،." އޭނާ ވިދާޅުވި އެވެ.\nޗާލްސް އާއި ކެމީލާ ވަނީ ކޮވިޑް-19އާ ދެކޮޅަަށް އިނގިރޭސިވިލާތުގައި ނެޝަނަލް ހެލްތު ސާވިސް (އެންއެޗްއެސް) އިން ކުރަމުން އަންނަ މަސައްކަތް ވެސް ފާހަގަކުރައްވައިފަ އެވެ. ދެ ބޭފުޅުން ވެސް ވިދާޅުވީ އެންއެޗްއެސް އިން ކުރަމުން އަންނަނީ ތައުރީފު ހައްގު މަސައްކަތްތަކެއް ކަމަށެވެ. އަދި ރައްޔިތުން މި ހާލަތުގައި ދޭ އެއްބާރުލުމަކީ ވެސް ފާހަގަކުރެވޭ ކަމަށް ކަމަށް ވިދާޅުވި އެވެ.\nއިނގިރޭސިވިލާތުގައި ކޮވިޑް-19 ޖެހުނު މީހުންގެ އަދަދު 298،000 އަށް އަރާ އިރު، އެ ބަލީގައި މަރުވި މީހުންގެ އަދަދު 41,960 އަށް ވުރެ ގިނަ އެވެ.\nCovid-19: Prince Charles coronavirus ah positive vejje\nއިތުރު ލިޔުންތައް ޕްރިންސް ވިލިއަމް ކޭޓް މިޑްލްޓަން އިނގިރޭސިވިލާތް ކްއީން އެލިޒަބަތު ޕްރިންސް ހެރީ


AFC Cup ah Maziya in 8 million kharadhu kurey: Mahloof\nމަހުލޫފު މާޒިޔާގެ ޖޯޒީގައި\n06 މޭ 2021 - 15:20:46\nއަންނަ ހަފުތާގައި މާލޭގައި ފެށޭ އޭއެފްސީ ކަޕަށް މާޒިޔާއިން އަށް މިލިއަނެއްހާ ރުފިޔާ ޚަރަދު ކުރާނެ ކަމަށް ކުޅިވަރު ވަޒީރު އަހްމަދު މަހްލޫފު ވިދާޅުވެއްޖެއެވެ. އެހެންނަމަވެސް އެ ޚަރަދު ކުރަނީ ކޮން ފަރާތަކުން ކަމެއް މަހުލޫފު ވިދާޅެއް ނުވެއެވެ.\nބުދަ ދުވަހު މެންދުރު ރަސްމީ ބޯޅަ ދަނޑުގައި އޮތް ޕްރެސް ކޮންފަރެންސެއްގައި ވާހަކަ ދައްކަވަމުން މަހުލޫފު ވިދާޅުވީ ކުރިއަށް މިއޮތް އޭއެފްސީ ކަޕަށް މާޒިޔާއިން އަށް މިލިއަނެއްހާ ރުފިޔާ ޚަރަދު ކުރާނެ ކަމަށެވެ. އޭނގެ ތަފްސީލް ވިދާޅުނުވި ނަމަވެސް ހަމަ އެކަނި ކޯޗަށްވެސް މަހަކު އެއް ލައްކަ ފަންސާސް ހާސް ރުފިޔާ މާޒިޔާއިން ޚަރަދު ކުރާ ކަމަށް މަހުލޫފު ވިދާޅުވިއެވެ.\nހަމައެކަނި މާޒިޔާގެ ކޯޗަށް އަޅުގަނޑަށް މައުލޫމާތު ލިބިފައިވާ ގޮތުގައި މަހަކު އެއް ލައްކަ ފަންސާސް ހާސް ރުފިޔާ ޚަރަދު ކުރާނެ. ޖުމްލަ މި އަހަރަށް އޭއެފްސީ މުބާރާތަށް ތައްޔާރުވުމަށް އަށް މިލިއަނެއްހާ ރުފިޔާ!\nހަމަ އެކަނި އޭއެފްސީ ކަޕަށް މާޒިޔާއިން އަށް މިލިއަން ޚަރަދު ކުރާ ކަމަށް މަހްލޫފު ވިދާޅުވި އިރު، އޭނގެ މާނައަކީ އޭއެފްސީ ކަޕުގެ ގްރޫޕް ސްޓޭޖުގައި ކުޅެން ޖެހޭ ކޮންމެ މެޗަކަށް އެވްރެޖުކޮށް މާޒިޔާއިން 2.5 މިލިއަން ރުފިޔާ ޚަރަދު ކުރުމެވެ. ގްރޫޕް ސްޓޭޖުގައި މި އަހަރު މާޒިޔާ ކުޅޭނީ އެންމެ ތިން މެޗެވެ.\nއަންނަ ހަފުތާގައި މާލޭގައި ފަށާ، އޭއެފްސީ ކަޕުގެ ސައުތު ޒޯންގައި މާޒިޔާ ވާދަކުރާނީ އިންޑިޔާގެ ޗެމްޕިއަން އޭޓީކޭ މޯހަން ބަގާންއާ، ބަންގްލަދޭޝްގެ ޗެމްޕިއަން ބަޝަންދުރާ ކިންގްސްގެ އިތުރުން ކޮލިފައިންގެ ފަހު މެޗު ކާމިޔާބު ކުރާ ޓީމަކާއެކުއެވެ. ކޮލިފައިންގެ ފަހު މެޗުގައި ވާދަކުރާނީ ރާއްޖޭގެ ކްލަބު އީގަލްސްއާ، އިންޑިޔާގެ ބެންގަލޫރު އެފްސީއެވެ.\nއޭއެފްސީ ކަޕަށް މާޒިޔާއިންވަނީ ދުރާލައި ފުރިހަމައަށް ތައްޔާރުވެފައެވެ. މާޒިޔާއިން އޭއެފްސީ ކަޕަށް އަށް މިލިއަން ރުފިޔާ ޚަރަދު ކުރާ ކަމަށް މަހުލޫފު ވިދާޅުވި ނަމަވެސް އެ ފައިސާ އެ ކުލަބުން ހޯދަނީ ކިހިނެތް ކަމެއް މަހުލޫފު ވިދާޅެއް ނުވެއެވެ. ރާއްޖޭގައި އެންމެ ރަނގަޅަށް ހިންގާ ކުލަބެއްގެ ގޮތުގައި އެންމެންވެސް ގަބޫލު ކުރަނީ މާޒިޔާއެވެ. އެ ކުލަބުގެ މެއިން ސްޕޮންސަރަކީ މިހާރު އޫރިދޫއެވެ.\nމާޒިޔާއިން އޭއެފްސީ ކަޕަށް އަށް މިލިއަން ރުފިޔާ ޚަރަދު ކުރާ ކަމަށް މަހްލޫފު ވިދާޅުވި އިރު، ކްލަބްތަކަށް ފައިސާ ދެމުން އައީ ސިޔާސީ މަގުސަދެއްގައި ކަމަށް މަހަލޫފު ކުރިން ވަނީ ރާއްޖޭގެ އޮންލައިން ނޫހަކަށް ދެއްވި އިންޓަރވިޔުއެއްގައި ވިދާޅުވެފައެވެ. ދެހާސް ނަވާރަވަނަ އަހަރު ކުރީކޮޅު، ބައްސާމް ވިދާޅުވެފައިވަނީ އެފްއޭއެމަށް ކުލަބުތަކަށް ފައިސާ ދެވިދާނެތޯ ސުވާލު އުފައްދަވާފައެވެ.\nއެފްއޭއެމުން ކްލަބްތަކަށް ވިސްނައިދީގެން މި އުޅެނީ މާޗް މަހާ ހަމައަށް ސަރުކާރުން ނުދީފިއްޔާ އެފްއޭއެމުން ފައިސާ ދޭނަމޭ. އެފްއޭއެމުން ބިލް ނުދެއްކީމަ ކޮށްފައި ހުންނަ ޝަކުވާ މިތަނަށް ބިލް އައީމަ އަޅުގަނޑަށްތާ އެނގޭނީ. ތިން ވަނަ ޑިވިޝަން ޗެމްޕިއަން ރޮކް ސްޓްރީޓްއާ ދިމާވި ޗެމްޕިއަނަށްދޭ 10،000 ރުފިޔާ އެ މީހުންނަށް ނުލިބިގެން އުޅެނިކޮށް. ދެން މި ކިޔަނީ 30 މިލިއަން ރުފިޔާ ދޭ ވާހަކަ ކޮންތާކުންތޯ މި ފައިސާ ދެނީ؟\nމަހުލޫފުގެ ނިންމުމާހެދި އޭއެފްސީ ކަޕު މާލޭ ދެން ނުބޭއްވޭނެ\nއޭއެފްސީ މެޗު ހުއްޓުވީ ސީދާ ރައީސް ސޯލިހް\nމެޗުތައް ފަސްވުމުން އަބަހާނީ އަލުން ފުރުސަތަށް އެދެފި\nއޭއެފްސީ މެޗުތައް އެންމެ ފަހުން ފަސްކޮށްފި


Ovary gai cyst hunnna meehunnah Soy ufedhdhunthah | Mihaaru\nސޯޔާގެ އުފެއްދުންތަކެއް: އޯވަރީގައި ސިސްޓް ހުންނަ މީހުންނަށް މިއީ ރަނގަޅު ކާނާއެއް ކަމަށް ރިސާޗަރުން ވަނީ ހާމަ ކުރައްވާފައި\nއޯވަރީގައި ސިސްޓް ހުންނަ މީހުންނަށް ސޯޔާގެ އުފެއްދުންތައް\n11 އޯގަސްޓް 2016 - 06:302comments\nސޯޔާ މިލްކް ބުއިމުން ޕޮލިސިސްޓިމް އޯވަރީ ސިންޑްރޯމް ނުވަތަ އޯވަރީގައި ސިސްޓް އުފެދުމާ ދެކޮޅަށް މަސައްކަތްކުރާ ކަމަށް ތަޖުރިބާކާރުންގެ ޓީމަކުން ބުނެފި އެވެ. މީގެ އިތުރުން ހިތުގެ ބަލިތަކާއި ބޮޑެތި މީހުންނަށް އާއްމުކޮށް ޖެހޭ ޓައިޕް2ޑައިބެޓީސް ނުވަތަ ހަކުރު ބަލިން ދިފާއުކޮށްދިނުމަށް ވެސް ސޯޔާ މިލްކުން އެހީތެރިކަން ލިބޭ ކަމަށް ސައިންސްވެރިން ބުނެފި އެވެ.\nޕޮލިސިސްޓިކް އޯވަރީ ސިންޑްރޯމް (ޕީސީއޯއެސް) އަކީ ހޯމޯން ބެލެންސް ނުވާތީ ދިމާވާ ކަމެކެވެ. އަދި މި ބަލި ޖެހުމުން އޯވަރީތަކުން ރަނގަޅަށް މަސައްކަތެއް ނުކުރެ އެވެ.\nދަރިމައިނުވުން، މައްސަރުކަންތައް ގަވާއިދުން ނުޖެހުން، އޮށާޅަ ނެގުން، ބަރުދަން އިތުރުވުން، ބޮލުން ހާއަޅާވަރަށް އިސްތަށި ފޭބުން އަދި ހަށިގަނޑުގެ އެކި ހިސާބުތަކުގައި މާގިނައިން އިސްތަށި ފެޅުން މިއީ މި ބަލި ޖެހޭ މީހުންނަށް ދިމާވާ މައްސަލަތަކެވެ.\nރިސާޗަރުން ބުނަނީ ސޯޔާ އިން އުފައްދާ ސޯޔާ މިލްކާއި ސޯޔާބީންސް ފަދަ ތަކެތިން ފެނިފައިވާ ކަމްޕައުންޑްސް ތަކަކީ އަންހެނުންގެ ހިތުގެ ސިއްހަތާއި ސަރުބީ ވިރުވައިދިނުމުގެ ނިޒާމުގެ ސިއްހަތަށް ވެސް ރަނގަޅު ފައިދާއެއް ލިބޭ އެއްޗެއް ކަމަށެވެ.\nމިހެން ދިމާވަނީ ސޯޔާއަކީ ޕްލާންޓް އެސްޓްރޯޖަން ލިބޭ ވަސީލަތަކަށް ވެފައި ޕީސީއޯއެސްގެ ސަބަބުން ދިމާވާ ހޯމޯން ބެލެންސްނުވުމުގެ މައްސަލަ ރަނގަޅުކޮށްދޭތީ އެވެ.\nދަރިމައިވާ އުމުރުގެ އަންހެނުންނަށް އެންމެ ގިނައިން މެދުވެރިވާ ހޯމޯން ޑިސްއޯޑާއަކީ ޕީސީއޯއެސް އެވެ. މިގޮތަށް ދިމާވާ އަންހެނުންގެ ހަށިގަނޑުން ޓެސްޓޮސްޓެރޯން އާއި އެހެނިހެން ސެކްސް ހޯމޯންސް އުފެދެނީ ބަލި ނެތް އަންހެނެއްގެ އުފެދޭ ވަރަށް ވުރެ ތަންކޮޅެއް ގިނައިންނެވެ.\nޕީސީއޯއެސް ހުންނަ އަންހެނުންނަށް ހިތުގެ ބަލިތަކާއި ހަކުރު ބަލީގެ ނުރައްކާ ވެސް ވަރަށް ބޮޑެވެ.\n"އަހަރެމެންގެ ރިސާޗްތަކުން ދައްކަނީ ޕީސީއޯސް ހުންނަ އަންހެނުން ކެއުމުގައި ސޯޔާގެ ބާވަތްތައް ބޭނުންކުރަން ފެށުމުން ވަރަށް ފައިދާ ކުރާ ކަމަށް،" މި ދިރާސާގައި އަމަލީގޮތުން ބައިވެރިވި ޑރ. ޒަތުއްލާ ވިދާޅުވި އެވެ.\nއޭނާ ވިދާޅުވި ގޮތުގައި ޕީސީއޯއެސް އާއި ސޯޔާއާ އޮތް ގުޅުން ހާމަވި ފުރަތަމަ ދިރާސާ އެވެ. ޕީސީއޯއެސް ހުންނަ މީހުން ސޯޔާގެ ބާވަތްތައް ކެއުމުން އެމީހުންގެ ހަށިގަނޑުން އިންސިއުލިން އުފެދޭވަރު އިތުރުވެ ލޭގައި ހަކުރު ހުންނަ މިންވަރު ދަށްވެގެންދެ އެވެ. މިކަމުން ދައްކުވައިދެނީ ސޯޔާ އިން އިންސާނާގެ ހަށިގަނޑަށް އެކަށީގެންވާ ރަނގަޅު ބަދަލުތަކެއް އަންނަ ކަން ކަމަށް ޑޮކްޓަރު ފާހަގަކުރެއްވި އެވެ. އަދި މިފަދަ އަންހެނުންގެ ހަށިގަނޑުގައި ގެއްލުން ލިބޭ ކޮލެސްޓްރޯލް ވެސް ހުންނަނީ ވަރަށް މަދުންކަން އޭނާ ފާހަގަކުރެއްވި އެވެ.\nމި ދިރާސާގެ ބައެއްގެ ގޮތުގައި ދިރާސާ ޓީމުން ޕީސީއޯއެސް ހުރި 70 މީހަކު ހޯދައި ދިރާސާގައި ބައިވެރި ކުރި އެވެ. މިއީ އުމުރުން 18 އަހަރާއި 40 އަހަރާ ދެމެދުގެ މީހުންނެވެ.\nމި ހުރިހާ އަންހެނުންނަކީ ވެސް އީރާންގެ އަރަކްގައި ހުންނަ ކޯސަރް ކްލިނިކަށް ޑިސެމްބަރު 2015 އިން ފެބްރުއަރީ 2016 އާ ދެމެދުގެ މުއްދަތުގައި ފަރުވާ ހޯދާފައިވާ މީހުންނެވެ.\nދިރާސާގެ ބައެއްގެ ގޮތުން މި މީހުންގެ ތެރެއިން ދެބައިކުޅަ އެއްބައި މީހުންނަށް ސޯޔާ އައިސޯފްލޭވޯން ސަޕްލިމެންޓް 50 މިލިގްރާމް ކޮންމެ ދުވަހަކު ވެސް ކާން ދިނެވެ. މިއީ 500 އެމްއެލް ސޯޔާ މިލްކާ އެއްވަރުގެ އަދަދެކެވެ. މި އެންމެންނަށް 12 ހަފުތާ ވަންދެން ކޮންމެ ދުވަހަކު މި ސަޕްލިމެންޓް ކާން ދިނެވެ.\nދިރާސާގެ ބައިވެރިންގެ ތެރެއިން އަނެއް 35 މީހުންނަށް ދިނީ ޕްލަސީބޯ ނުވަތަ އާޓިފިޝަލް ބޭސްގުޅަ އެކެވެ. މި ބޭސް ދިން މީހުންނަކަށް ވެސް އެއީ އަނެއް މީހުންނަށް ދިން ކަހަލަ އަސްލު ބޭސް ނޫންކަމެއް ނޭނގޭނެ އެވެ. މިއީ ބޭސް ޓެސްޓްކުރުމުގައި ރިސާޗަރުން އާންމުކޮށް ބޭނުންކުރާ ގޮތެކެވެ.\nއާދަވެ ކޮށް އުޅޭ ކަސްރަތުތައް ކުރުމަށާއި ރިސާޗް ކުރަމުންދާ ދުވަސްވަރު އެހެން އެއްވެސް ސަޕްލިމެންޓެއް ބޭނުން ނުކުރުމަށް ރިސާޗްގެ ހުރިހާ ބައިވެރިންނަށް ވެސް އަންގާފައިވެ އެވެ.\nމި ހުރިހާ އަންހެނުންގެ ލޭގެ ސާމްޕަލް ދިރާސާ ފެށުމުގެ ކުރިންނާއި ނިންމާލުމުގެ ގޮތުން ވެސް ނެގި އެވެ. މި ލޭގެ ސާމްޕަލްތަކުގައި ހޯމޯން ލެވެލް ހުރި މިންވަރާއި ފެޓް ލެވެލް ހުރި މިންވަރު އަދި އިންސިއުލިން ރެސިސްޓެންސް އާއި އިންފްލެމޭޝަން ހުރިތޯ ޗެކް ކުރި އެވެ.\nއިންސިއުލިން ރެސިސްޓެންސާއި އިންފްލެމޭޝަން އަކީ ހަކުރު ބައްޔާއި ހިތުގެ ބަލިތައް އަދި ވާގިނެތޭ ބަލި ޖެހުމަށް ގުޅުންހުރި ކަންތައްތަކެކެވެ.\nޕްލަސީބޯ ދިން ގްރޫޕާ އަޅާ ބެލިއިރު ސޯޔާ ސަޕްލިމެންޓް ދިން އަންހެނުންގެ ލޭގައި ދައުރުވާ އިންސިއުލިން ހުރި މިންވަރު ދަށްކަން ރިސާޗަރުން ފާހަގަކުރި އެވެ. އަދި މި މީހުންގެ ލޭގައި ޓެސްޓޮސްޓެރޯން އާއި ގެއްލުން ހުރި ކޮލެސްޓްރޯލް އެލްޑީއެލް އާއި ޓްރައިގްލިސަރައިޑް ނުވަތަ ފެޓްސް ހުރި މިންވަރު ވެސް ދަށްކަން ރިސާޗަރުން ފާހަގަ ކުރި އެވެ.\nއިތުރު ލިޔުންތައް ސިއްހަތު އަންހެނުން މައިންގެ ސިއްހަތު


Shauban mahakee Ramazan mahah thayyaru vumuge massaru: Khuthuba\nޝަޢުބާން މަހަކީ ރަމަޟާން މަހަށް ތައްޔާރުވުމުގެ މައްސަރު: ޚުތުބާ\nޝައުބާން މަހަކީ ރަމަޟާން މަހަށް މަރްޙަބާ ކިޔުމަށް ތައްޔާރުވަމުން އަންނަ މައްސަރު ކަމުގައި ހުކުރު ހުތުބާގައި ބުނެފިއެވެ.\nމިއަދުގެ ހުކުރު ހުތުބާ ޚާއްސަ ކޮށްފައިވަނީ ޝައުބާން މަހާއި ހެޔޮ އަމަލު ކުރުމުގެ މައްޗަށެވެ. ޚުތުބާގައި ބުނެފައިވަނީ މިހާރު ވޭތިކުރަމުން މިދަނީ ޝަޢުބާންމަހުގެ ދުވަސްތައްކަމަށާއި، މި މަހަކީ އެތައް ގޮތަކުން ޚާއްޞަ މަހެއްކަމަށެވެ. ރަމަޟާން މަހަށް މަރްޙަބާ ކިޔުމަށް ތައްޔާރުވަމުން އަންނަ މައްސަރަކަށް މިމައްސަރުވާއިރު، ޝަޢުބާން މަހުގެ ހަނދު ފެނުމާއެކު ރޯދައިގެ މާތްކަމާއި، ރޭއަޅުކަމާއި، ހެޔޮ ޢަމަލުތައް، ކޮންމެ މުސްލިމެއްގެ ހިތަށް ވަދެގެން ދާނެކަމަށް ހުތުބާގައި ބުނެފައިވެއެވެ. ޝަޢުބާންމަހު އަޅުކަމުގައި ހީވާގިވުމަކީ، ރަމަޟާންމަހު އަޅުކަމުގައި މަޝްޣޫލުވުމަށް ލިބޭ ތަމްރީނެއް ކަމުގައި ވެސް ޚުތުބާގައި ބުނެފައިވެއެވެ.\nމާތް ނަބިއްޔާ، ޝަޢުބާން މަހުގައި ރޯދަހިއްޕެވުން ގިނަކުރައްވާތީ ދެކެވަޑައިގެން، އަޞްޙާބު ބޭކަލުންގެ ތެރެއިން އުސާމާތު ބުނު ޒައިދުގެ އަރިހުން ރިވާވެގެންވާ ޙަދީޘެއްގެ މާނާގައިވެއެވެ. ތިމަން ދެންނެވީމެވެ. ﷲގެ ރަސޫލާއެވެ! “ޝަޢުބާން މަހު ކަލޭގެފާނު ރޯދަފުޅު ހިއްޕަވާ ވަރަށް އަހަރު ދުވަހުގެ އެހެން މައްސަރެއްގައި ކަލޭގެފާނު (ސުންނަތް) ރޯދަފުޅު ހިއްޕަވާ މައްސަރެއް ތިމަން ދެކެވަޑައި ނުގަންނަވަމެވެ. އެބަހީ، އެގޮތަށް ކަންތައް ކުރައްވަނީ ކީއްވެތޯއެވެ؟ އެހިނދު ޙަދީޘް ކުރެއްވިއެވެ. “އެއީ ރަމަޟާން މަހާއި ރަޖަބު މަހާއި ދެމެދުގައިވާ، މީސްތަކުން އެމަހާމެދު ޣާފިލުވާ މަހެކެވެ. އެއީ ޢާލަމްތަކުގެ ވެރި ރަސްކަލާނގެ ޙަޟްރަތަށް މީސްތަކުންގެ ޢަމަލުތައް އުފުލިގެންދާ މަހެކެވެ. އެހެންކަމާއެކު ތިމަން ކަލޭގެފާނު ރޯދަފުޅަށް ހުންނަވަނިކޮށް ތިމަން ކަލޭގެފާނުގެ ޢަމަލުފުޅުތައް އުފުއްލެވުމަކީ، ތިމަން ކަލޭގެފާނު ލޯބިކުރައްވާ ކަމެކެވެ.\nމިބަސްފުޅުގެ މަޤްޞަދަކީ، ޒަމާނުއްސުރެ ރަޖަބުމަހުގެ މާތްކަމާއި ރަމަޟާންމަހުގެ މާތްކަން މީސްތަކުން ދަންނަކަމެވެ. ނަމަވެސް ޝަޢުބާންމަހުގެ މާތްކަމާމެދު އެހާބޮޑަށް މީސްތަކުންނަށް އެނގިފައި ނުވާކަމެވެ.\nޚުތުބާގައި ބުނެފައިވަނީ ވެހޭތާ ފެންނަގާށޭ ބުނާ ފަދައިން ފުރުޞަތުގެ ބޭނުން ހެޔޮ ގޮތުގައި ހިފުމަށް އިރުޝާދު ދެއްވާފައެވެ. ހެޔޮޢަމަލު ކުރުމުގައި އަވަދިނެތި އުޅޭވޭތޯ މަސައްކަތްކުރުމަށާއި، ގިނަގިނައިން ހެޔޮ ޢަމަލު ކުރުމަކީ، ގަސްދަކާނުލައި ކުރެވޭ ފާފަތަކުން ސަލާމަތް ކުރައްވާނެ ކަމެއްކަމުގައެވެ. މިފަދަ މޫސުމެއްގައި މާތް ނަބިއްޔާ ދައްކަވާފައިވާ މަގުގައި، ސާބިތުވެ ތިބުމަކީ، ކޮންމެހެން ބޭނުން ކަމެކަމަށް ޚުތުބާގައި ބުނެފައިވެއެވެ.


Kumundhoo Gai Ice Plant eh Tharahgee Kuranee - Vaguthu\nކުމުންދޫގައި އައިސްޕްލާންޓެއް ތަރައްގީ ކުރަނީ\nހދ. ކުމުންދޫގެ ބަނދަރު ސަރަހައްދުގައި އައިސްޕްލާންޓެއް ތަރައްގީ ކުރުމަށް ނިންމަވައިފިއެވެ.\nކުމުންދޫ ކައުންސިލުން ބުނެފައިވަނީ އެރަށު ބަނދަރު ސަރަހައްދުގައި އައިސްޕްލާންޓެއް ތަރައްގީ ކުރާނެ ފަރާތެއް ހޯދަން ބޭނުންވާ ކަމަށެވެ. އަދި އެ ޕްލާންޓް ތަރައްގީ ކުރުމަށް 2000 އަކަފޫޓުގެ ބިމެއް ކުއްޔަށް ދިނުމަށް ނިންމާފައިވާ ކަމަށެވެ.\nއެރަށު ކައުންސިލުން ބުނީ، އެބިންތައް ކުއްޔަށް ހިފުމަށް ޝައުގުވެރިވާ ފަރާތްތަކުން 19 ސެޕްޓެމްބަރުގައި 11:00 އަށް ޕްރޮޕޯޒަލް ހުށަހަޅަންޖެހޭނެ ކަމަށެވެ. އަދި އައިސްޕްލާންޓް އެޅުމަށް ދޫކުރަނީ 2000 އަކަފޫޓްގެ ބިމެއް ކަމަށާއި ދޫކުރެވޭ އެންމެ ކުޑަ ކުއްޔަކީ 60 ލާރި ކަމަށް ކައުންސިލުން ބުނެފައި ވެއެވެ.\nކައުންސިލުން ބުނީ، ބިން ލިބިއްޖެނަމަ، އެ ބިން ތަރައްގީކޮށް ވިޔަފާރި ފަށާނެ ތާރީޚެއް އަންދާޒާކޮށް ޕްރޮޕޯޒަލްގައި ހިމަނަންޖެހޭ ކަމަށާއި، ބިން ކުއްޔަށް ހިފާ ފަރާތުން ރަށުގެ އިޖުތިމާއީ ކަންކަމަށް އަހަރަކު ކުރާނެ ކަންކަންވެސް ހުށަހަޅާ ޕްރޮޕޯޒަލްގައި ހިމަނަންޖެހޭ ކަމަށެވެ.\nކުންފުއްޏަކުން ނުވަތަ ލޯކަލް އިންވެސްޓްމެންޓަކުން ޕްރޮޕޯޒަލް ހުށަހަޅާނަމަ، ކުންފުނީގެ ނުވަތަ ލޯކަލް އިންވެސްޓުމެންޓުގެ ރަޖިސްޓަރީގެ ކޮޕީއާއި، އަހަރީ ފީ ދައްކާފައިވާ ރަސީދުގެ ކޮޕީ ހުށަހަޅަންޖެހޭ ކަމަށްވެސް ކައުންސިލުން ވަނީ ބުނެފައެވެ.\nމީގެ އިތުރުން ބިން ކުއްޔަށް ހިފާ ފަރާތުން ހުށަހަޅާ އެންމެ ބޮޑު ކުލި ޕްރޮޕޯޒަލްގައި ހިމަނަންޖެހޭ ކަމަށްވެސް ކައުންސިލުންވަނީ ބުނެފައެވެ.\nއިންޑިއާގެ މަސްބޯޓް ދޫކޮށްލީ ތަހްގީގަށް ބޭނުންވާ މައުލޫމާތު ސާފުކޮށްފައި - ފުލުހުން


މި އިއުލާނާގުޅޭ ޓީ.އޯ.އާރް\nދިވެހިރާއްޖޭގެ ޕެންޝަނާބެހޭ ޤާނޫނު (ޤާނޫނު ނަންބަރު 2009/8) ގައިވާ ގޮތުގެ މަތިން މޯލްޑިވްސް ޕެންޝަން އެޑްމިނިސްޓްރޭޝަން އޮފީސް ހިންގަމުން ގެންދަނީ 8 މެންބަރުންގެ މައްޗަށް އެކުލަވާލެވިފައިވާ ބޯޑެއްގެ ބެލުމުގެ ދަށުންނެވެ. މިބޯޑުގައި ހިމެނެނީ ބޯޑުގެ ޗެއަރޕަރސަންއާއި، ސެކިއުރިޓީސް މާރކެޓް ރެގިއުލޭޓަރގެ އިސް މުވައްޒަފަކާއި، މިނިސްޓްރީ އޮފް ފިނޭންސް އެންޑް ޓްރެޜަރީގެ ސިވިލް ސަރވިސްގައި ހިމެނޭ އިސް މުވައްޒަފަކާއި، ސޯޝަލް ސެކިއުރިޓީއާބެހޭ ކަންތައްތައް ބަލަހައްޓާ މިނިސްޓްރީގެ ސިވިލް ސަރވިސްގައި ހިމެނޭ އިސް މުވައްޒަފަކާއި، އަދި ދައުލަތުގެ ވަޒީފާއެއް އަދާނުކުރާ، ސަރުކާރުގެ ވަޒީފާއެއްގައި ނޫޅޭ، ޕްރައިވެޓް ސެކްޓަރ ތަމްސީލުކުރާ4ބޭފުޅުންނެވެ.\nމިގޮތުން މިހާރު އެކުލަވާލާފައިވާ ބޯޑުން، ޕްރައިވެޓް ސެކްޓަރ ތަމްސީލުކުރައްވާ4މެންބަރުންގެ ތެރެއިން 1 މެންބަރުގެ ޖާގަ ހުސްވެފައިވާތީ މި މަޤާމަށް ކުރިމަތިލުމުގެ ފުރުޞަތު ޢާންމުކޮށް ހުޅުވާލަމެވެ.\nމިބޯޑުގެ އެއްވެސް މަޤާމަކަށް ކުރިމަތިލައްވާ ބޭފުޅަކީ، މިބޯޑަށް ހުށަހެޅުމަށް ޝަރުޠު ހަމަވާ ބޭފުޅުން ކަނޑައެޅުމަށް އެކުލަވާލާފައިވާ ސިލެކްޝަން ކޮމިޓީގެ މެންބަރުންނާއި، މިނިސްޓަރުންނާއި، އެފެންވަރަށްވުރެ މަތީ މަޤާމެއް ފުރަމުންގެންދާ މީހެއްގެ ޢާއިލާގެ މީހަކަށް (އަނބިމީހާ/ފިރިމީހާ، މައިންބަފައިން، ދަރިއެއް، އެއްބަނޑު އެއްބަފާ މީހަކަށް، އެއްބަނޑު މީހަކަށް ނުވަތަ އެއްބަފާމީހަކަށް) ވެގެން ނުވާނެއެވެ.\nވީމާ، މޯލްޑިވްސް ޕެންޝަން އެޑްމިނިސްޓްރޭޝަން އޮފީހުގެ ބޯޑުގެ، މަތީގައި ދަންނަވާފައިވާ މަޤާމަށް ކުރިމަތިލައްވަން ޝަޢުޤު ވެރިވެވަޑައިގަންނަވާ ބޭފުޅުން 31 ޖެނުއަރީ 2017 ވާ އަންގާރަ ދުވަހުގެ ހަވީރު 4:00 ގެ ކުރިން ސިޓީއަކުން ނުވަތަ އީމެއިލް އިން ނުވަތަ ފެކްސް އިން މަތީގައި ބަޔާންކޮށްފައިވާ މަޢުލޫމާތާއެކު ތިރީގައިވާ އެޑްރެހަށް ހުށަހެޅުއްވުން އެދެމެވެ. މޯލްޑިވްސް ޕެންޝަން އެޑްމިނިސްޓްރޭޝަން އޮފީހުގެ ބޯޑުގެ މެންބަރުންގެ މަސްޢޫލިއްޔަތުތަކާއި، ޒިންމާ ހިމެނޭ ޓަރމްސް އޮފް ރެފަރަންސް މިއޮފީހުގެ ވެބްސައިޓް www.pension.gov.mv އިން ޑައުންލޯޑް ކުރެވެން ހުންނާނެއެވެ.\nއުމަރު ޝޮޕިންގ އާކޭޑް 09 ވަނަ ފަންގިފިލާ،


Dhiraagu maltipl maitoan khidhumathah bodu tharuheebeh\nދިރާގު މަލްޓިޕްލް މައިޓޯން ޚިދުމަތަށް ބޮޑު ތަރުހީބެއް\nދާދި މިދާކަށް ދުވަހު އޮފީހުގައި އިނދެފައި، މުހިއްމު ކަމެއް ދިމާވެގެން ސަރުކާރު ސްޓޭޓް މިނިސްޓަރެއްގެ ނަންބަރަށް ގުޅާލީމެވެ. ނަންބަރަށް ޑައިލް ކޮށްލުމާއެކު އިވިގެން ދިޔައީ “ތީއޭ މިހިތުގެ ވިންދަކީ” ލަވައެވެ. އެދުވަހު ހިތަށް އެރިއެވެ. ތިމާގެ ލޯބިވެރިޔާ ގުޅާއިރު އިއްވަން ލައިފައި އިން ރާގު ގުޅާ ކޮންމެ މީހަކަށްވެސް އިވޭނެތާއެވެ. ތިމާގެ ލޯބިވެރިޔާއަށް ހަދިޔާކޮށްފައި އޮތް ލަވަ އެހެން މީހުން ގުޅާލުމުން އިވުން އެއީ ރަނގަޅު ގޮތްބާއެވެ؟ ދިރާގު މައިޓޯންސްގެ ހިދުމަތް އެންމެންގެ މެދުގައިވެސް މަގުބޫލުކަން ހޯދާފައިވާ އިރު، އެ ހިދުމަތް ބޭނުން ކުރުމަށް އިތުރު ގޮތްތަކެއް ހޯދަން ޖެހޭކަން ގިނަ ކަސްޓަމަރުންތަކެއް ދިޔައީ ފާހަގަ ކުރަމުން ނެވެ.\nކަސްޓަމަރުންނަކީ އެންމެ މުހިއްމު ސްޓޭކްހޯލްޑަރ ކަމުގައި އަބަދުވެސް ދެކޭ ދިރާގުން ވަނީ ކަސްޓަމަރުންގެ ހިޔާލުތައް އަޑުއަހައި، ވަރަށްފަހުން އެހިދުމަތް ފުޅާކޮށްފައެވެ. ދިރާގުގެ މަލްޓިޕްލް މައިޓޯން ހިދުމަތް ތައާރަފް ކުރުމުން، ދިރާގުގެ ކަސްޓަމަރުންނަށް މިހާރު މައިޓޯންސްގެ ގޮތުގައި ތަފާތު އެކި ލަވަތައް ނެގެން ހުރެއެވެ. ވަކި މީހަކު ގުޅުމުން ވަކިލަވައެއް ނުވަތަ ވަކި ބަޔަކު ގުޅުމުން ވަކި ރާގެއް އިވޭގޮތަށް ދިރާގުން ވަނީ އެހިދުމަތް ކަސްޓަމައިޒް ކޮށްފައެވެ. އެހިދުމަތް ފުޅާކުރުމާއެކު މައިޓޯންސް ހިދުމަތުގެ މަގުބޫލުކަން ވަނީ އިތުރު ވާން ފަށާފައިކަން ދިރާގުން ހާމަކުރެއެވެ.\n“މައިޓޯންސްގެ ހިދުމަތަށް ބަދަލު ގެނައުމުން ވަރަށް ބޮޑު ތަރުހީބެއް ލިބެމުންދަނީ. ކުރިން އެންމެ ޓޯނެއްގެ ހިދުމަތް ދިންއިރު މިހިދުމަތް ބޭނުން ނުކުރާ މީހުންވެސް، ޕާސަނަލައިޒް ކުރެވޭ ގޮތަށް ހިދުމަތް ބަދަލު ކުރުމުން މިހިދުމަތް ބޭނުން ކުރަން ފަށައިފި” ދިރާގުގެ މާކެޓިންގ، ކޮމިއުނިކޭޝަން އެންޑް ޕަބްލިކް ރިލޭޝަން އެގްޒެކެޓިވް އިމްޖާދު ޖަލީލު ވިދާޅުވިއެވެ.\nއިމްޖާދު މައުލޫމާތު ދެއްވިގޮތުގައި ދިރާގުގެ މައިޓޯންސްއަށް ގެނައި ބަދަލާއެކު ތަފާތު 10 މައިޓޯންސް ގުޅުއްވާ ފަރާތްތަކަށް އަޑު އިވޭނެހެން ސެޓްކޮށްލެވެން ހުންނާނެއެވެ. އަދި މީގެ އިތުރުން ކަސްޓަމަރުން އިހުތިޔާރު ކުރާ ޓޯނެއް ވަކިވަކި ބޭފުޅަކަށް ނުވަތަ ވަކި ގުރޫޕަކަށް އަޑު އިވޭނެހެން ސެޓްކޮށްލުމުގެ ފުރުސަތު ލިބިގެންދާނެކަމަށްވެސް އިމްޖާދު ވިދާޅުވިއެވެ.\nމަލްޓިޕްލް ރިންގްޓޯން އެކްޓިވޭޓް ކުރަށްވާނީ 155 އަށް ގުޅުއްވައިގެންނެވެ. ނުވަތަ “ޓޯން” ޖެއްސެވުމަށްފަހު ޓޯން އައިޑީ 155 އަށް އެސް.އެމް.އެސް އެއް ފޮނުއްވައިގެންނެވެ. ފޮނުއްވާ ކޮންމެ އެސްއެމްއެސް އަކަށް ޗާޖު ކުރެވޭނީ 1 ރުފިޔާއެވެ. އަދި އިހްތިޔާރު ކުރައްވާ ކޮންމެ މައިޓޯނަކަށް ޗާޖު ކުރެވޭނީ4ރުފިޔާއެވެ.\nމައިޓޯންސް ޕާސަނަލައިޒް ކުރައްވާނީ އެސް.އެމް،އެސް މެދުވެރިކޮށެވެ. އެއްވެސް ފަރާތެއް ގުޅުއްވުމުން އެފަރާތަކަށް އަޑު އިވޭނެހެން ވަކި މައިޓޯނެއް ޕާސަނަލައިޒް ކުރެއްވުމަށް ‘set’ ޖެއްސެވުމަށްފަހު ޓޯން އައިޑީ އަދި މޮބައިލް ނަންބަރާއި އެކު 155 އަށް އެސްއެމްއެސް ފޮނުވުމުން މިހިދުމަތް ލިބޭނެއެވެ. މިއީ އިތުރު ޗާޖަކާއި ނުލާ ލިބޭނެ ހިދުމަތެކެވެ.\nހިދުމަތަށް އެކްޓިވޭޓް ކުރުމަށް ޖެހެނީ 155 އަށް ގުޅާށެވެ. ނުވަތަ ‘tone’ ޖެއްސެވުމަށްފަހު ޓޯން އައިޑީ ޖައްސަވާފައި 155 އަށް އެސްއެމްއެސް އެއް ފޮނުވިދާނެއެވެ. މިހިދުމަތާއި ގުޅޭ އިތުރު މައުލޫމާތު އޮޅުން ފިލުވުމަށް ‘help’ ޖައްސަވާފައި 155 އަށް ފޮނުވުމުން މައުލޫމާތު ލިބިގެން ދެއެވެ.\nދިރާގު މައިޓޯންސް ހިދުމަތަށް ގެނެވުނު ބަދަލާއި ގުޅިގެން ދިރާގުގެ މެނޭޖަރ މާކެޓިންގ ކޮމިއުނިކޭޝަންސް އެންޑް ޕަބްލިކް ރިލޭޝަންސް މުހައްމަދު މިރުޝާން ހަސަން ވިދާޅުވީ، ދިރާގުގެ މައިޓޯންސް ފްލެޓްފޯމަކީ އެކި އެކި ދިވެހި އަދި ބޭރުގެ އާޓިސްޓުންގެ ރާގުތަކާއި ލަވަތަކުގެ އެންމެ ގިނަ ރިންގްބެކް ޓޯންސް ހުންނަ ފްލެޓްފޯމެއެވެ.\nދިރާގަކީ އަބަދުވެސް ކަސްޓަމަރުންގެ ހިޔާލުތައް ބަލައިގަނެ ކަސްޓަމަރުން ބޭނުންވާ ގޮތަށް ހިދުމަތްތައް ބައްޓަން ކުރަމުން އަންނަ ކުންފުންޏެކެވެ. މިހާރު ގައިމުންވެސް އެދުވަހު ގުޅާލި ސްޓޭޓް މިނިސްޓަރުގެ ރިންގް ބެކްޓޯން ވަނީ ބަދަލު ކޮށްފައެވެ. އަދި އެވީގޮތަކީ ކޮބައިތޯ ސުވާލު ކޮށްލުމުން ވިދާޅުވީ “ދިރާގު މައިޓޯންސް ޕާސަނަލައިޒް ކުރުމުގެ ހިދުމަތް ބޭނުން ކުރަން ފެށީ” ކަމަށެވެ.\nނޯޓިސްދިން ދެ މުވައްޒަފުންގެ ވަޒީފާގެ މުއްދަތު އިތުރުކޮށްފި\nއަމީރު އަމީން ސްކޫލަށް އަންނަ އަހަރަށް ކުދިން ވެއްދުމަށް ހުޅުވާލައިފި\nކުޅުދުއްފުށީ ސްކޫލެއްގައި އޯނަމް ފެސްޓިވަލް ބޭއްވި މައްސަލައެއް ބަލަނީ\nރާއްޖޭގައި އިތުރު މަސް ފެކްޓްރީއެއް އަޅަނީ


ލޯބިންއެކުގާ (2) – Esfiya\nލޯބި August 27, 2020\nއައިނާއަށް އޮތީ ނިދިފައެވެ. އައިމިނަ އައިސް ގޮވުމުން އޭނަ ތެދުވިއެވެ. އެހެނަސް އެއްވެސް ދިރުމެއްނެތް ކަހަލައެވެ. އައިނާއާ އިމާދުގެ ގުޅުން ފެށުނީ މީގެ4މަސްކުރިންނެވެ. ކުރިން ސްކޫލުގަ އެއްކޮށް އުޅުނަސް މާގާތެއް ނޫނެވެ. ސުކޫލު ނިމުނު ފަހުން ދިމާވީ އޮފީސްކުދިން ދަތުރުގޮސް އުޅުމުގެ ތެރެއިންނެވެ. އިމާދުދިޔައީ އޭނާގެ ރަހުމަތްތެރިއަކާ އެކުގައެވެ. އިމާދުއަށް އައިނާފެނުމުން ވާހަކަ ދެއްކިއެވެ. އައިނާގެ ރީތިކަމަށް ތައުރީފު ކުރިއެވެ. އިމާދު އެދުވަހު އައިނާކައިރިން ދުރަށްނުދެއެވެ. އައިނާއަކަށް މާބޮޑު ކަމަކަށް ނުވެއެވެ. އެމީހުން ސްކޫލުގަ އުޅުންއިރު މާގާތް ނޫނަކަސް ވާހަކަދައްކާތީ ދުރުގޮތެއް ނެތީއެވެ. ދެމީހުންގެ ކޮންޓެކްޓްދީ އިތުރަށް ގާތްވީއެވެ. އައިނާ އުޅޭ އޮފީހުގެ ކުއްޖަކާ އިމާދު ގާތްވީމަ އެމީހުން ވަރަށް ގިނައިން ދިމާވެއެވެ. އެގޮތުން ދެމީހުން ދިމާވެ އިތުރަށް ގުޅުން ބަދަހިވީއެވެ. އައިނާގެ ބައްޕައަށް އެކަން އެގުމުން ވަރަށް ހިތްހަމަނުޖެހުނެވެ. އިމާދުއަކީ ގޭންގު ހަރަކާތްތަކުގަ އިސްކޮށް އުޅުމުންދިޔަ މީހެކެވެ. އައިނާގެ ބައްޕައަށް އެކަންއެގުމުން އެކަންނުކުރުމަށް ނަސޭހަތް ދިނެވެ. އައިނާ އަށް އެކަންގަބޫލެއް ނުކުރެވުނެވެ. އެހެނަސް އޭނާގެ ބައްޕައާ ދެކޮޅަށް އެކަންކުރާކަށް އައިނާ ބޭނުމެއްނޫނެވެ. އޭނާ ގަބޫލުކޮށްގެން ހުރީ ދުވަސްކޮޅަކުން ބައްޕައެކަމާ ގަބޫލުވާނެ ކަމަށެވެ. ކަންކަން ބަދަލުވީ ހީވެސްނުކުރާ ގޮތަށެވެ. ކުއްލިއަކަށް ކައިވެނީގެ ވާހަކަ އިވުމުން އައިނާހުރީ ނޭންގުމެއްގެ ތެރޭގައެވެ. އެހެނަސް…..\nޒައީމުމެން ވާހަކައިގައި ތިއްބާ އައިމިނަ އައިނާ ގޮވައިގެންއައެވެ. ޒަޔާން މަޑުމަޑުން އައިނާއަށް ބަލާލިއެވެ. އެވަގުތު ދެމީހުންގެ ހަތަރުކަޅި ބައްދަލުވިއެވެ. ޒަޔާން ފިނިވިއެވެ. އޭނަގެ ހަޔާތުގަ އެހާ ރީތި ކުއްޖެއް ނުދެކެއެވެ. އެމީހުން އައިނާއަށް ތައާރަފް ވިއެވެ. އައިނާ ހިތްދަތިވެފައި ހުއްޓަސް އެކަމެއްނުދައްކައެވެ. އެހެނަސް އައިނާގެ ވާހަކަ ޒިޔާންގެ އާއިލާއަށް އެގެއެވެ. ޒައީމު އެވާހަކަ ހިއްސާކުރީ އެދެމެދުގައި ސިއްރެއްނުބާއްވަން ވެގެންނެވެ. އޮޅުވާލާ މަކަރުހަދަން ބޭނުން ނުވާތީއެވެ. ކައިވެނީގެ ވާހަކަ ދެއްކުމަށްފަހު ދެއާއިލާއިން ވަކިވީ ދުވަހެއްވެސް ނިންމާފައެވެ. ފެށޭ ހަފްތާގައި ކައިވެނި ކުރުމަށެވެ. އައިނާ އެކަމަކާ ދެކޮޅެއް ނުހަދައެވެ. ޒަޔާންވެސް އެކަމުގައި އެހާބޮޑަކަށް ވާހަކައެއް ނުދައްކައެވެ. އޭނަގެ މަންމަމެން ނިންމާ ކޮންމެގޮތަކާ އޭނަ އެއްބަހެވެ. ޒައީމް ބޭނުންވީ އެންމެއަވަހަކަށް ކައިވެނި ކުރުމަށެވެ. އިތުރަށް ލަސްކުރަންވެއްޖެނަމަ އައިނާއަށް ދެރަގޮތެއް ވެދާނެކަމަށް އޭނާއަށް ހީވަނީއެވެ.\nދުވަސްތައް ފާއިތުވަމުންގޮސް ކައިވެނިކުރާދުވަސް ޖެހިއްޖެއެވެ. އައިނާ އޭނާގެ މަންމަ އަތުގައި ހިފާލިއެވެ. “މަންމާ.. އެހެންގޮތެއް ނެތްތަ؟” “ދެން އެކަހަލަ ވާހަކަ ނުދައްކާ،، ހުރިހާކަމެއްވެސް ރަނގަޅުވާނެ..” އައިމިނަ ހިނިތުންވެލަމުން ބުނެލިއެވެ. އެހެނަސް އައިނާ ކަންބޮޑުވަނީއެވެ. އިމާދުގެ ހަބަރެއް މިދިޔަދުވަސްތަކުގައި އޭނާއަކަށް ނުވެއެވެ. އައިނާއަކަށް އެއީ މާ ބޮޑުކަމަކަށްވެސް ނުވެއެވެ. އެދެމީހުން ބައްދަލުކޮށް އުޅެނީ ރައްޓެހިންނާއެކު ކޮފީއިންނެވެ. މިދުވަސްކޮޅު އިމާދުވީ ރާއްޖޭން ބޭރުގައިކަމުން ދިމާނުވަނީއެވެ. “މަންމާ.. ބޭނުމެއް ނޫނޭ،، ޕްލީޒް..” އައިނާއަށް ރޮވެންފެށުނެވެ. މިހުރިހާދުވަހު އޭނާ ކެތްކޮށްގެންހުރީ ރަނގަޅު ވާނެ ކަމުގެއުންމީދުގައެވެ. ހިތާދެކޮޅަށް ކެތްކުރެވޭނެކަމަށެވެ. އެކަމެއް ތަހަންމަލުކުރާ މީހަކަށް ނޫނީ އޭގެހުރި ވޭންނޭންގޭނެއެވެ. އައިމިނަ އައިނާގެ ބުރަކަށީގައި ފިރުމާލިއެވެ. “ޒަޔާނައަކީ ވ.ރަނގަޅު ކުއްޖެއް.. ދަރިފުޅަށް އަޅާލާ ދަރިފުޅު ގެންގުޅޭނެކުއްޖެއް.. މަންމަމެން މިހެންނިންމީ ދަރިފުޅުގެ މުސްތަގުބަލަށް ވިސްނާފަ..” އައިނާއަށް ގޮތްހުސްވިއެވެ.\nކައިވެނި ކުރަން ހަމަޖެހިފައޮތީ އެރޭގައެވެ. އައިނާގެ ކަންކަން ހުރިގޮތުން މާގިނަމީހުނަކަށް އެކަމެއް ނާންގައެވެ. ދެފަރާތުގެ އާއިލާއަށް އެގޭކަން އެކަންޏެވެ. އައިނާހުރީ ރަތްކުލައިގެ ހެދުމެއްލައިގެންނެވެ. އެހާއުފާވެރި ނޫނަސް އައިނާގެ ރީތިކަމަކަށް ބަދަލެއްނާދެއެވެ. ބައްޕަގެ އެދުމަށް އެތާގައި އިންކަން އެކަންޏެވެ. ކައިވެނިކުރަން އޮތްވަގުތައް ހެކިވެރިންނާއި ގާޒީއައިސްފިއެވެ. އެވަގުތު ޒަޔާންމެން ވަންނަނީއެވެ. ޒަޔާން ހިނިތުންވެލައިގެން އައިނާއާ ދިމާއަށް ހިނގަމުން އާދެއެވެ. އޭނާ ލައިގެންހުރި އަޅިކުލައިގެ ގަމީހާ ހުދުޖީންސްއާ ވަރަށް ގުޅެއެވެ. ފެނުނު ކޮންމެމީހެއްގެ ހިތަށް ފިނިކަންގެނެސްދޭނެކަން ގައިމެވެ. ޒަޔާންގޮސް އައިނާ ކައިރީހުރި ގޮނޑީގައި އިށީނެވެ. އައިނާ އިސްޖަހައިގެން އިނެވެ. ކުޑަވަގުތު ކޮޅެއްގެތެރޭގައި ކައިވެނި ކުރެވިގެން ދިޔައެވެ. “އަނބި ގަބޫލުކޮށްފީން” އެހެންބުނި ވަގުތު ޒަޔާންއަށް ކުރެވުނީ ތަފާތު އިހްސާސެކެވެ. އެހެންމީހަކު ހިމާޔަތްކޮށްދޭން ލިބުމުން ލިބޭހިތްހަމަ ޖެހުމެއް ލިބިގެންދިޔައެވެ. އޭނާ ސިއްރު ސިއްރުން އައިނާއަށް ބަލައިލިއެވެ. އައިނާގެ ލޮލުން ފޭދެމުންދިޔަ ކަރުނަ ޒަޔާންއަށް ފެނުނެވެ. އެވަގުތު ޒަޔާންގެ ހިތައް ތަދުވިއެވެ. އައިނާގެ ކަންކަން އޭނާއަށް އެގުނަސް އައިނާއެގޮތަށް ރޯތަން ބަލަން އޭނާ ބޭނުމެއް ނޫނެވެ. “މަރުހަބާ!!” ދެފަރާތުގެ އާއިލާގެ ފަރާތުން އައުކައިވެންޏަށް މަރުހަބާ ކިޔަންފެށިއެވެ. ޒަޔާން އެމީހުންނާ ބައިވެރިވެ ވާހަކަ ދައްކަން ފެށިއެވެ. އައިނާއެއިން ގޮތަށް ގަބުވެފައި އިނީއެވެ. އެހެންމީހަކަށް ނޭންގޭ ގޮތަށް އައިނާ ބެލްކަންޏަށް ނިކުތެވެ. މިހުރިހާއިރު ހިފަހަށްޓައިގެންއިން ކަރުނަތަށް އެއްވެސް ހުރަހެއްނެތި އޮހޮރެމުންދިޔައެވެ. ބޮލުގައި ހިފަހަށްޓާލަމުން ތިރީގައި އިށީނެވެ. ދެފަރާތުގެ އާއިލާއަށް މިކަން އެގެއެވެ. އެހެނަސް މިވަގުތު އައިނާއަށް އެކަނި ވަގުތުކޮޅެއްދިނީއެވެ.\n“ދަރިފުޅާ.. ދެން ތެދުވޭ..” އައިމިނަ އައިސް އައިނާގެ އަތުގައިހިފައި ނެގިއެވެ. “މަންމާ.. ދެން ކިހިނެއް ހަދާނީ..” އައިނާއޭނަގެ މަންމަގައިގަ ބައްދާލިއެވެ. އައިމިނަ އޭނާގެ ދަރިފުޅުގެ ބޮލުގައި ފިރުމާލިއެވެ. އިރުކޮޅަކު އެހެންއިނުމަށްފަހު ބުންޏެވެ. “މިހާރު ދެން ޒަޔާންއާއެކު ގެއަށްދޭ.. މިހާރު ވަރަށް ލަސްވެއްޖެ..” އައިނާއަށް އިތުރު ގޮތެއްނެތުމުން މަންމައާއެކު ނިކުތެވެ. ޒަޔާން ސޯފާގައި ފޯނާ ކުޅެންއިނެވެ. އައިނާފެނުމުން ހިނިތުންވެލިއެވެ. “ދެން އަވަހަށް ކައިގެންދޭ… ޒަޔާން ކައިފިމިހާރު..” ޒައީމްއަށް އައިނާ ފެނުމުން ބުންޏެވެ. އައިނާ ކައިގެން ޒަޔާންއާއެކު ނިކުތެވެ. ހިތާ ދެކޮޅަށެވެ. ޒަޔާންނިކުމެ ކާރަށްއެރިއެވެ. ބައްޕަމެން ތިބުމުން އައިނާކުރިއަށް އެރިއެވެ. ކާރު ނައްޓާލުމާއެކު އައިނާއަނެއް ފަރާތަށް އެނބުރުނެވެ. ޒަޔާން ވާހަކަދައްކަން ބޭނުންވިއަސް މަޑުކޮށްލީއެވެ. 15 ވަރަކަށް މިނެޓް ދުއްވުމަށްފަހު ކާރުމަޑުކޮށްލިއެވެ. ކާރު ޕާކުކޮށްލުމަށްފަހު ޒަޔާން އައިނާކައިރީ އައުމަށްބުނެ ހިނގައިގަތެވެ. ދެމީހުން އެކުއެކީގޮސް ލިފްޓަށް އެރިއެވެ. ލިފްޓްގޮސް 6ވަނަ ބުރިއަށް މަޑުކުރުމުން ދެމީހުން ނިކުތެވެ. ޒަޔާން އެޕާޓްމެންޓްގެ ދޮރު ހުޅުވައިފައިވަނެވެ. އައިނާވެސް އޭނާގެ ފަހަތުންވަނެވެ. ރީތިތަނަވަސް ގެއެކެވެ. ނިދާކޮޓާރިއާ ސްޓަޑީއަކާ ތަނަވަސް ލިވިންގްރޫމެކެވެ. ބަދިގެވެސް އެހާބޮޑެވެ. ބިއްލޫރި ކަހާލާދޮރަކުން ބެލްކަންޏަށް ނިކުމުވެންހުރިއިރު ބެލްކަނީގައި ތަފާތު މައުގަސް ހުއްޓެވެ. އައިނާއާ ޒަޔާން ދިރިއުޅެންހަމަޖެހިފައި އޮތީއެގޭގައެވެ. އެކަނި އުޅުމުން ދެކުދިންގެ ގުޅުން ރަނގަޅުވާނެ ކަމަށްބަލައި ރައުފިއްޔާ ނިންމި ގޮތެވެ. ވަރުބަލިވެފައި ހުރިވަރުންނާއި ހިތަށްކުރަމުންދާ އަސަރުން އައިނާ ބޭނުންވީ ޖައްސާލާށެވެ. ޒަޔާން ނިދާކޮޓަރި ދެއްކުމުން އައިނާއަވަހަށް ކޮޓަރިއަށް ވަނެވެ. ޒަޔާން އިތުރުއެއްޗެއް ބުނުމުގެކުރިން ކޮޓަރިއަށްވަދެ ތަޅުލިއެވެ. ޒަޔާން ކުޑަކޮށް ސިހުނެވެ. ނަމަވެސް އޭނާ ހިނިތުންވެލަމުންގޮސް ސޯފާގައިޖައްސާލީ އައިނާގެ މައުސޫމުކަން ހިތައްއަރާފައެވެ.\nއައިނާ ކޮޓަރިއަށް ވަނުމަށްފަހު ދޮރުކައިރީގައި އިށީނެވެ. ގިސްލަގިސްލާފައި ރޯންފެށިއިރު އެތަން ފެނުނުކޮންމެ މީހެއްގެ ހިތްދަތިވާނެކަން ގައިމެވެ. އެހެން ރޯންއިނދެވުނީ ކިހާއިރަކުކަމެއް ނޭންގެއެވެ. ކުއްލިއަކަށް އިވުނީ ބަންގިގޮވާ އަޑެވެ. އައިނާ ތެދުވެ ނަމާދުކޮށްލިއެވެ. މަޑުމަޑުން ދޮރުހުޅުވާ ބަލައިލިއިރު ޒަޔާން ސޯފާގައި ނިދާފައޮތެވެ. އައިނާ އިރުކޮޅަކުވެސް މަޑެއްނުކުރެއެވެ. ތައްޔާރުވެލައިގެން އޮފީހަށްދާން ނިކުތެވެ. އެގޮތަކީ މިވަގުތައް އެންމެ ރަނގަޅު ގޮތްކަމަށް ނިންމާފައެވެ. ހިތުގަ އުފެދިފައިވާ ހައިޖާނާ ދެކޮޅަށް މަސައްކަތް ކުރުމަށެވެ.\nThis part is nice too\nNext vx up kohla dhehchey avahah\nThanks dear .. In Sha Allah v avahah up kohlanan.. stay safe 🖤\nThanks juma.. stay safe\nވާ ލޯބި އިނގޭ ނަމަ 3\nލޯބި October 31, 2018\nހިތް އެކީ ދެވިއްޖޭ…17\nލޯބި December 18, 2016\nހިތާމަ ލޯބި September 7, 2020\nއަނދިރިކަން _އެއްވަނަ ބައި_\nލޯބި March 27, 2020\nހިތަކުން ނުފިލާނެ 23\nލޯބި July 9, 2015\nޔާރާ – 1\nލޯބި February 11, 2019\nއަވްލީން (26 ވަނަ ބައި)\nހިތާމަ ލޯބި January 17, 2018


Heritage minister yumnaa maumoon quarantine ah! – Iru\nހެރިޓޭޖް މިނިސްޓަރު ޔުމްނާ މައުމޫން ކަރަންޓީނަށް!\nކޮވިޑް-19 އަށް ޕޮޒިޓިވްވި ކުރީގެ ރައީސް މައުމޫން އަބްދުލްގައްޔޫމްގެ ހާލުކޮޅު ރަނގަޅުވަމުން އަންނަ ކަމަށް އެމަނިކުފާނު ދަރިކަނބަލުން އަދި ހެރިޓޭޖް މިނިސްޓަރު ޔުމްނާ މައުމޫން ވިދާޅުވެއްޖެއެވެ.\nހުކުރު ދުވަހު މިނިސްޓަރު ޔުމްނާ ކުރެއްވި ޓްވީޓެއްގައި ވިދާޅުވީ، ބައްޕާފުޅު މައުމޫންގެ ހާލުކޮޅު ރަނގަޅުވަމުން އަންނަ ކަމަށާއި، އަދި މަންމާފުޅު ނަސްރީނާ އިބްރާހިމްގެ ހާލުކޮޅުވެސް ރަނގަޅު ކަމަށެވެ. ބައްޕާފުޅު ޕޮޒިޓިވްވުމާއި ގުޅިގެން މިނިސްޓަރު ޔުމްނާ ހުންނެވީ 14 ދުވަހުގެ ހޯމް ކަރަންޓީނުގައެވެ.\nInsha Allah my father @maumoonagayoom’s health is improving. My mother is doing well too. Thank you all for your well wishes and prayers. For me its home quarantine for 14 days #WearAMask #washyourhands #PhysicalDistancing\nސައުދީން ހަދިޔާކުރި 25 ޓަނުގެ ކަދުރު މާދަމާ ބަހަން ފަށަނީ\n— Yumna Maumoon (@yumna_maumoon) August 28, 2020\nރައީސް މައޫމުން ކޮވިޑް-19 އަށް ޕޮޒިޓިވްވިކަން ހާމަކުރެއްވީ އަންގާރަ ދުވަހުއެވެ. އެކަން ހާމަކުރެއްވި އެމަނިކުފާނު ކުރެއްވި ޓްވީޓެއްގައެވެ. އުމުރުން 82 އަހަރުފުޅުގެ މައުމޫން އަށް ފަރުވާދެމުންދަނީ ދަރުމަވަންތަ ހޮސްޕިޓަލުގައި ކޮވިޑުގެ ބަލި މީހުންނަށް ހާއްސަކޮށްފައިވާ ފްލޯގައެވެ.


1988 ނޮވެމްބަރު 03 ގެ ފަހުން އިންޑިއާ ސިފައިން ރާއްޖޭގައި އަހަރެއްހައި ދުވަހު ބޭތިއްބި, އެއީ އިންޑިއާ އަސްކަރީން ނޫންބާ! ދޮންބިލެތް ޙަލީމް – DhiDaily\n1988 ނޮވެމްބަރު 03 ގެ ފަހުން އިންޑިއާ ސިފައިން ރާއްޖޭގައި އަހަރެއްހައި ދުވަހު ބޭތިއްބި, އެއީ އިންޑިއާ އަސްކަރީން ނޫންބާ! ދޮންބިލެތް ޙަލީމް\nވަނަ އަހަރުގެ ނޮވެމްބަރު 03 ގެ ފަހުން އިންޑިއާ ސިފައިން ރާއްޖޭގައި އަހަރެއްހައި ދުވަހު ބައިތިއްބާފައިވާކަމަށާއި އޭރު އެއީ އިންޑިއާގެ އަސްކަރީ ސިފައިންނޫންތޯ ވިދާޅުވެ ރައްޔިތުން މަޖިލީހުގެ ބިލެއްދޫ ދާއިރާގެ މެންބަރު އަޙްމަދު ޙަލީމް(ދޮންބިލެތް) ސުވާލު އުފައްދަވައިފިއެވެ.\nދޮންބިލެތް ޙަލީމް މި ސުވާލު އުފައްދަވާފައި މިވަނީ ރާއްޖޭގައި މިހާރު ތިބި އިންޑިއާ ސިފައިން ރާއްޖެއިން ބޭރުކުރަން ގިނަބަޔަކު ގޮވާލަމުން އަންނަ ދަނޑިވަޅެއްގައެވެ. މި ގޮތުން ރައްޔިތުން މަޖިލީހުގެ ބައެއް މެންބަރުންނާއި އިދިކޮޅު ކޯލިޝަނަށް ނިސްބަތްވާ ސިޔާސީ ފަރާތްތަކުން ގެންދަވަނީ މިއަދުގެ ސަރުކާރައް ފާޑުކިޔުއްވަމުންނެވެ. އޭގެ އިތުރުން ޢާންމު ރައްޔިތުންގެތެރެއިން ބައެއް މީހުން ވެސް އަންނަނީ މި ކަންކަމާއި ކަންބޮޑުވުން ފާޅުކުރަމުންނެވެ.\nމި ފަދަ ދަނޑިވަޅެއްގައި މި ކަމަށް ޢިޝާރާތްކުރައްވައި ދޮންބިލެތް ޙަލީމް މިއަދު ކުރެއްވި ޓްވީޓެއްގައި ވަނީ 1988 ވަނަ އަހަރުގެ ނޮވެމްބަރު 03 ގެ ހާދިސާއާއި ވިދިގެންއައި ދުވަސްވަރަށް އަލިއަޅުއްވައިލައްވައިފައެވެ.\n1988 ވަނަ އަހަރުގެ ނޮވެމްބަރު 03 ގެ ހާދިސާއަކީ ކުރީގެ ރައީސް އަލްއުސްތާޛު މައުމޫން ޢަބްދުލްޤައްޔޫމްގެ ޒަޢާމަތުގައި ރާއްޖެ ސިއްސުވައިލި ނުރައްކާތެރި ހާދިސާއެކެވެ. ރާއްޖެ އެ ދުވަހާއި ކުރިމަތިލާންޖެހުނީ ޤައުމަށް ޤައްދާރުވި ޚާއިނުންތަކެއް ވެރިކަމުގެ ދަހިވެތިކަމުގައި އަވަށްޓެރި ސްރީލަންކާގެ ތަމަޅަ ޓައިގަރުންނާއި ގުޅިގެން މި ރާއްޖޭގެ މިނިވަންކަމާއި އިސްތިޤުލާލު ވެއްޔާއި މޮޑެލަން ދިމާކުރުމުގެ ސަބަބުންނެވެ. ނަމަވެސް ޙައްޤު އިލާހުގެ ރަޙްމަތާއެކު ދިވެހިންނަށް ނަޞްރު ލިބިގެންދިޔައެވެ. ހަމައެއާއެކު ދިވެހިންނަށް އެންމެ ބޮޑު އެއް މަދަދުގާރުކަމުގައި ވެގެންދިޔައީ ތަމަޅަ ސަގަރު ނާޞިރާއި ލުޠުފީއާއި އެބައިމީހުންގެ އަޢުވާނުންކަމުގައިވި ތަމަޅަ ޓައިގަރުންގެ ވަކިތަކުން ރާއްޖެ ހިމާޔަތް ހޯދައިދޭން އެ ދުވަހު އައި އިންޑިއާގެ ސިފައިންނެވެ.\nމި ދުވަހަށް އަލިއަޅުއްވައިލައްވަމުން ދޮންބިލެތް ޙަލީމް ވަނީ 1988 ވަނަ އަހަރުގެ ނޮވެމްބަރު 03 ގައި އޭރުގެ ވެރިކަން ފުރޮޅައިލަން ހިންގި ހާދިސާއާއި ގުޅިގެން އޭރުގެ ވެރިކަމުން އިންޑިއާގެ އަސްކަރިއްޔާގެ މަދަދަށް އެދިފައިވާކަން ފާހަގަކުރައްވާފައެވެ. އަދި އެ ޤައުމުގެ އަސްކަރީން ރާއްޖެ އައުމުން އަހަރެއްހައި ދުވަހު އޭރުގެ ސަރުކާރުން އެބައިމީހުން ބޭތިއްބިކަން ވެސް ފާހަގަކުރެއްވިއެވެ. އަދި މި ކަންކަން ފާހަގަކުރައްވައި ދޮންބިލެތް ޙަލީމް ވަނީ އޭރު ރާއްޖޭގައި އެ ތިބީ އަސްކަރީންނޫންތޯ ސުވާލު އުފައްދަވާފައެވެ.\nދޮންބިލެއް ޙަލީމް މިހެން ވިދާޅުވެފައިވާއިރު އެ ބޭފުޅާގެ މި ވާހަކަތަކަށް ރައްދުދިން މީހަކު ވަނީ ރައީސް މައުމޫން ވެރިކަން ފުރޮޅަން ހަތިޔާރު އެޅި ކުލީ ސިފައިން ގެނެސް 19 ދިވެހިން ޝަހީދުކޮށްލަން ޚަރަދުކުރި މީހާގެ ދަނބިދަރި ރައީސް އިބްރާހިމް މުޙައްމަދު ޞާލިޙް ހުންނެވީ މިއަދު ވެރިކަމުގައިކަމަށެވެ. އަދި އެ ދުވަހު ރާއްޖެއަށް އެރި އިންޑިޔާ ސިފައިން ބޭލުވީ ވަރަށް އުނދަގުލުންކަމަށާއި އޭގެ ފަހުން އިންޑިޔާގެ ބާރު ގަދަވީ އެމްޑީޕީގެ ވެރިކަމުގައިކަމަށް ވެސް އެ މީހާ ފާހަގަކޮށްފައިވެއެވެ.


SunOnline: Dhivehi ufehdhunthakah iskan dhinumah Finance minister govaalavvaifi\nދިވެހި އުފެއްދުންތަކަށް އިސްކަން ދިނުމަށް ފިނޭންސް މިނިސްޓަރު ގޮވާލައްވައިފި\nއަހުމަދު މިޒްޔާލް 26 Feb 2020, 13:37\nކުންފުނިތަކުން މުދާ ގަތުމުގައި ދިވެހި ވިޔަފާރިތަކަށާއި ދިވެހި އުފެއްދުންތަކަށް އިސްކަން ދިނުމަށް ފިނޭންސް މިނިސްޓަރު އިބްރާހިމް އަމީރު ގޮވާލައްވައިފި އެވެ.\nއެންމެ ކުރިއަރާފައިވާ ކުންފުނިތަކުގެ ކާމިޔާބީ ފާހަގަކުރަން ރޭ ބޭއްވި ގޯލްޑް 100 ގާލާ ނައިޓު ޝަރަފުވެރި ކޮށްދެއްވައި ވާހަކަ ދައްކަވަމުން މިނިސްޓަރު އަމީރު ވިދާޅުވީ ބޭރުން މުދާ ހޯދުމުގެ ބަދަލުގައި ދިވެހިންގެ އުފެއްދުންތައް ގަތުމަށް އިސްކަން ދޭން ޖެހޭނެ ކަމަށެވެ.\n"ކުދި މެދު ފަންތީގެ ވިޔަފާރިތައް ކުރިއެރުވުމުގައި ސަރުކާރުން މި ކުރާ މަސައްކަތުގައި ހުރިހާ ކުންފުނިތަކުގެ ބައިވެރިވުން ވެސް މުހިންމު. ބޮޑެތި ކުންފުނިތަކާއި އެހެން ވިޔަފާރިތަކުން ވެސް ބޭރުން މުދާ ގަތުމުގެ ކުރިން ދިވެހިންގެ އުފެއްދުންތަކާއި ޓެކްނޮލިޖީތަކަށް އިސްކަން ދޭން ގޮވާލަން." މިނިސްޓަރު އަމީރު ވިދާޅުވި އެވެ.\nމީގެ އިތުރުން އާ އުފެއްދުންތަކާއި ހިދުމަތްތައް ތައާރަފުކޮށް، ވިޔަފާރި ފުޅާކުރާއިރު ޅަފަތުގައި ހުންނަ ކުންފުނިތަކާ ގުޅިގެން މަސައްކަތް ކުރުމަށް ވެސް މިނިސްޓަރު އަމީރު ގޮވާލެއްވި އެވެ.\nކުދި އަދި މެދު ފަންތީގެ ވިޔަފާރިތައް ކުރިއެރުވުމުގައި ބޮޑެތި ކުންފުނިތަކުން ދައުރު މުހިންމު ކަމަށް މިނިސްޓަރު އަމީރު ވިދާޅުވިއިރު، މި މަސައްކަތުގައި ސަރުކާރުން ކުރާ ބައެއް މަސައްކަތްތަކަށް ވެސް މިނިސްޓަރުގެ ވާހަކައިގައި އަލިއަޅުވާލެއްވެވި އެވެ.\n"ކުންފުނިތައް ކުރިއެރުވުމަށްޓަކައި މި ސަރުކާރުން ދަނީ ވިޔަފާރިތަކަށް ފަހި މާހައުލެއް ގާއިމުކުރަން ކެނޑިނޭޅި މަސައްކަތް ކުރަމުން. ކުދި އަދި މެދު ފަންތީގެ ވިޔަފާރިތައް ކުރިއެރުވުމަށްޓަކައި ރާއްޖޭގެ ތާރީހުގައި ފުރަތަމަ ފަހަރަށް އެސްޑީއެފްސީގެ ނަމުގައި ހާއްސަ ބޭންކެއް ހުޅުވައި، އެސްއެމްއީ ފަންޑެއް ވެސް ވާނީ ގާއިމުކޮށްފައި." މިނިސްޓަރު ވިދާޅުވި އެވެ.\nމީގެ އިތުރުން ރާއްޖޭގެ އިގްތިސާދު ފުޅާކުރުމަށާއި ދަތިތަކުން އަރައިގަތުމަށްޓަކައި ދުރާލާ ވިސްނައިގެން ކުރިއަށްދާ ކުންފުނިތައް މުހިންމު ކަމަށް ވެސް މިނިސްޓަރު ވިދާޅުވި އެވެ.\nރިލީފް ލޯނުން 70 މިލިއަން ރުފިޔާ ދޫކޮށްފި\nމިކަންކަމަށް ކުދި ވިޔަފާރިތަކުން އަވަސް ހައްލެއް ބޭނުންވޭ